
A kár a politikai, akár az egyházi vagy az úgyneve- 
J\. zett akadémiai szónoklatot vegyük, mindegyike 
ezen válfajoknak buzgó művelésben részesült ná- 
lunk, habár változó sikerrel is ; mindegyikének van 
fejlődési története, van irodalma, mely selejtes vagy 
középszerű alkotások mellett, valóságos remekeket 
is képes fölmutatni. 

Csak a törvényszéki szónoklat hever parlagon 
nálunk. 

Hiába keressük itt a munkás rajt, mely oda- 
adással és ügyszeretettel függött volna vagy függne 
e foglalkozáson. Hiába kutatjuk igazságszolgáltatá- 
sunk évkönyveiben a szónak fölkent mestereit, kik 
akár történetünk számos nagy politikai pereiben, 
akár előfordult nagyobb közbtinügyekben mint vád- 
lók vagy védők a megsértett állam és társadalom 
vagy a jogtalanul üldözött egyén érdekében hangoz- 
tatták volna lángszavukat. Hiába fürkészszük az 
irodalomban azon törvényszéki szónoklati alkotáso- 

kat, miket a kortársi kegyelet fentartott volna, — 
hacsak Kölcseynek két-három remek védbeszédjével 
az e nembeli irodalmat kimerítettnek venni nem 
akarjuk. * 

Méltán meglepő ezen jelenség oly országban, 
melynek rendes törvénykezési intézmények által 
támogatott igazságszolgáltatása van évszázadokon 
át, és melyben évről-évre naponta ezrenkint végzik 
a jogvédelem nemes, de nehéz munkáját a törvény- 
széki termekben mint ügyvédek és vádlók. 

Kétszeresen meglepő ezen jelenség oly ország- 
ban, melyben a szónoki tehetség csaknem túlbuja 
hajtásokban fakad ki, és melyben a szó hatalma, 
bárhol és bármely alkalommal nyilatkozzék is, meg- 
ragadó uralmat gyakorol a szellemek fölött. 

Csak a törvényszéki terem maradt érintetlenül a 
szólás ezen varázsától. 

E jelenség magyarázatot igényel. 

A múltra nézve sokan elegendőnek fogják tar- 
tani az utalást arra, hogy törvénykezési eljárásunk a 
bűnügyekben — az utolsó évtizedet kivéve — rideg 
titkos Írásbeli alapokon nyugodott. Ily körülmények 
közt alkalma sem nyílhatott a törvényszéki szónok- 
latnak, hogy kifejlődhessék, mely csak ott érlelődik, 

* Kölcsey Ferencé válog. munkái, Greguss Ágost által 
kiadva, 89— Ili. I. Jakab Elek: B. Wesselényi Miklós hűt- 
lenségi bűnpere. L köt. 108 — 313. alperes derekas vádirata 
Kölcsey tollából. 



Digitized by CjOOQIC 



hol a törvénylátás nyilvános, hol a feleknek igaz- 
ságért való küzdelme közvetlenül a törvénylátó bíró 
előtt az élőszó izgató fegyvercsörtetése közt foly le, 
és hol a vád és védelem az igazságszolgáltatásnak 
egyaránt jogosult és szükséges tényezőiként ismer- 
tetnek el. 

De ez egymaga tán még sem volna elegendő ok 
ama feltűnő jelenség megteremtésére. Van számos 
példa rá más országból, hol szintén az írásbeliség 
divatozott, és hol az irodalmi kegyelet mégis talált 
fentartásra érdemeseknek, hacsak írásbeli vád- és 
védiratokat, melyek az illető kor irodalmi igényei 
és ízlése teljes magaslatán állanak. 

Nálunk kétségtelenül az volt főleg döntő, hogy 
törvénykezésünk nyelve, különösen ép a főbenjáró 
perekben csaknem kizárólag a deák volt, és így 
nemzeti törvényszéki szónoklat nem is fejlődhetett. 

Mindenek fölött azonban a múltra nézve abban 
látjuk a törvényszéki szónoklat terén ama fájlalt 
meddőség okát, hogy egy-két nemzeti királyunkat 
kivéve, nem mutatkozott hosszú évszázadokon át az 
intéző körökben a kellő érzék az igazságszolgáltatás- 
nak jelentősége iránt, és így nem is találkozunk 
azon kegyeletes méltánylással az igazságszolgáltatás 
tényezői iránt. Sem a bíróság, sem az ügyvédség 
testületi szervezettel nem bírt nálunk, mely nem- 
csak erős karszellemet, de karbecsületet is teremtett 
volna. Nem állottak ezért nálunk soha a köztisztel- 

tetés azon magaslatán, mint más szerencsésebb 
viszonyú országokban, minek következménye ter- 
mészetszerűleg az lett, hogy hol a k'óztiszteltetés 
hiányzott, ott csakhamar az öntisztelés is csökkenni 
kezdett es viszont. 

Jellemző, mit ez irányban Károlyi Sándor, a 
híres kuruczvezér a XVIII. század eleje felé zama- 
tos egyszerűséggel a perlekedő feleknek tanácsol: 
«Javallom is mindenkinek, szolgára, procuratorra, le- 
vélre ne bízza magát, hanem maga mindenkor jelen 
legyen, és praeprimis disponállya és informállya az 
bírót cum sufficientibus rationibus : sőt ha nem ér- 
tené, értetésére valóval is értesse — sapientipauca».* 

Másrészt azonban nem tagadható, hogy talál- 
koztak mindig egyesek, bírák és ügyvédeit, kik állá- 
suk nagy kötelességeinek a legnehezebb viszonyok 
közt is öntudatosan megfelelni törekedtek. Elég 
utalnunk ez irányban a Martinovics-íéle nagy po- 
litikai perre, melyben az előadó Somogyi, itélőmes- 
ter a bírói, és Szabó-Sárói ügyvéd a védői füg- 
getlenség és önérzet gyönyörű példáit mutatták. 
Az előbbit a felsőbb helyről jött utasítások és pres- 
siók egyeneslelkűségében és igazságosságában meg 
nem tántoríthatták. Az utóbbit pedig a hírhedt Né- 
met János közvádló ügyigazgató fenyegetése, hogy : 



* Horváth Mihály : Magyarország történelme VI. köt. 
254. 1. 2. kiad. 

„fejével jáUzik az úr, ha ily módon védelmezi a vád- 
faliakat" — sem volt képes védői odaadásában meg- 
rettenteni. * 

Ha azonban a múltra nézve elég magyarázatot 
és mentséget találunk a felhozott viszonyokban, 
hogy van az, hogy jelenleg is még mindig fájlalnunk 
kell a törvénykezési szónoklat csenevész állapotát ? 

Ide s tova egy évtizednél több lesz, hogy bűn- 
ügyekben a védelmezés az Írásbeliség bilincseiből 
felszabadíttatott. Nem élvezzük ugyan még a szó- 
beliség és nyilvánosság valódi áldásait, mert nem 
szerves rendszerét, hanem csak egyes foszlányait bír- 
juk. De végtárgyalásaink nyilvánosak, azokon a vizs- 
gálat adatait és bizonyítékait közvetlenül az ítélő bí- 
róság előtt szedhetjük apróra, azok eredményét a 
vád és védelem az élő szó egész hatalmával szabadon 
megvonhatja. Van sajtóügyekben esküdtszékünk, ezen 
termő talaja a törvényszéki szónoklatnak. Van ügy- 
védi rendtartásunk, mely az összetartozóság kapcsait 
fűzi, habár csak külsőleg is a testület egyes tagjai 
körül. Van kifejlődött napi sajtónk, mely ezer meg 
ezer szájjal hirdeti a törvényszéki drámák izgató 
jeleneteit és az ország legtávolabb zugában is képes 
felkölteni a szereplők iránt való érdeklődést. 

Mindennek daczára nem látni, hogy legalább 

* Frdknói Vilmos : Martinovics összeesküvése. 1880. 
Budapest, 341., 359. 1. 

ezen meglevő viszonyoknak megfelelő fejlődésnek 
indulna törvényszéki szónoklatunk. 

Kétségtelen, hogy ennek oka első sorban mi 
magunk ügyvédek vagyunk. Bármily laza és silány 
legyen is a jelenlegi ügyvédi rendtartás, öntudatos 
fellépés, az összetartozóság erős érzete, a karbeli 
tekintély kegyeletes ápolása a törvény silány kere- 
tében is a testületi önérzet által erős és tiszteletre 
késztető társadalmi állást teremthetne meg nekünk. 

E nélkül pedig szavunk kongó hang marad a 
törvényszéki teremben és azon kívül minden erő és 
hitel nélkül. 

Műveltségünk általánosítására és bel erjesbbé 
való tételére kell törekednünk, ha ki akarunk emel- 
kedni azon prókátori félfogás szelleméből, mely a 
nagyobb nézpöntoknak, az irodalmi csínnek souve- 
rain megvetésével puszta és száraz szóvitákká alja- 
sítja védbeszédeinket. 

Mindenek fölött pedig kell, hogy magasabb föl- 
fogás gyökerezzék meg önkebleinkben az ügyvédség 
gyakorlásáról. Kell, hogy szemeink előtt lebegjen 
mindig azon kép, melyet Campbell az ügyvédről oly 
mesterileg ecsetelt, midőn megfelel magának azon kér- 
désre, hogy milyen volt a nagy angol ügyvéd Erskine : 
((Képzeljünk magunknak ügyvédet, kit lelkesít a ne- 
mes dicsvágy szeretete és eltölt a vágy, hogy becsü- 
letesen előmozdítsa az igazságszolgáltatás érdekeit, 
elégtételt szerezvén a sértettnek és oltalmat az ártat- 

lannak; ügyvédet, ki odaadólag tanulmányozta a jog- 
nak tudományát és szellemét művelte és ízlését ne- 
mesítette az általános finomabb irodalom ismerete 
által ; ügyvédet, ki képes nemcsak szavának hatal- 
mával biztosítani a legjobb eredményt védenczeinek, 
kiket az ügyek változatosságában képvisel, hanem ki 
egyszersmind képes megdönteni a közszabadság el- 
leni conspiratiókat, miket a büntető törvények elcsa- 
varása által forralhatnak ; és végre ügyvédet, ki a 
győzelmek által, miket nyer, és az elvek által, miket 
megállapít, honfitársai szabad alkotmányát elpusztít- 
hatlan alapokra fekteti. Ilyen ügy véd volt Erskine».* 

Mindaddig, míg önmagunk nem fogjuk hinni 
foglalkozásunk ezen nemes feladatait, mindaddig 
nem leszünk képesek másokkal hitetni el azokat* És 
csak ha önviselkedésünk által igazolni lógjuk, hogy 
létezik magasabb valami, mint a heteset csiklandozó 
ingere, mi tevékenységünket sarkalja, lesz állásunk 
tiszteletes, szavunk hódító és Joglalkozásunk kielégítő. 

Szeretni kell tanulnunk az ügyvédkedést, és 
azon meggyőződést kell érlelnünk magunkban, hogy 
az, foglalkozás, mely oly változatos, hogy a legkitű- 
nőbb szellemeknek is működési tért, oly tágkörű, 
hogy a legnemesebb ambitiónak is kielégítést nyújt- 
hat. E hit nálunk, fájdalom, alig talál még általá- 

* Speeches of Thomas Lord Erskine. By Edward Wal- 
ford. London :870. 1. XXIV. 

ban hívőkre. Alig bukkan fel a nagy ügyvédi víz- 
özönből valamely tehetség, az első sikeres szárnypró- 
bálgatás után csakhamar megkevesli a babért, mit az 
ügyvédség gyakorlása nyújthat. Megtartja az ügy- 
védséget — kény érker esőnek, míg dicsvágya kielégí- 
tését más, országra szólóbb állásban keresi. így 
önmagukban és másokban azon hiedelem gyökere- 
zik meg, hogy az ügyvédség jó — fejős tehén- 
nek; ez idő szerint az igaz, nagyon sovány fejős te- 
hénnek. 

Ezen gondolkozásmód azonban nem a talaj, 
melyben egy, hivatásában lelkesült ügyvédség és en- 
nek kapcsában nemesebb törvényszéki szónoklat te- 
nyészni szoktak. 

Érzem, hogy kissé kíméletlenül érintem önba- 
jainkat; de minden maró szó önhúsomat is égeti. 
Mégis tettem azt azon erős meggyőződésben, hogy 
a természet ama nagy törvénye^ mely szerint minden 
regeneratió első feltétele önmagában a beteg szerve- 
zetben fekszik, az ügyvédség organismusában is ér- 
vényesül. Ha nincs meg benne ama hajtó, ellentálló 
erő, mely a lomha szerveket új, összhangzatos mű- 
ködésre pezsdíteni képes, minden kívülről jövő, bár- 
mily erős ösztön, csak mesterkélt állapotot fog te- 
remteni. Kontár erőködés marad, melynek csak mú- 
lékony hatása lesz; valódi üdülés azonban, melyből 
a teremtő egészség foly, nem várható. 

De ép azért, mert hiszem, hogy ügyvédségünk- 

ben a jelen elszomorító állapotban is megvan ama 
regenerationalis erő, nem általlottam súlyosan beteg 
voltunkat kíméletlenül feltakarni. 

Akarjunk lenni, és leszünk/ 

Igazságtalanok volnánk azonban, ha legalább 
futólag meg nem érintenők azon további mélyre- 
ható okokat, melyek ügyvédségünk és kapcsolatosan 
vele törvényszéki szónoklatunk jelenlegi állapotá- 
nak megteremtésében közreműködnek. 

Nincs emberi tevékenység, mely kizárólag ön- 
magában viselné sikerének föltételeit. 

A tudományos műveltség bármily halmaza, 
az erkölcsi erők bármily szerencsés találkozása, az 
ambitió bármily nemes irányzata legyen is meg 
valamely testületben , aligha fognak érvényesül- 
hetni, ha azok örökös harczot kénytelenittetnek 
vívni ellenséges tényezőkkel. 

Első sorban ily harczot kénytelen vívni ügy- 
védségünk ép azon tényezőkkel, melyek mindenek- 
előtt hivatva volnának azt vezetni és jobb törek- 
véseiben támogatni. Ertjük a törvényhozást és igaz- 
ságügyi kormányainkat. 

Tagadhatatlan, hogy a törvényhozás a hazai 
ügyvédség ellen csaknem példátlan bizalmatlansá- 
got, sőt ellenségeskedést tanúsít, bárhol nyíljék is 
alkalma. 

Az érthető, hogy autokraták esküdt elleni 
mindenha az ügyvédeknek. Tudják, hogy azok a 

mindenütt üldözött szabad szónak menedékhelyet 
teremtenek a törvényszéki termekben. 

De csaknem példátlan az, hogy egy szabad 
nemzet szabad törvényhozása oly mélyreható, oly 
tartós ellenséges indulattaj viseltessék az ügyvédség 
ellen, mint ez nálunk történik, és hogy ez történ- 
jék, csaknem osztatlanul, a törvényhozó testület 
minden pártja által. 

Nem túlzás, hogy parlamentünknek bármely 
**j oldaláról is hangozzék fel az ügyvédség ellen a 
vészteljes „átok reá", csakhamar minden párt keb- 
lében csaknem vallásos áhitatossággal visszhangzik 
rá a készséges „ámen". Nem elv, hanem előítélet 
szól immár ezen hangulatból, mely a szellemeket 
ily természetellenes irányzatra ragadta. Nem mai 
e hangulat a törvényhozás termeiben, és ha a jelek 
nem csalnak, fájdalom, nem marad csupán holnapi, 
hanem valóságos idült és majdan csak radikális 
módon gyógyítható betegséggé növi ki magát. 

Ép azért nem eléggé sajnálandó, hogy igazság- 
ügyi kormányaink — Horváth Boldizsárét tán kivéve 
— nemcsak hogy érzékkel, hajlammal nem látsza- 
nak bírni arra, hogy ezen irányzatnak idejekorán 
ellentálljanak , hanem egyenesen még legyezgetni 
tartják szükségesnek. 

Pedig eljövend az idő, midőn igazságszolgálta- 
tásunk nagy reformmunkálatai végre a már meg- 
levőkkel egy harmonikus egészet fognak feltüntetni; 

midőn bírósági szervezetünk állandóbb, egészsége- 
sebb alapokra leend fektetve; midőn büntető és 
polgári perrendünk a szóbeliség, közvetlenség és 
nyilvánosság erős oszlopain fog felépülni; midőn 
a jelenlegi bizonytalanság a jogélet terén, egy igé- 
nyeinknek megfelelő polgári törvénykönyv meg- 
alkotása által véget érend. Ha majd ekkor, ezen 
nagyszerű alkotások, melyekből másutt bő áldás 
háramlott az igazságszolgáltatásra, nálunk működé- 
sükben csak kudarczot fognak vallani, majd, de 
későn, rá fognak jőni a tudós politikai doktorok, 
hogy e tünemény oka abban fekszik, mert a jogszol- 
gáltatás egyik oszlopát, az ügyvédséget, könnyelműen 
romlásnak indulni engedték. 

Mert bármily kitűnő legyen elméletileg vala- 
mely ország igazságügyi törvényhozása, el kell sat- 
nyulnia a gyakorlatban, ha a bíróság, az ügyvédség 
nem állanak feladatuk teljes magaslatán. A biró 
alkalmazza a törvényt, az ügyvéd előkészíti ezen 
alkalmazást a jogi tények fejtegetése, a jogi elvek 
magyarázata által. De e fölött az ügyvédség a nép- 
nek a jogkeresés terén első vezetője, oktatója, tanács- 
adója. Az ő kezében van letéve tehát a nép első 
jognevelésének fontos ügye. Viselkedése, egyénisége, 
tanácsa által emelheti a jogérzetet a népben, vagy 
elnyomhatja. Működése áldás, de megmérhetlen 
átok is lehet az államra. 

Nem-e botor, de több, nem-e veszélyes eljárás 

tehát, ha ily testületet, melynek kezében ily nagy 
államalkotó hatalom fekszik, a törvényhozás min- 
den módon lealacsonyítja önbecsülésben és a köz- 
becsülésben; midőn rendszeres intézkedések által 
kényszeríti a jobb, önérzetesebb elemeket, hogy 
maholnap végleg kerüljék ezen foglalkozást. 

Hihető-e, hogy gyarapodni fogna az Úr országa, 
hogy erősödni fognának benne erkölcs és vallás, ha 
a szószékekről az ájtatos, jámbor életű lelkipászto- 
rokat elkergetjük és ledér, feslett ficzkókat állí- 
tunk oda? 

Ezen vészteljes politika igen érzékenyen fogja 
magát megbőszülni és teljesedni fog a jövő nemze- 
déken az írás szava, hogy az apák bűnei meg fognak 
toroltatni késő unokákon. Mert a mit az utolsó évek 
rontottak az ügyvédségen, csak hosszú évtizedeken 
át lehetend majd megint felépíteni, és míg ez fel- 
építve nem leend, egy valóban igazságos, gyors és 
olcsó jogszolgáltatás lehetetlen. 

Fel kell hoznunk még a jelen állapotok teremtő 
okául a bíróság viselkedését az ügyvédség ellen, 
mely tudvalevőleg legtöbb esetben olyan, hogy mé- 
lyen sérti az ügyvédi önérzetet. Tán elég az ezen 
két testület egymás közötti viszony jellemzése végett 
utalni azon különbségre, mely ez iránt másutt és 
nálunk uralkodik. Angliában a biró az ügyvédet 
„my brother", Francziaországban „cher confrere (s , 
nálunk „ügyvéd úr" megszólítással illeti. 

Ezen üreseknek látszó alakiságokban egy egész 
rendszer fekszik. 

Ott a rokoni barátságot, az ezzel járó kölcsönös 
tiszteletet, az érzelem és törekvés közös voltát, itt a 
megközelíthetlen feszesség, a kimért etiquettet és 
különvált elszigeteltséget ; ott az érintkezési pontok 
keresését, itt a kölcsönös kerülést jelentik, ama 
szólamok. 

Innét nálunk az örökös berzenkedés egymás 
iránt nagyban és kicsinyben, a törvényszéki terem- 
ben és azon kívül. 

Nem szükséges kiemelnünk, hogy ennak kárát 
első sorban az igazságszolgáltatás maga vallja. Mert 
a törvénylátás eme két tényezőjének disharmoniája 
folytán a jogszolgáltatás nehézkes, kicsinyes lesz; 
belevegyül a pervitelbe önkénytelenül egy bizonyos 
személyes elem, mely akadályozza, hogy tisztán 
tárgyi alapon maradjon az ügy. De e fölött mind 
a bíróság, mind az ügyvédség tekintélye is mélyen 
szenved a jogkereső közönség előtt, midőn a kölcsönös 
bizalmatlankodás, idegenkedés és kicsinlés jelenetei- 
nek tanúja, melyeknek színhelyei a törvényszéki 
terem, a magánélet. 

így mind nagyobb és nagyobb körökre hat ki 
ama szerencsétlen igazságügyi politika, mely elég 
vak hinni, hogy az ügyvédség üldözésének követ- 
kezményeit magára az ügyvédségre lehet szorítani ; 
mert valósult rajtunk is ama találó megjegyzés, 



Digitized by CjOOQIC 



16 

melyet egy franczia író hasonló viszonyok közt az 
ügyvédekről tett : 

„La loi a' est moquée de lui ; il est son jouet jus- 
qu'ci ce qu'il ait trouvé le moyen de se venger d'un 
des ordre legal par un désordre plus grand." * 



Ezen elszomorító kép, melyet ügyvédségünk 
és törvényszéki szónoklatunk állapotáról s okairól 
futólag ecseteltem, tán nem a legügyesebb bevezetés 
oly műhöz, mely a törvényszéki szónoklatnak né- 
hány szerény példányát akarja bemutatni az olvasó 
közönségnek. 

Közel fekszik a kritikai következtetés, hogy 
milyen a termő talaj, olyan a növényzet. 

Igaz. Ez szolgáljon is mentségül ezen véd- 
beszédeknek. De elvégre minden egyes magban 
önálló egyéni élet lüktet, mely csak bizonyos határig 
változik el a külhatások alatt. Talán az egyéni élet 
ezen szerény védbeszédekben erősnek bizonyult. 
És talán tarthat igényt némi elnézésre olyan vállal- 
kozás, mely a mi irodalmi törekvéseinknek új, eddig 
nem használt, de háládatos küzdtért — a törvény- 
széki szónoklatét — kívánja megnyitni* 

Budapest, 1881. április havában. 



* Frédéric Billot : Du barreau et de la magistrature. 
Paris, 1851. 1. 353. 

VEDBESZEDEK. 



Erue eos, qui ducuntur ad mortem, 
et qui trahuntur ad interitum liberare 
ne cesses. 

Prov. XXIV. 11. 



StÜler M. Védbeszódek. 

PESTVAKOSI KENDOKI ÜGYEK. 

1870. 

A jelenlegi « Neues Pester Journal » 1870. inár- 
ezius 13-án egy czikket közölt, melyben élbe-, 
széli, hogy a városi tanács P. K.-nak, akkori tanács- 
noknak 1867-ik évben, mint akkoriban helyettes 
főkapitánynak 480 frtot adott át azon utasítással, 
hogy azokat az illető nyilvános házak tulajdonosai- 
nak adja át. Nevezett tanácsnok e pénzt egész 1870. 
év elejéig, bár már 1868. évben letette helyettes fő- 
kapitányi hivatalát — mint hivatalos jelentésében 
mondja — iratai közt elfelejtette, és csak 1870-ik 
év elején terjesztette azt ismét vissza a tanács- 
nak. Ugyanaz év elején a Thaisz Elek, jelenlegi 
főkapitány egy keringő hír nyomán kutatni 
kezdett ezen pénz után, s azt derítette ki az 
illető pénztulajdonosokkal tartott vizsgálatok ál- 
tal , hogy azok a föntebbi pénzekből mit sem 
kaptak. Thaisz Elek 1870 február 18-ikán elké- 
szíti a jelentést ez ügyben a tanácshoz , február 
23-án beterjeszti azt. De P. K. február 19-én be- 

terjeszti az eltévedt pénzt a tanácsnak, azt hozván 
fel okul, hogy a pénzt hivatalos iratai közt mind 
akkoráig elfelejtette. A tanács e mentséget február . 
22-én e beterjesztést tárgyalván, tudomásul veszi, a 
beterjesztett pénzt az illető tulajdonosai között ki- 
osztatni rendelte. 

A czikk rosszalván a tanács magatartását, e 
felett éles szavakban kikelt. 

A városi tanács e czikkben foglalt s az ő maga- 
tartására ez ügybén vonatkozó következő kifakadá- 
sokban : 

«Der liebe Gott hat unserem Stadt-Magistrat 
wenn auch nicht den nöthigen Verstand, so doch 
eine ebenso wichtige Eigenschaft für sein Amt ver- 
liehen : eine dicke Haut. Von alT den zahlreichen 
und berechtigten Vorwürfen, welche seit Jahr und 
Tag gegen den Magistrat erhoben wurden, ftihlt 
dieser sich nicht getrofifen^ seine dicke Haut macht 
ihn unempfindlich für Alles, und was andern ordent- 
liehen Menschenkindern die Schamröthe in's Gesicht 
jagen würde, das macht unsern dickháutigen Ma- 
gistrat um so dickháutiger, das macht sie um so 
starker und kráftiger diese liebe, dicke Haut. Der 
p. t. Magistrat hat aber nicht nur eine dicke Haut, 
er hat auch ein starkes Gewissen, d. h. ein solches, 
welches viel ertragen kann und auch viel zu leisten 
vermag» — rágalmat talált maga ellen s elhatározta, 
miszerint a sajtóügyi köz vádló által megindíttatja a 

nevezett lap felelős szerkesztője ellen a sajtópert a 
pestkerületi sajtóbiróság előtt. 

Ez meg is történt, minek következtében 1870 
május hó 24-re lett e panasz nyilvános esküdtszéki 
tárgyalása kitűzve, melynek folyamán az alant kö- 
vetkező védbeszéd tartatott :. 

Tekintetes esküdtszék ! * 

Esküdtszéki intézményünk fennállta óta tud- 
tommal az első eset ez, melyben egy önálló munici- 
palis hatóság a sajtótöryényt híja segítségül a köz- 
vélemény ellen. Súlyt fektetek t. esk. uraim e körül- 
ményre, mert egyelőre és eltekintve minden mástól 
is, igen szomorú jelenségnek tartom azt is már, hogy 
a szabad szót, a nyilt férfias kritikát félni és üldözni 
kezdik azon közhatalmak is, melyek eddigelé leg- 
melegebb előharczosainak s pártolóinak tartattak. 
Eddigelé közállapotaink változatosságában állandó- 
nak csupán a törvényhatóságok azon mintegy hagyo- 
mányos szeretetét tartották, melylyel azok minden 
időben a vélemény szabadsága iránt viseltettek. 
Pest város hatósága megingatta ezen általános hitet, 
megtagadta municipalis lételének alapföltételeit, a 
midőn üldözésbe venni határozta e város közönsége 
egyik tagját, önöknek t. esküdt uraim egyik polgár- 



* Megjelent 1870-ben Fekete Bernát bizományában 
külön füzetben. 

társát, mert ez szabad véleményt mondott e hatóság 
eljárása felett. 

Jól tudom én azt t. esküdt uraim, hogy egy 
törvényhatóság is juthat azon kényszer helyzetbe, 
hogy megtámadott testületi becsületének védelmére 
keljen. De tudom azt is, hogy ezen testületi becsület 
nem azon képzeletes önbecsülésben fekszik, melylyel 
a testület ihaga iránt van, hanem igenis azon reális 
nyilvános, önkénytes becsülésben, melylyel azok 
viseltetnek iránta, kik e törvényhatóság kebelé- 
ben élnek. E becsülés teh£t, és annak állítólagos 
sértése, és következőleg ezen sajtóügy, mely ezen 
állítólagos sértés folytán támasztatott azon vi- 
szony szempontjából lesz megítélendő első sorban, 
mely e törvényhatóság és annak polgárai közt 
fennáll. 

Ha pedig e viszonyt veszszük, úgy azt találjuk, 
hogy e törvényhatóság e város közönségének önvá- 
lasztotta kormánya, akaratának végrehajtója, mely 
helyette szól, cselekszik, melyre községi egészségét, 
vagyonát, életét bízta, mely egész személyességét 
képviseli, melyre e város közönsége mintegy nép- 
felségi souverainitását ruházta. A micőn ily fontos 
jogokat ruházott e hatóságra e városi közönség, kell 
hogy joga is Jegyen t. esküdt uraim, utána nézni, 
mint sáfárkodnak ezen becses jogaival, kell hogy 
joga legyen, nem csupán véleményét mondani e 
sáfárkodásról, hanem egyszersmind számon is kérni, 

felelősségre vonni a hatóságot, s ez köteles szám- 
tételt adni, ez felelősséggel tartozik. 

Ily viszony mellett t. esküdt uraim perbe fogni 
a város közönség egyik tagját azért, mert elég bátor 
volt utána nézni, mint sáfárkodott a hatóság a köz- 
ségi vagyon egy részével, nem jelenthet mást, mint 
municipalis kényuraságot akarni megalapítani; ily 
viszony mellett e sajtóügy nem jelenthet mást, mint 
kényszeríteni akarni, hogy a városi kormánynak ne 
csupán szabad korlátlan kezet engedjen e városi 
közönség, hanem hogy lemondjon még azon koldus 
jogról is, hogy legalább fennhangon panaszkodhassék. 

E sajtóper tehát első sorban azon viszony ter- 
mészetét s szentségét sérti, mely e hatóság s a város 
közönsége közt fennáll; és ez az első szempont tehát 
t. esküdt uraim, mit önök becses figyelmébe ajánlok 
ez ügy elbírálásánál. 

De e fölött ezen és ilynemű sajtópereknek poli- 
tikailag erkölcstelenítő hatásuk is van. Nem azon 
politikailag erkölcstelenítő hatást értem én, mely 
abban fekszik, hogy ilynemű sajtóperek által e városi 
közönség tagjai megfélemlíttetnek municipalis jogaik 
gyakorlatától, s így az önkormányzati nyilvános élet 
iránt közönyösökké tétetnek ; hanem igenis ki keli 
emelnem azon közerkölcstelenítő káros hatást, mely 
abban fekszik, hogy azok — mi több — egyenesen 
polgári kötelességeik megszegésére indíttatnak. Mert 
t. esküdt uraim azzal, hogy ezen város közönsége 

törvényszabta időben és módon megválasztja muni- 
cipalis közegeit, azzal nézetem szerint, az önkor- 
mányzati jogüak csak formális oldalát teljesítette. 

Eletet és valódi jelentőséget az csupán, a pol- 
gárok örökké éber gondviseléséből s részvételéből, 
buzgó felügyeletéből, fáradhatlan ellenőrködéséből 
meríti, melylyel azok a municipalis hatóság tevé- 
kenységét megfigyelik, nyomról-nyomra követik, 
pártolásukkal ápolják, s ellenszenvükkel elítélik s 
sújtják. Mind ezt tenni, t. esküdt uraim, nem csupán 
joga, hanem a közérdek nevében kötelessége minden- 
kinek. A midőn tehát a városi közönség egyik pol- 
gárát ép ezen kötelességszerű eljárása miatt kéri önök 
által t. esküdt uraim bűnösnek s megbüntetendőnek 
kimondani, egyenesen a polgári kötelességek megsze- 
gését akarja önök ítélete által sanctionáltatni. Ebben 
látom én e sajtóper közerkölcstelenítő hatását. Önök 
erre t. esküdt uraim segédkezet nyújtani nem fog- 
hatnak. 

Ez a második szempont, mit önök becses figyel- 
mébe ajánlok ez ügy elbírálásánál. 

Nem mulaszthatom azonban el ezen sajtóügy- 
nek e fölött még kiváló politikai jelentőségét emelnem 
ki, melylyel különösen mostani időben bír, midőn a 
közvéleményben már megindult, s a törvényhozás- 
ban nem sokára meginduland a harcz a municipalis 
önkormányzat és az állam központosító tendentiái 
között. Most t. esküdt uraim minden ballépés, min- 



Digitized by VjOOQLC 



27 

den inkorrekt eljárás, minden illiberalis cselekvény, 
mi a törvényhatóságok által elkövettetik, kétszeresen 
súlyos következményű lehet. A municipalis elv elle- 
nei amúgy is hangyamódra gyűjtögetik s halmoz- 
gatják már régóta — s fájdalom, nem siker nélkül — 
az adatokat a municipalis élet tarthatlansága ellen ; 
óvakodnunk kell, hogy új fegyvert ez ellenek kezébe 
most ne adjunk. Ha pedig t. esküdt uraim ez intel- 
ligens város hatósága oly kevéssé respektálja a sza- 
bad vélemény jogát, hogy üldöztetését s megbünte- 
tését kéri annak, ki ezen jogával ellene élt, úgy 
ez nemcsak új éles fegyvert nyujtand az önkor- 
mányzat régi elleneinek, hanem még legjobb bará- 
tai táborában is nem egyet fog eltántorítani a zászló 
alól. Ez pedig ép e döntő perczekben magának a 
municipalis ügynek koczkáztatása lehetend hosszú 
évekre. 

Azért ez t. esküdt uraim a harmadik szempont, 
mit önök becses figyelmébe ajánlok az ügy elbírá- 
lásánál. 

Elvégre t. esk. uraim, ki kell még emelnem azon 
körülményt, hogy e sajtóügyet nem maga személyé- 
ben a hatóság, hanem a kir. jogügyek aligazgatósága 
által indította meg. Habár az 1848 : 18. tvczikk 19. §. 
megengedi ugyan, hogy ily esetben egy hatóság a 
közvádlót megbízzon panasztétellel, nem teszi azt 
kötelességgé ; mert respectálta a municipium önálló 
személyiségét, mert respectálta elhatározásának sza- 

badságát. Én ezért a városi közönség méltóságának, 
a inunicipalis hatóság függetlenségének sokkal meg- 
felelőbbnek találtam volna, ha e város hatósága, mint 
souverain municipium önképviseletben saját fiskusa 
által jelent volna meg e sorompók előtt, s nem bújt 
volna ép ily alkalommal az állami közvádló atyás- 
kodó oltalma alá, — kit különben teljes tiszteletem- 
ről biztosítok. 

A városi közönség municipalis büszkeségét s 
önérzetét látom én megsértve, e sajtópanasz ez alak- 
bani megindítása által ; ezért t. esk. uraim, e szem- 
pontot szintén bátor vagyok önök becses figyelmébe 
ajánlani ez ügy elbírálásánál. 

Ezeket tartottam szükségesnek a védelem tekin- 
tetéből a fenforgó sajtóügy természetének jellemzé- 
sére egyátalán fölhozni. 

A dolog ilyetén állásánál, a midőn oly fontos 
érdekek sértetnek — mint kimutattam — átalában 
ezen s ilynemű , sajtóügy puszta megindítása által, 
méltán kérdezheti, mik azon ellensúlyozó okok, mik 
daczára ennek vádló városi tanácsot e panasz meg- 
indítására bírták. 

En t. esk. uraim, legjobb meggyőződésemmel mon- 
dom, hogy ily ellensúlyozó alapot nem találhatok az 
incriminált czikkben, nem találhatok azért, mert 
nem ismerhetem el létezőnek azon egyetlen okot, 
mely kimentené e sajtópanasz megindítását, mert 
nem ismerhetem el létezőnek a városi tanács által 

az incriminált czikkbe mintegy belé erőszakolt rágal- 
mazás bűntényét. 

Meg fogom kisérteni önöket is t. esk. uraim 
meggyőzni arról, hogy az incriminált czikk rágalmat 
a tanács ellenében nem tartalmaz. 

E végből bátor vagyok mindenekelőtt a panasz 
voltaképeni tárgyát szabatosabban körvonalozni. 

A mint az incriminált czikk felolvasásából meg- 
érteni méltóztattak, az lényegileg két részből áll. Az 
egyik rész, mely az egész czikknek alapját teszi, mely- 
től az elnevezését is nyerte, egyszerűen elbeszéli azon 
önök előtt t. esk. uraim ismert esetet P. K. tanácsnok 
úr és az eltévedt 480 írtról. E részét az incriminált 
czikknek, némi kivétellel, vádló városi tanács teljesen 
be is ismeri, azt valónak vallja, annak elbeszélésében 
rágalmat maga ellen nem lát. 

A második része az incriminált czikknek azon 
következtetéseket s reflexiókat tartalmazza, melyek ez 
elbeszélt eset alkalmából és a városi tanács maga- 
tartásából ez ügyben vonhatók. Vádló városi tanács 
ezen következtetések s reflexiók jogosultságát maga 
irányában tagadja, és azoknak közzétételében lát 
rágalmat maga ellen. 

Én t. esküdt uraim megkisérthetném, s tán 
sikerrel, a városi tanács egész tevékenységével ezen 
következtetéseket begyőzni. Én ezt nem teszem; 
elégségesnek tartom utalni önök becses figyelmét azon 
sötét képre, melyet vádlott védencz önök előtt ecse- 



Digitized by CjOOQIC 



30 

telt ; elégségesnek tartom ezt, s tartózkodom e sötét 
képhez még sötét vonásokat hozzáadni. Az incrimi- 
nált következtetések jogosultságát begyőzi a fenn- 
forgó eset is, s azért visszatérek ahoz. A városi ta- 
nács elismeri tehát az elbeszélt tényt, de tagadja 
következéseit. 

Azonban az nem járja, hogy valaki bizonyos 
tényt elismerjen ugyan, de tagadja következéseit. 

A fennforgó ügyben is az elbeszélt esetet, ama 
következtetésektől a megítélésben külön választani 
ezért nem lehet. Vádló városi tanács tehát vagy nem 
ismeri el ama pénzeltévedés esetét, úgy megenge- 
dem, tagadhatja az abból vont következtetéseket; 
ha azonban a tanács — mint a vádlevélben teszi — 
de mint a fölolvasott hivatalos okmányokból is kitűnik, 
nemcsak be- és elismeri az elbeszélt tények valóságát, 
hanem bár későn és utólagosan, még rosszalását is 
fejezi ki a felett, úgy t. esk. uraim el kell fogadnia 
azon következtetéseket is, melyek a tanács irányában 
a tanács egyik tagja tettéből, és a tanács magatar- 
tásából vonattak az incriminált czikkben. Ha ezen 
következtetések nem dicséretet, hanem igenis ko- 
moly rosszalást tartalmaznak a tanács iránt, úgy 
t. esk. uraim vádlott védencz a megsértett közérzület 
nevében nem tett mást a tanács ellenében, mint tett 
a tanács P. K. úr ellenében. 

De a vádló tanács a vádlevél folyamán azt 
állítja, hogy eme következtetések motiválására a kö- 

rülményeknek a tanácsot illető része el lett ferdítve 
vádlott által. 

Azonban ezen állítást megczáfolják a vádló maga 
által becsatolt és hivatkozott okmányok. Ugyanis 
azok szerint való, hogy P. K. jelenlegi tanácsnok 
1867. évben, mint helyettes főkapitány 480 frtot 
vett át azon világos utasítással, hogy azokat a tulaj- 
donosoknak visszaadja; való, hogy a tanácsnok úr 
ezen pénzt nemcsak hogy hivataloskodása ideje alatt 
az illetőknek ki nem adta, hanem hogy azt még ré- 
gen hivatalának letétele után egész 1870. évig 
— hogy hivatalos nyelven szóljak — iratai közt 
elfelejtette ; való, hogy ezen egész idő alatt a városi 
tanács számvevőségi közege által nem is tudakolta 
a pénz hollétét; való, hogy a vizsgálatok nem a ta- 
nács kezdeményezése, hanem Thaisz Elek jelenlegi 
főkapitány által egj szárnyaló hir alapján indíttattak 
meg ; való, bár a vádlevél tagadta, hogy ezen vizs- 
gálatok még február 15-én kezdődtek; való, hogy 
P. K. úr február 19-én, négy nappal a vizsgálat meg- 
indítása után terjesztette be a tanács és tanácsnok 
által elfelejtett 480 frtot ; való — bár szintén tagadja 
a vádlevél — hogy f. évi február 22-én, midőn P. K. 
beterjesztése a pénz szerencsés megtalálásáról tárgy al- 
tatott, a városi tanács azt egyszerűen tudomásul vette, 
annak újbóli kiosztását elrendelte, de P. K. iránt a 
rosszalásnak még egy árva szavát sem ejtette ki. 
Való végre t. esküdt uraim, hogy csak márczius 

29-én, — tehát az incriminált czikk megjelenése 
után IC nappal látta jónak a tanács — a mint hallani 
méltóztattak — P. K. jelenlegi tanácsnok, ezen 
hivatalos mulasztását hibának nevezni és legmaga- 
sabb rosszalását kifejezni. Miért nem történt ez már 
február 22-én, mikor a pénzt P. úr beterjeszté, s 
miért csak márczius 29-én, az incriminált czikk 
megjelenése után 16 nappal, — vizsgálni nem köte- 
lességem. 

Kötelességem volt csupán kimutatni, hogy nem 
az incriminált czikk, hanem igenis a vádlevél ferdített, 
hogy tehát a körülmények márczius 13-án teljesen 
úgy álltak, a mint azok a czikkben előadatnak, s 
hogy tehát február 22-én, midőn P. K. úr a csaknem 
három éven át eltévedt pénzt beterjesztette, a tanács 
egyszerűen ügyrendileg azt elfogadta s mintha 
semmi sem történt volna, az illetőknek kiosztatni 
rendelte. 

Ha már ezen tényállást a legegyszerűbb ész- 
járású ember elé tárnok s felkérnők véleményét a 
tanács hallgatása felett a pénz beterjesztésének tár- 
gyaltatása alkalmával, úgy — ha csak himezni- 
hámozni nem akarna és malitiosus nem volna — 
be fogná vallani, hogy a midőn a tanács ily eset 
fölött hallgat vagy nem fogta fel a dolog jelentőségét, 
vagy érzéketlen a körülmények azon bensőbb követ- 
kezményei iránt, melyeket az instinctiv érzés azon- 
nal kitalál. Ha ezen következtetéseket vonná még a 

legegyszerűbb ész, mennyivel inkább kell hogy vonja 
e tényállásból egy intelligens journalista — mint 
vádlott — ki a napi események változatos harczában 
embereket és cselekedeteket nem a csalékony kül- 
látszat, hanem valódi benső értékük s jelentőségük 
szerint tanulta meg mérlegelni és becsülni. 

Ez egyszer tehát a közszokás ellen vádlott in- 
telligentiájára kell hivatkoznom, mint mentő körül- 
menyre. 

De hát t. esküdt uraim, csakugyan rágalmazók-e 
ezen következtetések ezen körülmények közt, és 
egyáltalán rágalmazók-e e kifejezések ha valakiről 
mondjuk: «Gott hat ihm ein Amt, aber nicht den 
nöthigen Verstand gégében*, vagy „er ist dickhán- 
dig ; er hat ein starkes Gewissen" ? ? En tagadom 
t. esk. uraim ! Egy kelléket sem találhatni ezen ki- 
fejezésekben, mit hazai törvényeink, mit az összes 
jogtudomány a rágalom fogalmának megállapítására 
kíván. Ezek szerint a rágalom tényálladékához meg- 
kívántatik, hogy valakire becstelenítési szándékkal 
tudva levő hamis becstelenítö cselekvényeket fogjunk. 
Már pedig t. esk. uraim, senki sem fogja állíthatni, 
hogy ezen kifejezések egyáltalán cselekvényeket, 
annál kevésbé becstelenítö cselekvényeket fognak a 
tanácsra, mit különben maga a vádlevél sem állít 
sehol. Ezen kifejezések ellenkezőleg épen a tanács 
mulasztására, passiv magatartására vonatkoznak oly 
ügyben, és oly körülmények közt, hol határozott 

Stiller M. Védbeszédek. 3 

cselekvésnek helye volt és szüksége fennforgott. E 
kifejezések tehát a rágalomnak törvényes és jogi 
fogalmát nem állapítják meg. De azoknak értelme 
sem jogosít fel, hogy azokból a rágalmazást ki le- 
hetne magyarázni. 

Mert az t. csk. uraim, ha valakiről állíttatik, 
hogy nincs annyi esze és értelme mint másnak van, 
körülmények közt az illetőre nézve tán szerencsét- 
lenség, de semmikép rágalom nem lehet ; ép oly ke- 
véssé, mint az nem rágalom, hogy ez vagy amaz 
nem szellemdús , nehezebb vagy könnyebb felfogású. 
Az észbeli tehetségek megbírálása t. esk. uraim, egy- 
általán nem az esküdtszék, hanem igenis a szabad 
kritikának feladata, mert t. esk. uraim ha az észbeli 
tehetségek elbírálását is az esküdtszék elé lehetne 
sikeresen hurczolni, úgy csakhamar minden szellemi 
impotentia az esküdtszéki verdikt által fogná s akar- 
ná ünnepelni rehabilitását. 

Ép oly kevéssé tarthatni rágalomnak azt, ha 
valakiről az mondatik, hogy vastagbőrű, vagy erős 
lelkiismeretű, Ez t. esk. uraim azon alkalmazásban, 
mint az incriminált czikkben használtatott, nem 
jelent mást ez átvitt értelmében, minthogy a tanács 
érzéketlen, indifferens a journalistika, a közvélemény 
figyelmeztetései iránt. Már t. esk. uraim az egyik 
hallgatja, a másik fitymálja ez intő szavakat; az 
egyik fogékony, a másik indifferens, az egyik lelki- 
ismerete scrupulosus, a másiké erős, elbíró. Ezek 

merően egyéni dispositiók, lelki állapotok s tulaj- 
donságok, melyek mellett t. esk. uraim igen sok 
tisztességes ember magas kort ért el s becsületes 
halállal múlt ki, de melyek sem nem szégyenítők, 
sem nem becstelenítők. Sőt mondhatni, hogy nyil- 
vános embereknél s testületeknél némelyike ezen 
egyéni dispositiónak mint pl. a vastagbőrűség csak- 
nem politikai szükség; mert méltán igenis kicsi- 
nyesnek s igenis impolitikusnak lehetne mondani 
azon nyilvános embert s testületet, ki a közvélemény 
minden tűszurása iránt érzékenyekeskedni, s mind- 
járt a sajtótörvény vészharangját meghúzni akarná. 
Önök tehát t. esk. uraim látják ezekből, hogy 
az incriminált czikk nem sérteni, nem rágalmazni, 
nem személyeskedni akart ; az ügy túlkomoly voltával 
amúgy sem férne ez meg ; hanem igenis — mint 
kiemeli — lm * Interessé der Éhre der Magistrates, 
welche die hiesige Bürgerschaft nicht befleckt sehen 
darf — tehát egyenesen a tanács becsültetése érdeké- 
ben komolyan meginteni akarta a tanácsot, hogy ne 
adjon magatartása által ez ügyben új alkalmat, új 
tápot az amúgy is elégületlen közvéleménynek. Mert 
t. esk. uraim a mi ma a prostitutió könnyen szer- 
zett pénzével történt, az holnap megtörténhetik 
& kérges és becsületes munkának veritékes vagyo- 
nával, — mi ma százasokkal történt, megtörténhe- 
tik holnap ezresekkel — megtörténhetik, hogy elté- 
vednek hivatalos iratok közt. 

3* 

Palástolgató kímélet itt, mint egyáltalán hol 
közérdekek vannak a koczkán, valóságos bűn volna ; 
kétszeres bűn volt volna vádlott-tói, kinek, mintjour- 
nalistának, amúgy is hivatásos kötelessége, bátran 
megmondani az igazat. 

Ezek után tehát t. esküdt uraim, kérem önöket, 
legyenek önök megemlékezők ezen panaszügy elíté- 
lésénél mind ezen félhozott s motivált körülmé- 
nyekre ; legyenek önök megemlékezők, hogy e pa- 
naszügyben önök nem csupán védenczem, hanem 
ama összes fővárosi becsületes journalistikának 
ügyét és tevékenységét is bírálják el, mely éveken 
át küzd már fáradhatlanúl egy egészséges önkor- 
mányzatiigazgatásért; legyenek önök megemlékezők, 
hogy önök ítélete vagy szentesíteni s állandósítani 
fogja sötét községi viszonyainkat, vagy egy szebb jö- 
vőnek leend kezdete; legyenekönöktehátmegemlékezők, 
hogy ez ügy elbírálásánál önök nem csupán védenczem, 
hanem hogy e város közönségének ágyét is bírálják el. 

Ha önök mindezekről, meg fognak emlékezni, 
úgy bizton reménylem, hogy önök ítélete véden- 
czemre nem gáncs, hanem dicséret, tevékenységének 
nem megakasztása,, hanem bátorítás további hasonló 
tevékenységre, nem elitéltetés, hanem felmentés leend. 

ítéljenek tehát t. esküdt uraim ! 

Vádlott az esküdtszék által egyhangúlag felmen- 
tetett. 

Bugárszky miklós volt postatiszt az 1870. év fo- 
lyamán egy hosszú czikksorozatot tett közzé a 
postai közigazgatás viszonyairól, melyben különösen 
G. M. miniszteri osztálytanácsos, R. J. pesti kir. 
postaigazgató és L. K. miniszteri titkár, hivatalos 
működése igen erősen ostorozva volt. Nevezettek 
hivatalos minőségükben és mint magánszemélyek 
sértve érezvén magukat ezáltal, Szabó János, a kir. 
ügyek aligazgatója, mint közvádló által megindítot- 
ták a sajtóügyi eljárást Bugárszky Miklós ellen a 
pestkerületi sajtóbiróság előtt és őt az 1848. XVIII. 
t. ez. 11. és 12. §§-ban foglalt rágalmazás sajtóvét- 
ségének elkövetése miatt kérték felelősségre vonni. 
Az ügy nyilvános esküdtszéki tárgyalása 1871. már- 
czius 27 -ere tüzetett ki, mely a nagy bizonyítási 
készlet, a számos okiratok felolvasása és mint- 
egy 30 tanü kihallgatása miatt ugyanaz nap reg- 
geli 9 órájától másnap reggeli 6V2 órájáig egyfolytá- 
ban tartott. Ez volt egyike azon ritkább esetek- 
nek, melyekben alkalmazást nyert sajtóügyi eljárá- 

sunk azon intézkedése, mely szerint az esküdtszék 
Ítélethozatalig — bármeddig tartson is a tárgyalás, 
— szét nem oszolhatik. A bíróság elnöke, Sárkány 
József úr, ezért előzékenyen gondoskodott az esküd- 
tek élelmezéséről, sőt már hálószobának is egy hi- 
vatalos helyiséget rendezett volt be az esküdtek 
számára. 

A védbeszéd, mely alant következik, reggel 4Va 
órakor mondatott el. 

Tisztelt esküdtszék ! * 

Midőn alkotmányos életünk visszaállításával 
rövid idő előtt a sajtószabadság is hosszú, halálos 
álmából fölébredett, a nép zöme osztatlan, őszinte 
hozsannával üdvözölte egy jobb jövőnek ezen új 
biztosítékát. Nem gondolta meg, hogy közéletünk 
ezen új eleme hatalom, mely nem csupán épít,' ha- 
nem ront is ; és fogadta azt minden kétkedés, min- 
den hátgondolat nélkül, mert első sorban a megsza- 
badítót látta benne, ki a rég lebilincsezett gondolat- 
nak és szónak új, életteljes röptét ad; szent tüzet 
látott benne, mely nem gyújt, nem pusztít, hanem 
melegít, és mely hivatva van megvilágítani közéle- 
tünk leghomályosabb zugait, a hatalom legtitkosabb 
fondorlatait. 

Igenis, tisztelt esküdt uraim, a nép zöme őszinte 
örömmel üdvözölte a sajtószabadságot, mert tudta,. 

* Egykorú hírlapok után. 

hogy az ő uralmával véget ér a hazugság uralmai 
hogy emberek, tárgyak és viszonyok ezentúl csak 
azon színben fognak föltűnni, mely belső lényegük- 
ből és nem kölcsönzött külmezökből sugárzik ki, 
mert tudta, hogy immár lejárt a titkolódzások, a 
megtévesztések ideje, és hogy ezek helyett a világos- 
ság, a nyilvánosság és igazság leendnek a közélet 
mozgató elemei. 

De míg a túlnyomó többség a kinyert diadal 
fölött örömünnepeket ült, egy töredék, bár számra 
kicsi, de hatalomra nagy, sötét lélekkel nézte a dol- 
gok e fordulatát. E töredék szolgaságban születve, 
megrettent a szellem szabad mozgásától, mely 
hatalmas hullámzásban mindenütt sustorogni kez- 
dett ; sötétségben nevelve, visszariadt a világosság- 
tól ; és titokban szővén fondorlatait, remegni kezdett 
a nyilvánosságtól, mely megvesztegethetlen őrként ta- 
núságot tesz mindenről mi történt és lett. E töredék 
nem tartozik a néptesthez ; idegen tőle és csak ned- 
vén élősködik. 

E töredék nem képez ugyan külön osztályt, 
mely ridegen elválnék a társadalom többi részeitől, 
azonban < — mintha tagjainak külön ismertető jeleik 
volnának — mégis megbontathatlanul összetartanak. 
Ámbátor közöttünk él, asztalainkat látogatja, társa- 
ságunkba jön, visszatart bennünket tőle mégis va- 
lami hideg idegenkedés; mert érzi mindenikünk, 
hogy nem hús a mi húsunkból, nem vér a mi vé- 

rönkből. Ha közénk vegyül, bizonyosan nem a rész- 
vét sugallata vezeti, hanem a vágy, titkainkba lo- 
pódzni ; ha felette állunk, sötét gyűlölettel, ha alatta, 
mély megvetéssel viselkedik irántunk. Már merő Zá- 
tezése ezen töredéknek vészterhes, kétszeresen vész- 
terhes, ha közügyeinket vezeti. Ezen töredék volt 
az, mely hivatva érzé magát dohos hivatali szobái- 
ból vezetni akarna a szabadon fejlődő életet, mely a 
megcsontosodott alakiságoknak minden felserkenő 
mozgást feláldozá, mely megölt minden életnyilvá- 
nulást, mert mindenhatóságával megsemmisített 
minden más tevékenységet és csak a magáét en- 
gedte érvényre jutni. 

Tán felesleges tisztelt esküdt uraim önöknek 
megmondani e romboló töredék nevét. Kétségtele- 
nül él még önökben tevékenységének fájdalmas em- 
léke, és önkénytelenül elrebben önök ajkairól is 
ezen ecsetelt kép után a vészteljes szó: bureaukratia. 

De kérdeni fogják tőlem, hogy minek idézem 
fel önök előtt sírjából e sötét szellemet ? Hisz rég 
meghalt. 

En azonban azt felelém önöknek uraim, hogy 
még meg nem halt ; azt felelem, hogy önök közt él, 
önök nyelvét beszéli, és hogy semmiben sem válto- 
zott, mint hogy — még veszélyesebb lett. 

Igenis uraim ! mert míg előbb, mint a kényura- 
lom gyűlölt eszköze, annak Kain jegyével homlokán 
általánosan felismerhető és azért kerülhető volt, 

most az alkotmányosság szent mezében és harczi jel- 
vényeivel jár és kel közöttünk, és megtéveszti azo- 
kat is, kik ennek lobogói, ennek jelszavai alatt őszin- 
tén küzdenek a szabadságért. 

A bureakratia azon értelemben, a mint azt 
mindnyájan gyűlölni tanultuk, közéletünkből még 
egészen kiirtva nincs. És ha az alkotmányosság ki- 
terjedt felelősségével, átlátszó nyilvánosságával a 
közigazgatás számos tereiről diadalmasan ki is 
szorította a bureaukratiát, egyik fontos terén ha- 
talma még mindig megtöretlen, befolyása túlnyomó 
maradt. 

Ezen fontos tere a közigazgatásnak pedig a 
postaigazgatás. 

Vessenek uraim egy pillantást e térre. Nézzék 
csak, miként igazgattatik ezen nagy államgazdászati 
intézmény még mindig avult rendeletekkel, melye- 
ket a boldogult udvari kanczellária a 30-as és a nyilt 
absolutÍ8mus az 50-es években alkotott. Nézzék ama 
nehézkes, csupa üres alakiságok- és apróságokban 
pihegő szellemet, mely azon rendeletekben él. Néz- 
zék ama rideg incollegialitást, mely magasabb és 
alacsonyabb közt uralkodik. Nézzék ama megvető 
kicsinylést a nagy közönség iránt, mely hivatalos 
egyenruhát nem visel. Nézzék azon titokszerűséget 
és homályt, melybe a postaigazgatás burkolódzik, 
de nézzék különösen ama ijesztő mérvben szapo- 
rodó postai sikkasztásokat és lopásokat — szóval 

az ezekben nyilvánuló corruptiót, e hü kísérőjét a 
bureaukratismusnak — és önök kénytelenek lesz- 
nek megvallani, hogy itt egész meztelenségében honol 
még a bnreaukratia. 

És mégis uraim, mily kárthozó, hogy az állami 
tevékenység épen ezen terén áll még fenn meg nem 
tört erőben ezen alkotmányellenes hatalom. 

Mert uraim az állam elvonta az igazságszolgál- 
tatást, az adóügyet és többet mást az önkormányzati 
törvényhatóságoktól azért, mivel azon általánosan 
kötelező érvényt, melylyel ezeknek mindenki irányá- 
ban bírnia kell, csak az állam adhatja meg. Az ál- 
lam ezen tevékenységeinek kiindulási pontja tehát 
csak a hatalom, a tekintély. 

Egészen más kiindulási pontja van azonban az 
állam postai tevékenységének. Nem azért gyako- 
rolja ezt saját közegei által, saját souverainitása 
alatt, mert érvényt e nembeli intézkedéseinek csak 
tekintélye által adhat, hanem egyszerűen az okból, 
mert azon nézetben volt, hogy az érdekek, melyek a 
postai intézménynyel kapcsolatban állanak, senki 
másnál nem annyira biztosítottak, mint az állam ke- 
zében ; mert egy szóval a nagy anyagi vagyon, mely- 
nek forgalmát a posta közvetíti, csak az államra 
bizható. 

Nem a hatalom, hanem egyszerűen a bizalom 
az állam megbízhatóságában tehát kiindulási pontja 
postai tevékenységének, vagy az érem másik oldalát 

véve, a bizalmatlanság az egyesek ós az önkormány- 
zati törvényhatóságok iránt. 

Elfogadom ezen álláspontot uraim; de épen 
azért, mert ez a bizalom és bizalmatlanság dolga, 
ép a postaigazgatás tekintetében a legnagyobb nyil- 
vánosságot kell követelnünk, és meg nem elégedhe- 
tünk azon uralkodó bureaukratikus titkossággal. 

Elfogadom ezen álláspontot, és mert ez az ál- 
lam becsületességének és becsületének kérdése, oda 
kell törekednünk, hogy oly eljárásnak még lehető- 
sége is kizárassók, mely ezen mindnyájunk előtt 
szent becsületességre a legcsekélyebb mocskot há- 
ríthatna. 

Azonban tisztelt esküdt uraim, fájdalom, mi 
történik ezen irányban a postaigazgatás terén? 
Szükséges-e, hogy figyelmöket különösen felhijam 
a& ott ijesztő módon elharapódzott viszonyokra? 
Szükséges e, hogy szemeik elé tárjam a megbizhat- 
lanxágnak azon számtalan példáit, melyek a posta- 
igazgatás lényegével oly éles ellentótben állanak ? 
Szükséges-e önök emlékezetébe idéznem azon szá- 
mos postai sikkasztást és harácsolást, melyek ná- 
lunk, fájdalom, napirenden vannak ? 

Üssék csak fel a miniszteri köttségvetési előirány- 
zatokat, és ijesztő bizonyossággal találni fogják, 
hogy míg más országokban nagyobb postai forga- 
lommal 20 — 30,000 frt, nálunk csekélyebb forgalom 
mellett 140 — 150,000 frt fizetendő postai sikkasztá- 

sokért kártérítés czímén az állam által az adózók 
filléreiből. Hisz kénytelen ezt elismerni maga a köz- 
vádló is a tárgyalás során megejtett tanúkihallgatá- 
sok alkalmából; hisz magunk is napról-napra olva- 
sunk kisebb-nagyobb postai sikkasztások és külde- 
mények eltévedéséről; hisz mindnyájunk, kereskedők, 
iparosok, ügyvédek érezzük naponta a postaigazga- 
tás nyomasztó megbízhatlanságát. 

Nem-e jutottak már postai viszonyaink oda, 
hogy míg előbb pénzesleveleknél a borítékon tartal- 
mukat jeleztük , most szándékosan abba hagyjuk, 
hogy a postai közegek figyelmét fel ne költsük ? 

Ha már most, tisztelt esküdt uraim, ily viszo- 
nyokkal szemben kérdik, hogy hát ki felelős ezekért, 
sokan önöknek azt fognák felelni, hogy természete- 
sen az illető szakminiszter, kinek szakmájába a posta- 
igazgatás tartozik. Igazuk van azoknak, kik ezt fele- 
lik önöknek, de csak — részben. 

Közvetve a miniszter is felelős ; de közvetlenül 
és első sorban kétségtelenül az felelős, kik a minisz- 
térium kebelében a postaigazgatás élén állanak — 
és ezek e sajtóperben épen a panaszos urak. 

Szomorú volna, ha az illető hivatalnokoknak 
hivatalos eljárásukért csupán a miniszteri felelős- 
ségnek amúgy is fölötte szellős köpenye alá kellene 
bújni, hogy személyes felelősségök alól szabadulja- 
nak. Absolutistikus kormányok alatt lehető, hogy a 
miniszter mindenhatósága által alárendeltjei eljá- 

rását is födi. De alkotmányos kormány alatt nem- 
csak a miniszter, hanem hivatalnokainak mind- 
egyike saját személyében is felelős. 

Alkotmányos országban a felelősség a miniszter- 
rel csak kezdődik, de nem végződik, lenyúlik az utolsó 
hivatalnokig. 

Én legalább így értelmezem az alkotmányos- 
ságot, és értelmezik mások önökkel, uraim, kik 
nemcsak alkotmányos formákat, hanem valóságos 
alkotmányos biztosítékokat kívánunk. 

Ezen szempontból kell önöknek, t. uraim, az 
incriminált czikkeket megítélni. 

Vádlott, mint volt postahivatalnok, mint senki 
más volt abban a helyzetben, hogy a postaigazga- 
tás legtitkosabb vakondútjait ismerje és megmutat- 
hassa. 0, hosszú éveken át eszköze a „rendszernek" , 
tanuja a működő személyek ténykedésének, mint 
senki más azon helyzetben volt, hogy teljes szak- 
ismerettel ostorozhassa azt és leálczázza ezeket. 

Igaz ugyan, hogy e személyek magasabb hiva- 
talnoki állomásokon vannak. De ez nem elég ok a 
hallgatásra vagy elpalástolgatásra, sőt ellenkezőleg 
ok a szólásra. 

Igaz az is, hogy a sérelmes czikkek nem csu- 
pán éles kritikáját, hanem teljes megsemmisítését 
tartalmazzák a legbensejében rothadt rendszernek. 
De ez nem lehet ép ezért szemrehányás vádlottra, 
hanem inkább dicséret. 

Különben, uraim, bármiként döntse el önök íté- 
lete ezen ügyet, nem fogják megtagadhatni vádlottól 
férfias elszántságának elismerését, melylyel ő az is- 
meretlen, a befolyás nélküli, bátorkodott szembe - 
szállani — nagy állású és befolyású emberekkel, és 
pedig nem ön-, hanem közérdekből. Nem fogják 
tőle az elismerést megtagadhatni azért, hogy kimé- 
letlenűl napfényre hozta a közigazgatás egy fontos 
ágában elharapódzott visszaéléseket, nem riadva 
meg a nagyok haragjától és a hatalom bosszújától, 
melyek oly mindenhatók. 

Mert el kell önöknek is ismerni azok után, mi- 
ket e tárgyalás során hallottak, hogy a vádolt czik- 
keknek más jelentőségek is van — minthogy csu- 
pán tárgyai legyenek e sajtópernek. E vádolt czik- 
keknek azon eléggé nem becsülhető jelentőségök 
van, hogy alkalmat nyújtottak postaviszonyainkat, 
mikhez annyi szó fér, ezen népbíróság előtt az abban 
nyilatkozó közvélemény által elítéltetni ; azon jelen- 
tőségök és érdemök van különösen, hogy ezen tár- 
gyalás által egész meztelenségében feltüntették előt- 
tünk azt, mi különben tán örökre eltemetve maradt 
volna a dohos hivatali szobákban és szúette akták- 
ban, de mit tudnunk az első feltétel arra, hogy a 
bajon segítsünk. 

Uraim ! Önök minderről meg fognak emlékezni 
a döntő pillanatban, midőn ítélethozatal végett visz- 
szavonulandnak lelkiismeretök csendes magányába. 

Nem akarom, mert nem tartom szükségesnek, 
önök előtt hosszadalmasan az egyes tanuk vallomá- 
sait apróra szedni. Nem fogom különösen a pana- 
szosok alatt alkalmazott hivatalnokoknak mint ta- 
nuknak vallomásait értékök és megbízhatóságuk 
tekintetében bonczolgatni. Sőt készségesen elisme- 
rem, hogy nagyban és egészben oly szabadsággal, 
oly őszinteséggel tétettek, mint az másként becsületes 
emberektől várható nem is volt, daczára & függőség- 
nek panaszosoktól, mint felettes hatóságuktól. 

Azonban mindennek daczára vallomásaikból 
kiérzik egy bizonyos neme a belső elfogultságnak, 
a megkötöttségnek, mely nem engedik mindig az 
egyes igazolandó tények körvonalait élesen kidom- 
borodni. 

De elvégre, uraim, a bíró csak az után ítélhet, 
a mit a tanú megmondott ; önök azonban, esküdt 
uraim, az után is ítélhetnek, mit a tanú elhallgatott 
Önök tovább fogják fonni bizonyosan a vallomás 
fonalát, ha az netán közbejött tévedés, hiba vagy 
félreértés folytán meg is szakadt ; önök okos, igaz- 
ságos következtetéssel át fogják hidalni az ürt, mely 
itt-ott a tanúvallomás és a változhatlan tény közt 
tán tátong ; tekintetbe fognak venni, mi világosan 
bizonyítva, de figyelmen kívül nem fognak hagyni, 
mi teljesen bizonyítható egyáltalán nem volt : — 
szóval, önök mellékeseket is fognak latolni, bár első 
sorban csak a lényegét, csak valódi értékét a dolgoknak 

Stiller M. Védbeszódek. 4 

fogják tekintetbe venni, bármi által legyen is az el- 
takarva. 

Csak ha így fognak eljárni, lesznek önök való- 
ban igazságosak ; csak igy találandják önök, hogy 
vádlottnak a bizonyítás sikerült. 

Védelmem vége felé siet. 

Tisztelt esküdt uraim ! A küzdelem, melyet, 
mondhatni csaknem egy egész hosszú napon át vál- 
tozó szerencsével, majd fokozódó, majd lankadó 
szenvedélylyel önök előtt küzdünk, vége felé köze- 
ledik. A képek, melyek figyelmöket hosszú órákon 
lebilincselek, oszladoznak. Önök szelleme elvégre 
nyugalomra tér, csak önök lelkiismerete, uraim, az 
igazságnak ezen őre, marad ébren, hogy a tünemé- 
nyek e tarka tömegéből kiválaszsza mi valódi, mi 
hamis, mi természetes, mi mesterkélt. 

Nem az mit a panaszos itt fölhozott; az sem 
mit vádlott válaszolt nem kötheti meg kizárólag önök 
elhatározását ; — hisz mint érdekelt felek kétség- 
telenül mindkettő túloz. Az sem befolyásolhatja 
lényegesen az önök meggyőződését, mit én, mint 
védő, önök előtt elmondtam, — tán elragadt az ügy 
heve. Az sem állapíthatja meg kizárólag önök ítéle- 
tét, mit a bizonyítékok egymást kiegészítő és meg- 
semmisítő játéka önök előtt feltüntet ; — hisz ki 
határozhatja meg, hogy mennyiben egyezők a kül§ő 
törvényes vallomások a bensőkkel. 

De igenis, uraim, kell hogy az és kizárólag az 



Digitized by VjOOQIC 



51 

állapítsa meg önök ítéletét, mi mindezekben összevéve 
mint való foglaltatik ; az, mit önök lelkiismerete elő- 
szeretet és gyűlölet nélkül minden körülmény te- 
kintetbe vételével mint a fönforgó viszonyok közt 
legigazságosabbat találni fog. 

A bíró természetesen könnyebben dönthet ily 
bonyolult ügyben. Állása kevésbé kényes, mint az 
önöké, mert ítelete határát találja a törvényben, 
melyen ő túl nem teheti magát. A bíró ítéletének tör- 
vényesnek kell első sorban lenni, nem igazságosnak ; 
ha ez is, nöm az ő érdeme, hanem a törvényé. 

Önök állása, uraim, sokkal nehezebb és kénye- 
sebb, mert önök elhatározásaiban szabadok és 
semmi által korlátolva nincsenek. De azért önöké 
az érdem szabad akaratukból, önszántukból igazságo- 
saknak lenni. Önök igazságosak lehetnek nemcsak a 
törvénynyel, de a törvény ellen is. Önök igazságos- 
sága ez irányban határt nem ismer, és a hatalom, 
melyet ez által önök szava rejt, bővebb és souverai- 
nebb, mint egy fölkent fejfedelemé. Ő csak a kegye- 
lem nevében, önök áz igazság nevében mentik fel a 
vádlottat ; ő csak a büntetést semmisíti meg, önök 
magát a bűnösséget törlik el. 

És mivel ezen csodálatos hatalom gyakorlatában 
önök egyedüli szabályozója az önlelkökben felismert 
igazságosság, útmutatóul vissza akarom híni emiéke- 
zetökbe a bibliából egy gyönyörű példáját az emberi 

viszonyokra szóló, valódi igazságosságnak. 

4* 

A midőn ugyanis az Ur Szodomát bűnei miatt 
elpusztítani akará, eléje lépett Ábrahám és szóla: 
meg akarod rontani Szodomát és elveszteni az iga- 
zat a gonoszszal ? Es szóla az Ur, ha csak tíz jám- 
bort találok benne, megbocsátok az egész városnak. 

Esküdt uraim ! Mérjenek ezen mértékkel, mi- 
dőn vádlott állításai fölött ítélnek, és meg vagyok 
győződve, hogy határozatuk vádlott fölött fejmentő 
leend. 

Isten önökkel, tisztelt esküdt uraim ! 

* 

Az esküdtszék elé a sajtóbíróság által 55 kér- 
dés terjesztetett, melyek részint panaszosok hivata- 
los működésére, részint magán személyökre vonat- 
koztak. 

Az esküdtszék vádlottat azon rágalmazás vádja 
alól, melyek panaszosok hivatalos működésökre vo- 
natkozott, tíz szavazattal kettő ellenében főimen- 
tette, de a magánrágalmazás vétségében vétkesnek 
találta. 

A budai tabáni elemi iskolák tanítói ellen Bernáih 
József iskolai gondnok egy czikket tett közzé 
1871. márczius 12-dikén, melyben a tanítás és ta- 
nulás sülyedését panaszolja nevezett iskolában, és 
melyben a tanítóknak a gyermekekkel való bánás- 
mód fölött igen épületes dolgokat beszélt el. Külö- 
nösen ki volt a czikkben emelve, hogy annyira meg- 
Ü8töközik a tanítók a kis gyermekeket, hogy egész 
csomagokban kezökben tapad a kitépett haj ; pofoz- 
zák, ütlegezik, úgy hogy a kicsinyek gyakran vére- 
sen és dagadva kerülnek haza az iskolából. Pana- 
szolja továbbá a czikk, hogy a fegyelem teljesen 
megfogyatkozott az iskolában, mit több példával 
bebizonyítani törekszik. 

A megtámadott tanítók ennek folytán sajtópert 
indítottak rágalmazás miatt a pestkerületi sajtó- 
bíróság előtt Bernáth József ellen a sajtótörvény 
1 1 . §. alapján, miután ők hivatalos minőségök és 
tevékenységűk tekintetében érezték magokat sértve. 

Az esküdtszéki tárgyalás ez ügyben 1871. jun. 
22-dikén tartatott meg. 

Vádlott érdekében a következő védbeszéd tar- 
tatott : 

Tisztelt esküdtszék ! * 

A közélet terén nagy és mélyebb gyökeret vert 
bajok sohasem erednek egyetlen egy forrásból. Tán 
érdekében állhat valamely pártnak kizárólag egy 
okban keresni a túlhatalmaskodott baj csíráit ; tán 
czéljaiban fekhetik valamely külön érdeknek meg- 
hamisítani az elharapódzott kórállapot kiindulási 
pontjait ; tán hajlandó és kész lesz a felületes elme 
ily jelenségek megítélésében a legközelebb és leg- 
szembeötlőbb okot választani ; de mindezek a tü- 
nemények valódi magyarázatát s megértését meg- 
adni sohasem fogják, mert hiányzanak bennök az 
arra szükséges első kellékek, hiányzanak bennök 
az elfogulatlanság akarata s képessége. 

Az, ki menten minden pártczéltól, ki kiirtva 
minden külön érdeket kebléből, csupán valódi ügy- 
szeretetből vizsgálandj a ama bajokat, ki eme vizs- 
gálódásaiban nem érend be az els#, egy szerencsés 
pillanatban talált plausibilis okkal, hanem el nem 
lankadva belevonand elmélkedése körébe minden 
lehető jelenséget, az, tisztelt esküdt uraim, kétség- 
kívül tapasztalni fogja, hogy a közélet terén fölme- 

* A „Themü" jogi lapnak 1871 jul. 4-dikén kiadott 
27. számában megjelent. 

rült állandó kóros állapotok döntő alakot tán egy 
határozó körülménytől, de benső fejlődést és erőt 
száz meg száz távoli és közeli és legkülönfélébb for- 
rásokból nyertek, s hogy azok mindaddig mig meg 
nem szűntek, mindazon számtalan forrásból húzzák 
titkos és mintegy láthatlan szállakon át tápláléku- 
kat. Csak ezen tapasztalat, a valódi termékenyítő 
tapasztalat ; mert csakis ez vezet be bennünket 
amaz összes ellenes jelenségek voltaképeni műhe- 
lyeibe, csak ez ismerteti meg velünk az ottan mű- 
ködő összes pusztító tényezőket, s csakis ez nyújt 
azért útmutatást azok végképeni megsemmisítésére. 

Mennyire igaz e tétel, mutatja, t. e. uraim, is- 
kolaügyünk. 

Fájdalom, hazánkban még mindig szó van nép- 
iskolakérdésről ; fájdalom, mondom, mert a közvéle- 
mény ezen terminológia alatt azt érti, hogy van 
iskolaügyünk helyett « iskolabajunk ». Össze is ültek 
s össze is ülnek időnként az avatott s avatatlan, 
iskola-doktorok, tanakodnak s rendelnek, az egyik 
pártállása szerint csupán a kormányhatóság tétlensé- 
gének tulajdonítja iskolaügyünk szánalmas állapot - 
ját; a másik nemzetiségi és hatalmi szempontokból 
„ázsiai indolentiánkban" találja a baj kútforrását, 
mások ismét társadalmi darabosságunkban, néme- 
lyek ismét kizárólag azon nyomorúságos anyagi hely- 
zetben, melylyel az iskolaügynek képviselői és vég- 
rehajtói, a tanítói kar nálunk küzdeni kényszerül. 

Mindezen nézetnek van bizonyos határok közt 
némi jogosultsága, de csakis együtt véve ; azonban 
a hiba épen abban fekszik, hogy mindegyik kizáró- 
lagos jogosultságot s elsőbbséget követel magának ; 
s így tanügyünk bajai megítélése körül is nyilvá- 
nul az egyoldalúság átka, mely vagy nem éri el a 
valóságot, mert ki nem merít minden tényezőt vagy 
túl megy a valóságon, mivel az egyszer elfogadott 
nézet legutolsó parányi consequentiáit is csökönö- 
sen egyedül boldogító formulája alá akarja erősza- 
kolni. 

Pedig e különféle érdekből tüntetett okokon 
kívül vajmi sok más tényező eredményezte és ered- 
ményezi még jelenleg is, hogy tanügyünk bajai — 
mondhatni — oly annyira elfenésedtek ! 

Védbeszédem körén túl esném, t. e. uraim, ha 
önök előtt taglalni akarnám mindezen okokat. Szo- 
rítkozhatom egyre csupán ezúttal. Egyrészt azért, 
mert épen ez s következményei iskolai állapotainkra 
kellő méltánylást oly ritkán nyertek, bár messze- 
ható fontosságuknál fogva igenis megérdemlenék ; 
s másrészt, mert e jelenlegi sajtóper ép ezen ok kö- 
vetkezményeinek elfogulatlan megbírálása alkalmá- 
ból indíttatott védenczem ellen. 

Ezen ok, melyet kiváló részben terheli iskola- 
viszonyaink nyomorult állapotának bűne, t. e. u., 
azon eljárásban keresendő, nézetem szerint, melyet 
a tanügy képviselőinek, a tanítói karnak egy része, 

magasztos hivatása teljesítésében ugyan, de e hiva- 
tás nagy és népalkotó elvei teljes megvetésével 
követ. 

Távol legyen tőlem, hogy követ hajítsak azokra, 
kik tán nem egy ízben nyomorral, de mindenesetre 
az élet fáradalmával küzdenek ; távol legyen tőlem, 
hogy csak egy fikarczot is csökkentsek azon bámu- 
lás és tisztelet értékéből, melyeket a tanítói kar ön- 
feláldozó tevékenysége teljesen kiérdemel ; sőt el- 
lenkezőleg, ha valaki, úgy én magam is fennen 
becsülni tudom azon emésztő s fáradságos műkö- 
dést, mely zaj nélkül mintegy láthatlanúl, de ered- 
ményeiben, áldásosán építkezik az iskola csendes 
szentélyeiben a népek nagyságán s hatalmi állásán. 

Ezek ellen, kik ily módon fogják fel, s kik ily 
értelemben teljesítik hivatásukat, a vád gáncsoskodás 
hangján kelni ki, annyit tenne, mint önnépünk, 
önvérünk jövőjén követni el gyilkosságot. 

De, t. e. u., nem is ezekről van itt szó ; ezeket 
minden nemesebb kebel részéről rég környezi a 
hála ós elismerés. De igenis szó van itt azokról és 
azok ellen, — és kell, hogy szó legyen róluk és elle- 
nök mindenütt, a hol csak alkalma nyílik a szónak, 
kik azon magasztos hivatást, melyre őket a törvény 
s közbizalom hívta, tetteikkel lealacsonyítják, kik a 
családoknak, a nemzetnek legdrágább kincseit, jö- 
vendőjüknek reménydús zálogait, az ifjú sarjadékot 
elvesztik ; kik a helyett, hogy a szeretetnek, a sze- 

lid erkölcsöknek tanait ültetnék a zsenge keblekbe, 
a gyűlölet és szenvedélyesség magvait hintik el 
durva eljárásuk által ; kik a helyett, hogy már az 
ébredező lélekben tiszteletet gerjesztenének az igaz- 
ságosság és törvény iránt, öncselekményeikkel mu-. 
tatják, hogy az igazságosság még az ártatlan gyer- 
mek iránt sem gyakoroltatik, s hogy a törvény 
puszta hang, melyen magát túltenni a tanítói ön-, 
kénynek is szabad. 

Igenis, t. e. u., csak azokról s azok ellen van 
itt szó, kik intés helyett botokat, tanítás helyett ütle- 
geket osztogatnak, kik az iskolából csárdát csinál- 
nak, hol nem a meggyőző szó, hanem a fütykös az 
uralkodó. 

Önök megértették, t. e. u., az incriminált czikk- 
ből, önök hallották fájdalommal az élő tanúvallo- 
más szavaiból, minő tanmód szerint, minő tanesz- 
közökkel akarják ezek nagyra nevelni s oktatni 
gyermekeiket ; de, t. e. u., önök megértették egy- 
úttal, hogy e tanmód szerint és ez eszközökkel gyer- 
mekeinket oktatni sohasem, de igenis csak orÖknyo- 
morékokká tenni lehet. 

De ha az incriminált czikkben fölemlített s a 
tanúvallomások által valónak bebizonyult durva 
bánás és eljárás teljes megtagadása a józan tanítás- 
módnak, és főleg korunk humanisztikus fölfogásának, 
ha az mélyen sért minden nemesebb emberi szívet, 
mely kétszeresen melegen lüktet az ártatlan gyer- 

mekért, úgy, t. e. u., én még ezek fölött igen bűnös 
merényletet látok bennök azon nagy és alaptörvé- 
nyeinkben szentesített elvek ellen, melyekre honunk 
alkata és kormányzata jelenleg fektetve van. 

Én nem érthetek egyet azokkal, kik az állam- 
életet az egyes állami s egyéni tevékenységek me- 
chanikus halmazatának tekintik, mely tevékenysé- 
gek atomistikus különváltságban állanának egymás- 
hoz. Ellenkezőleg, én azon nézettel tartok, mert a 
népek művelődési története is szól mellette, hogy 
az államélet, mint az egyéni phisikai élet egy való- 
ságos élő organÍ8mu8, s hogy abban a különféle 
tevékenységek benső harmonikus összeműködésben 
és összefüggésben vannak. Azon elv, mely életelve 
az egyik résznek, kell hogy életelve legyen a másik- 
nak is ; és azon eszme, mely élteti az egészet, élteti 
a legparányibb részt is. Lehet, hogy emez eszme, 
emez elv itt más nevezettel bír, mint amott ; lehet, 
hogy lokális okok folytán más alakban és közvetí- 
tésben tűnnek fel, mint ott ; de lényegében ugyan- 
azon eszme az, melynek örök törvényei szabályoz- 
zák az életet ott és itt. 

Azért oly országban, melynek állami alkata a 
rideg önkény elvén az egyéni szabadság s individua- 
litás megvetésén épült fel, ott, t. e. u., államélet min- 
deü terén, ezen elvek szabandnak törvényt. Ott, hol 
a kancsuka uralkodik a közjogban, a szabad egyé- 
niség és önelhatározás méltánylása sem a családi, 

sem a községi, sem a vallás, sem az iskola életében 
irányadó nem lehet s nem lesz. 

Ott pedig, hol a nyilvános élet sarkalatos 
pontja az emberi egyéniségnek mint önczélú és ön- 
akaratú élő tényezőnek becsülése, ott, t. e. u., utat 
törend magának ezen magasztos elv a társadalmi 
együttlét minden nyilvánulásában, ott sikeresen 
átalakítand saját értelmében minden viszonyt, sőt 
minden szokást, s reájok sütendi saját signaturáját. 
íme nálunk is megindult ama nagy fejlődési pro- 
cessus, mely végczéljaiban az egyéni individualitás 
felszabadítására vezet. 

Az 1848-diki törvényhozás véres vajúdások 
közt proclamálta a vallás és oktatásügy, a föld és 
munka szabadságát, későbbi törvényhozásunk meg- 
alkotta a nemzetiségi, a zsidók egyenjogusitási, a köz- 
ségi, a megyerendezési törvényt ; eltörölte a bűntevők 
bot és testi büntetéseit, s megalkotta a népiskolai 
törvényt, mely avatott s jóakaratú kezekben új 
virágzásnak indítani van hivatva az elcsenevészett 
iskolaügyünket. 

Nem-e kiindulási pontja és cfcélja mindezen tör- 
vényeknek az egyéni individualitás becsülése, önel- 
határozási jogának szentesítése a köztevékenység 
minden terein ? 

Es nem bűnös merénylet-e azoktól, kik a nem- 
zeti szellem e nagyszerű áramlata ellenében fennen 
hirdetik cselekedeteikkel, hogy megvetik az egyéni 

individualitás becsülését az iskolában ; kik véres 
nyomokkal írják gyenge gyermekeink agyaira, hogy 
bennök nem a jövendő szabad polgárt, hanem ön- 
kényük és szenvedélyük kész játéklabdáját látják ? 

Különös, elkeserítő jelenség, t. e. u., hogy mi- 
dőn a törvényhozás még az élkor csosodott bünterőben 
is tiszteli az egyéniséget, megóvja életét s egészségét, 
és megtiltja testi megfenyítésöket, akadjon ember, ki 
a btintevőtől megtiltott büntetést még durva bruta- 
litással fokozva, egy zsenge ártatlan gyermekre a/- 
kalmazza. 

Ezen önök előtt, t. e. u., általam jelzett eszme- 
lánczolat folytán érezte és érezhette magát vé- 
denczem kétségkívül indíttatva az incriminált czikk 
írására. 

Védenczem tette ezt nem mint magán ember, 
hanem mint tagja Buda főváros képviselő testülete 
által a törvény értelmében választott iskolai szék- 
nek. Tette ezt tehát törvényes állásában ; tette azon 
kötelesség nyomása alatt, melyet kérlelhetlenül tőle 
megkövetel a népnevelési törvény, a midőn őt a 
121. §. értelmében őrévé teszi a községi tanügynek; 
tette ezt azon kötelesség nyomása alatt, melyet mint 
az iskolai szék tagja tett esküjében fogadott, mely 
szerint az élő Istenre esküdött," hogy a község isko- 
lájának s oktatásnak ügyét lelkiismeretesen s tehet- 
sége szerint előmozdítva, és hogy mint az iskolai 
szék utasítása szól, szigorúan fel fog ügyelni a tani-- 

tók hivatali kötelességeik pontos teljesítésére és a 
növendékekkel való szelid bánására és tette, t. e. u., 
azon kötelesség nyomása alatt, melyet egy a tan- 
ügyért s haladásért melegen dobogó kebel önkény- 
telén mindig érez, midőn a tudatlanság s rossz- 
akarat támadásai által veszélyeztetve látja e szent 
ügyet. 

De, hogy csakugyan csupán ügybuzgalomból 
írta védenczem az incriminált czikket, mutatja leg- 
meggyőzőbben azon körülmény, hogy az incrimi- 
nált czikk szigorúan tartózkodott minden név meg- 
említésétől, és tartózkodott minden még oly csekély 
körülmény jelölésétől, mi csak legtávolabbról sejteni 
is engedné azok nevét, kiktől ama brutalitások és 
törvényszegések elkövetettek. 

Az incriminált czikk, t. e. u., a tárgyilagosság- 
ban még tovább ment, a midőn nem vetve egybe az 
érdemeseket az érdemetlenekkel világosan kiemeli, 
hogy a felemlített durvaságok s törvényellenes cse- 
lekmények nem mind a tabáni tanítóktól, hanem 
csupán egy részétől eredt. 

Hiányzik tehát, t. e. u., minden biztos támpont 
arra, hogy védenczem csak legtávolabbról is a sze- 
mélyek ellen kelt volna ki, hiányzik tehát egészen 
a védenczemre ráfogott rágalmazás subjectiv tény- 
álladéka. 

De, t. e. u., nem csupán alanyi tényálladéka 
hiányzik a védenczem által állítólag elkövett rága- 

lom vétségének ; hanem hiányzik főleg tárgyi tény- 
álladéka is. 

Mert vádlott azon tényeket, melyeket az incri- 
minált czikkben fölemlít, nem megbízhatlan szó- 
szátyárok mendemondáiból merítette ; vádlott azo- 
kat mint iskolaszéki tag egyrészt önmaga közvetlen, 
vagy az iskolaszéki elnöktől hallotta, kikhez, mint 
illetékes iskolai 'hatósághoz az illető elkeseredett 
szülék maguk vitték panaszukat ; ő mint törvényes 
iskolai közeg, önmaga látta a kitépett haj csomókat, 
a véres fejeket, a feldagadt gyermekarczokat ; ő 
mint törvényes őre a községi iskolaügynek önmaga 
tapasztalta, miként vettetnek meg naponta ledér 
cynismussal a községi és országos iskolatörvények. 
És főleg azért hiányzik a tárgyi tényálladék, mert 
az önök előtt alig elhangzott tanúvallomások által, 
vádlók mint községi tisztviselők ellen felhozott ál- 
lításai védenczemnek az 1848. XVIII. tcz. J4. §-a 
értelmében több mint felesem begyőzve vannak. v 

Ily körülmények közt tán fölösleges is tovább 
reflektálni a vádlevél azon állítására, mintha az in- 
criminált czikk vádlók magán jellemére vonatkoz- 
nék. Ez egészen körén kívül esett az incrim. czikk- 
nek, s azért egész helytelen, ha a vádlevél a sajtó- 
törvény 12. §-ra van alapítva. 

Mindezekből, t. e. u., önök látják, hogy nem 
magánérdek, hanem egy mindnyájunk előtt maga- 
sabb ügy, a népnevelési ügy érdeke sugallta veden- 

StiUer M. Védbeszédek. 5 

czemnek az incriminált czikket, önök látják, hogy 
nem journalisztikai viszketeg, hanem egy az eskü 
szentségével megerősített törvényes kötelesség szo- 
rította kezébe védenczemnek a tollat; önök látják, 
hogy nem önalkotta rémképeket festett önök előtt, 
hanem csupán az elkeseredett szülék panaszait, a 
bántalmazott zsenge gyermekek segélykiáltozásait 
tolmácsolta önök előtt. • 

En ezért nyugodtan bocsátom ez ügyet önök 
elitélése alá, mert meg vagyok győződve, hogy önök 
verdiktje a megbecstelenített iskolára újbóli beszen- 
telés, a megzaklatott szülei keblekre megnyugtatás, 
a kis ártatlan gyermekekre a béke szózata leend. 

T. e. u. ! Mindezen szent érdekek nevében vád- 
lott fölmentését kérem önöktől ! 



Vádlott vétkesnek mondatott, de megkegyel- 
meztetett. 

A pesti kir. fenyítőtörvényszék előtt 1872. ápril 
hó 22-én kezdetét vette ama nagy és annak 
idején meglehetős zajt ütött hűtlenségi per, mely 
nyolcz napon át folytattatott le a pesti általános 
munkásegylet tagjai ellen, és mely „magyar socia- 
lista" per nevezete alatt lett ismeretes. Vádolva let- 
tek a hűtlenség bűntényével Külföldi Victor, Politzer 
Zsigmond, Farkas Károly, Ihrlinger Antal, Szvo- 
boda Lajos és Essl András. Más 21 tag ellen, kik a 
vizsgálat során szintén bele lettek vonva ez ügybe 
és hosszabb-rövidebb tartamú vizsgálati fogságban 
voltak a fővádlottakkal, később a vád elejtetett. Vá- 
dolva voltak pedig azzal,, hogy a munkásegyletnek, 
melynek alapszabályai 1870. június 11-én belügy - 
miniszterileg helybenhagyattak, bár a munkások 
szellemi és anyagi támogatására alakult, nevezett 
vádlott tagjai e helyett a legf éktelenebb socialisti- 
kus szellemet kezdenek terjeszteni a munkások közt. 
Ezt pedig egyrészt egyleti közlönyük, másrészt pe- 

dig a külföldről behozott ily tartalmú röpiratok, 
hírlapok terjesztése útján eszközölték. Vádoltattak 
azzal, hogy ezen röpiratok és hírlapok forradalmi 
irányúak, és az alkotmány megtámadását és felfor- 
gatását czélozzák, a mennyiben az aristokracia és 
papság ellen izgatnak, a közös tulajdonra töreksze- 
nek, strikokat idéznek elő, az általános szavazatjo- 
got, az állandó hadsereg eltörlését követelik, a res- 
publikáért, a párisi communé elveiért propagálnak, 
és általános népszabadságot hangoztatnak. Vádol- 
tattak továbbá, hogy a párisi communének némely 
tagjával, továbbá a hírneves európai forradalmi agi- 
tátorokkal folytonos levelezésben állanak, és hogy 
egyikében ezen leveleknek a gellérthegyi erőd fegy- 
veres megtámadása, bevétele van jelezve, hogy ez- 
által a fővárost hatalmukba ejtsék. Vádoltattak végre 
azzal, hogy a commune áldozataiért gyászmenetet 
rendeztek a városligetbe a Marseillaise éneklése ijiel- 
lett. Ezen perrel kapcsolatosan egy más hűtlenségi 
per lett Politzer Zsigmond ellen eldöntve, melyben 
ez bűnösnek is mondatott. 

Szvoboda Lajos vádlott munkásegyleti titkár 
védelmében mondatott az itt következő védbesziéd. 

Tekintetes törvényszék! 

Több egy esztendőnél, hogy a korona ügyésze 
porszemet porszemre, követ kőre halmoz, hogy ab- 
ból a hűtlenségi bűntény mesterkélt vádját con- 

struálja. Több egy hétnél, hogy törekszik önök előtt 
t. biráim és a közvélemény előtt egyes részleteiben 
mutogatni és próbálgatni a vád alapjait, hogy meg- 
győzze önöket, miszerint ez alapok szilárdak, az 
anyag tartós; és íme, bár a védelem ezen egész 
időn át még meg sem érinté komolyan ez épületet 
tartó oszlopokat, porszem porszemre, iz ízre, darab 
iarabra hull alá, és maga az egész ügyészi alkot- 
mány önmagában roskad össze. 

Oly nagy pusztán a nyilvánosság hatalma is, 
hojy mi a hivatalos szobák fojtó légkörében még 
miit ijesztő valódiság létezett, a nyilvánosság elé 
hurcolva holt, életnélküli váznak bizonyult be. Oly 
nagy a nyilvánosság hatalma, hogy maga a tisztelt 
ügyéssség megrémülve önalkotta müvének következ- 
ményetői, minden más kényszerítő ok nélkül ön- 
maga fcoytelenül elejteni vádlottak legtöbbje ellen 
a vádat. 

Pedij a helyzet a vád beterjesztése óta máig 
legkevésbé sem változott, pedig a lefolyt tárgyalás 
alatt mondhatni semmi különös és más ki nem de- 
ríttetett, mi már előbb a vizsgálat folyamában ki- 
tüntetve nemvolt. 

De ha a :özvádló a vád megszorításával annak 
szép bizonyítéJct adta is, hogy jobb meggyőződése 
ellenére a vádatfentartani nem tarthatja önlelkiis- 
meretével megegyezőnek, úgy ez a vádlottaknak nem 
lehet elegendő eletétel azon sanyargatásokért, me- 

lyeket szenvedniök kellett, és melyek annyival saj- 
góbban fájnak, mert maga a közvádló bizonyítja 
eljárása által, hogy azokat egész ártatlanul szen- 
vedték. 

Ha a közvádló azáltal, hogy a vádat a vádlot- 
tak legtöbbje ellen elejtette, védőjévé vált ezen vád- 
lottaknak, úgy kell, hogy az eddigi védő is szerepet 
váltson és a védelem békeszavai helyett a vád sú 
lyos csapásait mérje azokra, kik é visszás helyzetit 
teremtették és mondhatni könnyelműen ráuszítotok 
a hatalmat a védtelen, ártatlan emberekre. 

Én legalább részemről nem vehetem egyszerien 
tudomásul a közvádlónak — több vádlott tekinteté- 
ben — felmentésre szóló előterjesztését. Hanen kö- 
telességemnek tartom egész eredeti semmisége tűn- 
tetni fel a vádnak, azon vádlottak tekintetében is, 
kik ellen, és ezek közt védenczem Szvobodt Lajos 
ellen is, vádját fentartotta. 

Fölötte veszélyesnek tartom, tek. tötfényszék, 
a polgárok szabadságára nézve, ha a kormányok, 
akár gyűlöletekben, akár szeretetekben nem meg- 
állapodott elvek, hanem az uralkodó politikai divat 
által vezéreltetik magukat. ■ Veszélyesnek tartom, 
mert ily kormányok nézeteikben és céljaikban in- 
gatagok, kiszámíthatlanok ; ma lábbgí tipornak, mit 
tegnap bálványoztak, ma törvényeinek szentesíte- 
nek, mit tegnap a hatalom legéfesebb fegyverei- 
vel üldöztek. Veszélyesnek tartom/ e változékonysá- 

got, mert megingatja bizalmát a népnek azok iránt, 
kiknek kezébe tette le sorsát és megtanítja őt is 
nem a törvényes rend és szabadság állandó elvei, 
banem a hullámzó napi politikának változó divatjai 
után rajongni. Es veszélyednek tartom végre azért 
is, mert cselekvésre készteti a kormányokat a sza- 
badság ellen, nem azért, mert benső szükség, — de 
mert az uralgó politikai divat kívánja úgy. 

E politikai divat különben rövid idő alatt meg- 
lehetős tarka változásokat mutat fel. 

A franczia forradalom után irányelv lett a kor- 
mányoknál a «jakobinismus» gyűlölete. 

Mi sem maradtunk hátra az európai divat mö- 
gött, — mint Martinovics és társai véres tragödiái 
mutatják. 

Később a szabadkőmívesek, majd a „liberálisok" 
lettek mint államveszélyes elemek a kormányok ül- 
dözéseinek tárgyai; majd szokásba jött a „demokra- 
tákat", mint forradalmárokat üldözni. Ki fürtös ha- 
jat, nagy karimás kalapot viselt, mint titkos össze- 
esküvőt vadállatként országról országra kergettek. 
Majd a szelídebb „reformerek" -re került a sor; és 
hogy mi sem maradtunk ezen divat mögött hátra, 
mutatják történetünk lapjai a bécsi congressus óta 
48-ig. 

A legújabb időben a párisi commune borzalom - 
teljes orgiái alkalmat nyújtottak ismét az európai 
hatalmasságok közt egy új jelszót forgalomba hozni 

és az üldöztetés új tárgyait jelölni ki. Divatba jött 
„social-demokrata", „internationale" jelszók alatt a 
munkásokat üldözni. 

Divatba jöttek a « munkásperek ». 
Mintha csak azt gondolta volna minden kor- 
mány, hogy souverainitásáról lemond, hacsak leg- 
alább egy kis munkásperecskét nem insceniroz ; és 
így lön, hogy a mi Versaillesben komoly valódi tra- 
gödia, kiérdemelt bűnhődés volt, más helyütt, bár 
gyöngébb utánzásban, nevetséges komédiává, igaz- 
ságtalan üldöztetéssé fajult. 

Eohamos gyorsasággal követték egymást erre 
az angol, belga, ausztriai és németországi socialde- 
mokrata és munkásperek, melyeket ügyes és ügyet- 
len ügyészek több-kevesebb szerencsével nagy fel- 
ségsértési perekké tudtak fölfúni. 

De a divat ragadós, és lévén nekünk is mun- 
kásegyletünk, bár munkások nélkül, és lévén — hála 
istennek — hazai ügyészségünk és alkotmányos 
kormányunk, csakhamar megszülettettek nálunk is 
egy kis munkáspert, melyet azután jó, magyarosan 
„nótás pernek", vagy ha úgy akarják hiítlenségi per- 
nek kereszteltek el. 

így magyarázom meg én legalább magamnak a 
fennforgó, úgynevezett htttlenségi pert. 

Nem benső szükség, nem az állami élet lénye- 
gének veszélyeztetése, nem a társadalmi rendnek 
megkisérlett erőszakos vagy tényleg eszközölt fölfor- 

gatása késztette a tisztelt kir. ügyészséget a perbe- 
fogatási indítvány megtételére ; nem, hanem egysze- 
rűen — az uralkodó politikai divat. 

De hát mik azon cselekmények, melyek alapján 
a közvádló a hűtlenség vádját indokoltnak látja vád- 
lottak ellen. 

Természetes, hogy mindenikünk a hűtlenségi 
bűntény megemlítésénél a közvádló által, a híres 
1 723. évi kilenczedik tör vény czikkre gondol, és hogy 
már előre berzenkedik ama hazagyilkos tettektől, 
mikről majd a közvádló el fogja lebbentem a fátyolt. 
Természetes, hogy mindenki visszafojtott lélekzettel 
várta, hogy mily cselekmények azok, melyekkel az 
„infidelitatis noía" -jávai megbélyegzett ezen embe- 
rek, úgy a mint az ama törvényünkben meg vagyon 
írva «a szent korona, a királyi felség és az ország 
közálladalma ellen világosan feltámadtak és ellen- 
szegültek)). Mindenki várta, hogy a vád laterna ma- 
gicája, kellő sötétségű színezéssel elő fogja tűntetni 
azon emberek képeit és tetteit, kiket eme vádlott 
csoport «az ország álladalmának fosztogatására és 
háborgatására ide behozott vagy toborzott » — a 
mint ez szintén ama törvényünkben meg vagyon 
írva. 

Mindebből semmi. 

Férfias tett helyett, látunk gyermekes handa- 
bandát ; cselekvő férfiak helyett, látunk egy pár fog- 
lalkozás nélküli socialistikus commis voyageureket. 



Digitized by CjOOQIC 



76 

És higyje el a közvádló úr, hogy a szent korona, a 
királyi felség és az ország közálladalmát meg nem 
ingatja azon eszmezagyvalék, mit az országba hozott 
. néhány külföldi röpirat tartalmaz. És higyje el, hogy 
nem háborgatja az ország álladalmát azon néhány 
német atyafi sem, ki mint úgynevezett « munkás 
agitátor* — az 1871-iki Istvántéri munkásgyűlésre 
— és tán még inkább, egy kis vendégszerető magyar 
dinom-dánomra rándult le hozzánk. 

De igaz, elfelejtettem, hogy csakugyan több 
más is történt, és pedig nem ártatlan dolog — ezen 
vádlottak által. 

Elfelejtettem, hogy ők kiáltványokat, röpirato- 
kat terjesztettek a magyarországi munkások közt — 
német nyelven, melyek külföldről kerültek és me- 
lyekben az általános választási jog, az általános had- 
sereg feloszlása, a munkának állami segélyezése, a 
munkások szabad strikolása, a korlátlan szabad sajtó, 
népállam, az aristokratia eltörlése és több más ily 
épületes dolog követeltetik — a különféle német — 
szerzők által. 

Elfelejtettem, hogy 1871 július 11-én az István 
térnek egy szurtos helyiségében több munkás egyleti 
tag és ezek közt állítólag védenczem is gyűlést tar- 
tott, melyben elhatároztatott a párisi commune 
áldozataiért „gyászt ölteni". 

Elfelejtettem végre azt is, hogy ezután kivonult, 
a gyűlésezett csoport vörös lobogóval és kokárdával, 

— a vád hangsúlyozott kifejezésével élve — „kato- 
nai rendben" a városligetbe, és — nem tudom bizo- 
nyosan — hogy csak ott-e gyászoló borozgatás közt, 
vagy már útközben a városliget felé a « Marseillaise* 
gyújtó danáit énekelte — kisérve a tettre kész, lel- 
kesült — utczai fiatal nemzedék által. 

Ezen valódi hűtlenségi tetteket csakugyan majd 
elfelejtettem felsorolni. 

De hagyján mindez. 

Komolyabb szint kezd ölteni a helyzet; mert 
levelek találtattak a munkás egylet irományai közt, 
melyek által igazolva van, hogy ezen átkozott állam- 
ostromlók összeköttetésben állottak az európai « In- 
ternationale »> hirneves vezetőivel, és hogy ezen leve- 
lezés védenczem neve alatt folyt, ki tudvalevőleg 
titkárja volt a munkásegyletnek. 

Sőt mi még komolyabbá, csaknem reményte- 
lenné teszi vádlottak helyzetét az, hogy nyomai 
fedeztettek fel annak is, hogy szándékukban volt 

— egy sötét zimankós éjjelen természetesen — meg- 
rohanni az ősz Gellérthegyet és erődjét. Világos, 
hogy ennek czélja természetesen csak az lehetett, 
hogy onnét azután üszköket hányjanak a büszke 
fővárosra addig, míg az kapuit megnyitandja a vér- 
piros lángoknál száguldozó socialistikus martaló- 
czoknak ! 

Ezek volnának tehát a vádnak régen várt lelep- 
lezései ezen pártütési drámában. 

De hisz ama néhány levél, mely csakugyan né- 
mely külföldi munkásagitátortól érkezett az egylet- 
hez, nem tartalmaz semmi felhívást valamely a tör- 
vény által körülirt htitlenségi cselekményre és leg- 
rosszabb esetben csakis azokat terhelheti, kik azokat 
irták és elküldték, de nem azokat, kikhez érkeztek. 
Nem terhelheti tartalmuk különösen védenczemet, 
mert hisz az egyletnek szóltak, és csak az ő kezéhez, 
mint titkáréhoz voltak czímezve, de nem terhelhetik 
különösen azért, mert hisz a vád nem is állítja, hogy 
bármelyikét azon dolgoknak, miket ama levelek 
tartalmaznak, védenczem elkövette vagy csak meg- 
kísérlette volna. Sőt ellenkezőleg a közvádló úr ép 
imént elhangzott vádbeszédében maga is kiemelte, 
hogy «a conceptio stádiumán túl» az általa állam- 
felforgatóknak jelzett irányzatok nem érettek meg. 

A mi pedig ama gyerekmesét illeti, melyben a 
Gellérthegy ostroma ágyúdörgés és fegyverropogás 
nélkül szerepel, és melyről védenczem legelőször 
hallott valamit e tárgyalás során, azt hiszem, — jó 
lesz csakugyan ily felnőttek társaságában erről hall- 
gatni. Hisz valóságos ezermesterek, felhőkön nyar- 
galó garaboncziások lehetnek vagy azoknak tartat- 
nak a vád által vádlottak, hogy néhány rósz papiroson 
nyomtatott külföldi kiáltványnyal és röpirattal, egy 
kis vörös lobogó rongygyal ostrom alá fogni és el is 
foglalni tudják a jó nagy magaslaton fekvő, éjjel 
nappal elzárt erődöt. 

Valóban nehéz, tek. törvényszék komolynak 
maradni és habotára nem fakadni azon a gondola- 
ton, hogy ezen vádlottakra, ezen viselkedésük és 
ténykedésük alapján és ezen bizonyítási anyaggal 
akarja valaki rásütni a hűtlenség, a pártütés bűn- 
tényét. 

Találóbb csapást alig lehetett a vádra mérni, 
mint tette páratlan maró satyrával kitűnő védőtár- 
sam és barátom Funták azon párhuzammal, melyet 
vont ezen modern pártütők és ama nagy büszke 
alakok közt, melyeket történetünk mint pártütőket 
ismertet meg. 

A vád egyáltalán tek. törvényszék, ezen ügyben 
két nagy organikus betegségben szenved. 

Az egyik az, hogy hűtlensógi cselekedeteket lát 
minden még oly jelentéktelen dologban, tüntetésben, 
utczai botrányban sat., melyet a munkásegylet vala- 
mely tagja elkövetett ; és hogy mindazt egy nagy, 
előre kiszámított államfelforgató terv részleteinek 
tartja. 

A másik az, hogy a büntetőjog terén nem ismert 
és meg nem engedett solidaritást vesz kiindulási 
pontul, az egylet tagjai közt, anélkül, hogy kinek- 
kinek egyéni tényleges részvétét az egyes cselekede- 
tekben pontosan körülírni és rábizonyítani töre- 
kednék. 

Egész igazságügyi bölcsessége a vádnak ama 
ismert középkori német jogi példabeszédben : « Mit- 

gefangen, mitgehangen» látszik feküdni, mely azon- 
ban vajmi kevés bölcsességet, de még kevesebb igaz- 
ságosságot tartalmaz. 

Mindenütt csupa rémeket lát és komoly igaz- 
ságügyi harczot küzd e gyermekijesztők ellen, nem 
vévén észre, hogy csapásai — az üres levegőt szel- 
delik. 

Mondják azért ki tehát végre, tisztelt biráim, 
a régen várt szabadító szót, mely megtörje a vád 
ezen káprázatát, és mely kézzelfoghatólag és meg- 
gy őzőleg megmutassa neki, hogy a mi ellen ő küzd, 
az — önalkotta rém ; a mit ő üldöz, az — futó ár- 
nyék. Mondják ki e varázst-oldó szót — a felmentést. 

* 

A törvényszék a munkásegyleti tagok ezen hűt- 
lenségi perében Szvoboda Lajost, valamint a többi 
vádlottat is felmentette. 

A «LELEKIDEZÓK» PEKE. 

1873. 



Stíller M. Védbeszédek. 

A hetvenes évek elején itt Budapesten sokat le- 
hetett hallani a spiritisták és lélekidézők fur- 
csa és mulattató műveleteiről. 

Az akkori hírlapok tudomást minderről csak 
akkor kezdenek venni, midőn a lélekidézők állandó 
clubbot alapítottak egy helybeli orvos vezetése alatt, 
és alapszabályok alapján egyletté alakultak. A Pesti 
Napló 1871. évi 125. számában egy erősen satyrizáló 
tárczát közlött róluk, de utána a Const. Neues Pester 
Journal már határozottan szédelgésnek, ámításnak 
bélyegezte ez üzelmeket 1873. febr. 20-án megjelent 
egy hosszabb czikkben. Kiindulási pontúi vett egy 
esetet, melynek tudomására jutott, mely szerint 
egy elmekóros gyermek szülei ennek gyógyítása 
végett azon orvoshoz fordultak, ki mint a ((spiri- 
tisták vezére» a hírnek bizonyos nemére tett szert. 
Ez állítólag gyógykezelés helyett a beteg gyerme- 
ket a szellemidézés tanítványává avatta, sőt a gyer- 
mek szülei körül is kezdé fonni hálóját, míg elvégre 

6* 

a szülék rájöttek e különös gyógymód rugóira és 
kitették állítólag a spiritista doktornak a szűrét. 
Ezen czikk közlésében rágalmazást látott magára 
nézve dr. Grünhut, Adolf orvos, és azért nevezett 
lap felelős szerkesztője, Schnitzer Ignácz, ellen a 
pestkerületi sajtóbiróság előtt sajtópert indított, 
melynek esküdtszéki tárgyalása 1873. október 20-án 
lön megtartva. 

Az ez alkalommal elmondott védbeszód a kö- 
vetkező : 

Tisztelt esküdt uraim ! 

Azon számos sajátságok között, melyek korunk 
törekvéseit jellemzik, nincs tán egy sem, mely oly 
általános s mélyre ható volna, mint a reclam-csiná- 
lás. A reclame valóságos typikus vonása lett mind 
magán, mind közéletünknek ; rátapadt összes tevé- 
kenységünkre, megtöltötte a légkört, melyben léleg- 
zünk, megragadta a szokásokat, melyekben neveke- 
dünk, egygyé vegyült eszméinkkel, gondolkozásunk- 
kal, melyek bennünk kelnek. A reclame valóságos 
uralkodó vallás, mondhatnám korunk aranyborjúid 
lett, melynek oltáraihoz egyaránt zarándokol hivő 
és hitetlen, koldus és gazdag, a legkisebb szatócs és 
a legnagyobb miniszter. Mindenki csak ettől vár se- 
gítséget, minden törekvés csak általa remél elisme- 
rést, minden tevékenység csak általa sikert. 

A reclame, uraim, valóságos hatalom, mely nap- 
ról-napra több teret hódít magának. 

Az utczai kuruzslók, a vándor komédiások lég- 
körében az országúton születve, betolakodott a mes- 
terember, a nagy ipar és kereskedés, a művészet 
műhelyeibe és szolgáivá tette azokat. Hatalmába 
keríté a szószéket a templomban, a népgyűlésen, 
sőt a parlamentekben, és eszközeiül használja 
azokat. 

Sőt mi több, mióta az igazságszolgáltatás kilé- 
pett titokszerűségéből a verőfényes nyilvánosságba, 
a reclame magát az igazságszolgáltatást is önczéljai 
elérésére felhasználja és kizsákmányolja. 

Önök, tisztelt esküdt uraim, különösen ez utób- 
bit tán hihetlennek, túlzottnak fogják tartani, minek 
valóban első pillantásra tetszhetik is. De t. uraim, 
nem-e elég ez irányban felhínom önök figyelmét 
azon számos tendentiosus perekre, melyeket egyné- 
mely uralkodó párt a kisebbség tagjai ellen indíta- 
nak ; más-e ez reclame-nál az uralkodó elvek érde- 
kében. Vagy nem-e reclame uraim, há bizonyos 
elnyomott politikai vagy socialis pártok egyes ese- 
tekben, mint gyakran történik, üldöztetést, nyilvá- 
nos törvényszéki eljárást provocálnak maguk ellen, 
hogy a martyrságnak reclame-ja, által érdekeltséget 
keltsenek maguk ellen, s így párthíveket szerez- 
zenek. 

Meg fogják vallani, uraim, egyrészt, hogy mind 
ez bár más alakban, de mégis csak reclamecsinálás 
marad ; meg fogják vallani, hogy csakugyan vannak 

módok, melyekkel magát az igazságszolgáltatást is 
használják fel eléggé lelkiismeretlenül egyesek és 
összeségek eszközül — reclame-csinálásra. 

De méltán kérdhetik önök, uraim, mi összefüg- 
gésben áll mindez a fenforgó sajtóügygyei ? Méltán 
kérdhetik, hogy ha el is ismerik, miszerint valóban 
a reclame eszközeiben nem válogató, hogy nem vet 
meg semminemű eszközt, legyen az bármily ma- 
gasztos, bármily hitvány, hacsak czéljaira alkalma- 
tos, ha mindezt elismerik t. esküdt uraim, mégis 
kérdhetik, miként hozom én ezt vonatkozásba a vé- 
delemmel ? 

En azt felelem önöknek, hogy mindez igenis a 
védelemhez tartozik, és önök maguk is kitalálták 
már a kapcsot, ha kissé visszagondolnak ezen sajtó- 
pör lefolyására, mely — nem másnak tűnhetik fel 
önök előtt is mint — nagyszerű reclame-nak, mit 
különben igen ügyesen inscenirozni tudtak a tisztelt 
lélekidéző urak. 

Mert az teljesen világos előttem és kirí a vád 
minden sorjából, hogy nem valamely egyénen elkö- 
vetett becsületsértés szándékoltatik itt megtoroltatni, 
hanem igenis szándékoltatik a spiritismus és szellem- 
idézés tanainak egy- kis sallangos név, egy kis czaf- 
rangos hír, egy kis csörgő reclame szereztetni. 

És meg kell vallani uraim, hogy az eszköz, ha 
nem is új, ha nem is tiszta, de mindenesetre czélra- 

r 

vezető. Es ha — mit föl kell tennem hívő spiritis- 

tákról, — hogy e sajtópert csak valamely kipróbált 
„szellem" sugallatára indították meg, úgy e tisztelt 
túlvilági szellem úr igen furfangos ficzkó lehet, ki 
mindeúesetre ezen nyomorvilágnak is igen jól ismeri 
minden gyöngéit és bibéit, és ki nagyon jól tud- 
hatja, hogy mai napság reclame nélkül — még szel- 
lemeket idézni sem érdemes. 

Az utolsó években t. e. uraim nálunk sok min- 
denféle furcsa tan burjánozott fel az általános sza- 
badság ótalma alatt. Mind e tanok természetesen 
„nélkiilözhetlen szükségletek" kielégítésére voltak hi- 
vatva. Mind e tanok boldogságot és örök békét voltak 
hozandók a sok egyiptusi baj által zaklatott ország 
és társadalomra. A legfurfangosabb politikai és so- 
cialisticus, vallási s állítólag tudományos eszmék 
járták be az országot, hívőkre és hitetlenekre találva, 
a mint ez már mind ily új találmányoknál van. A 
szó teljes értelmében szabad volt a vásár minden 
hóbort gondolatnak, és szabadságában állott min- 
denkinek saját gusztusa szerint, okosnak vagy bolond- 
nak lenni, vagy tetszeni ; — természetesen bizonyos 
határig, — mert hisz hát — alkotmányos ország va- 
gyunk. Ezen czifra időbe esik a spiritisták és a 
„szellemidézés" keletkezése is Pesten. Mely állam- 
mentő gondolat képezi e csodálatos tannak az alap- 
ját, vagy mily égető szükséglet kielégítését vették 
czélba e tan követői, azt még a haza bölcsei kikom- 
binálni képesek nem voltak. Tény az, hogy egy szép 

reggelen benyitnak a belügyminisztériumban — 
félreértés kikerülése végett be kell vallanunk, — 
hogy nem valami transcendentalis úton vagy mint 
Makbet boszorkányai, seprűnyelen, — hanem való- 
ságos emberi módon — alapszabályokkal és kellőleg 
fölbélyegezett kérvénynyel, melyben indokoltan egy 
Pesten keletkezett „lélekidéző egylet^ engedélyezését 
kérik. Elgondolhatni uraim, hogy dugdosták össze 
ez áldott jó urak a minisztériumban fejeiket, mint 
ütögették fel a foliansokat, hogy legalább valami 
„praécedenst" találjanak e furcsa egyletre, és mi- 
után szerencsésen a Corpus jurisban azt találták, 
hogy már a híres Könyves Kálmán több század előtt 
határozottan azt állítá és bizonyította királyi szavá- 
val, hogy: non sünt strigones, ők ez egyletnek is 
megadhatónak vélték az approbatúmot, és a lélek- 
idézők egylete belügyminiszterileg megengedtetett ! 

Beavatottabbak ugyan azt állítják, hogy ezen 
helybenhagyás nem minden tusa nélkül történt a 
belügyminisztérium részéről. Állítják, hogy egész ko- 
moly át- és leiratok váltattak a közlekedésügyi mi- 
nisztériummal, mely határozottan ezen egylet enge- 
délyezését magának reclamálta, miután tudvalévőleg 
ezen szellemidéző egylet voltaképen egy rendes járatú 
és egyenes közlekedés berendezését és fentartását 
czélozott a túlvilág eddig meglehetős hozzáférhetlen 
országa és szép hazánk között. 

Mint látszik azonban egyelőre mégis a psychi- 

atrikus közegészségügyi és rendőri szempontok ma- 
radtak döntők, mi okból csakugyan a belügyminisz- 
térium illetékes ez ügyben. 

A lélekidéző egylet szerencsésen meg lévén ala- 
pítva, a különben tiszteletes „Griinderek" — ezek 
közt panaszos — megelégedéssel dörzsölhették ke- 
zeiket. Volt immár egyletük, de a voltaképeni „üz- 
let", a hívők tömeges hozzátódulása az új boldogító 
tanhoz, mint látszik, nem igen akart előre menni. 

Csodák is történtek , az igaz , halom számra 
az egylet körében ; de fájdalom az intézőkön kívül 
nem volt közönség, mely áhítattal lássa és hallgassa 
azokat. 

A legkülönfélébb állású és foglalkozású szelle- 
mek csak úgy jártak-keltek, az egylet helyiségében, 
mint a potya tiszteletbeli vendégek valamely külvá- 
rosi casinóban; politizáltak, szidták az ((átkozott 
kormányt*, mintha csak ők is valódi adófizetők vol- 
nának. De fájdalom, fizető vendégektől üresek ma- 
•radtak e helyiségek. Már pedig egy túlvilági lélek is 
szereti az évdijas társaságot. Szóval uraim, volt 
temploma az új tannak, voltak felkent, ihletett pap- 
jai, — de a hívő nyáj, — ez élő és éltető elem, ez 
hiányzott. 

Más új tanok keletkezésüknél, legalább heves 
megtámadásban részesültek ; beszéltek, írtak róluk 
komolyan, habár ellenséges szellemben. A spiritis- 
mus tanát valósággal agyonhallgatták a közvélemény 

közegei ; s ha megzavarta is valami e csendet — az 
nem a megtámadás, a komoly érvelés, nem, az — a 
jóízű kaczagás hangja volt. — Már pedig új találmá- 
nyokra vonatkozzanak azok, akár kis vagy na.gy 
gyermekek, valamely új eredeti játékszerére vagy 
valami magasztosabbra, például egy túlvilági szellem 
práparálására, mi sem veszélyesebb — mint a köz- 
vélemény részvétlensége, vagy — kaczagó részvéte. 

Ily szomorú viszonyok közt valóságos mennyei 
mentő esemény volt a szegény agyonhallgatott spi- 
ritistákra, a midőn ez év elején a vádolt helybeli 
nagy befolyású néplapban az e sajtóper tárgyát ké- 
pező spiritist a- ellenes czikk megjelent. Volt kétség- 
kívül nagy öröm Izraelben és okkal; hisz elvégre 
eljött a régen várt idő, paelyben a hallgatás átka az 
új tan felül el-elvonulni készült. Egy nyilvános tör- 
vényszéki tárgyalás eredménye teljesen fölér mind- 
azon kínnal és sebbel, mit a vak részvétlenség hóna- 
pokon át ütött az annyi boldogságot ígérő spiritis- 
muson. 

És uraim, mi természetesebb, hogy kaptak 
ez alkalmon, mely egyhamar tán nem kínálko- 
zott volna ismét; mi természetesebb, mint hogy hév- 
vel belekapaszkodtak e czikkbe, hogy azt sarkkőül 
használják a lélekidézés tanainak emelendő nagy és 
dicső jövőjének ! 

Mi tagadás benne, uraim, ezen reális, emberi 
sajtóper — bármily legyen is sorsa — valóban töb- 

bet lendít a lélekidézés tanain mint ha egy egész 
ármádiája a felidézett szellemeknek űznék furfangos 
játékukat — üres padok előtt. íme, uraim ! az a 
sors iróniája, hogy mi, józan, müveit emberek, kik 
kétségkívül mindnyájan valóságos hereticusai va- 
gyunk a szellemidézés tanainak, önkénytelenül, 
akarva nem akarva eszközei legyünk a spiritualis- 
mus terjesztésének. 

Valóságos irónia, hogy a hírlapok, melyek ezen 
tanokat még nyilvános felemlítésre sem méltatták, 
ime hosszú hasábos leírásával e sajtóper tárgyalá- 
sának közvetve reclame-ot csináljanak a spiritisták- 
nak, és ezért még — hirdetési díjt se követelhessenek. 

Azt hiszem uraim, hogy önök is át fogják látni 
a körülmények ezen különös constellatióját és meg- 
erősödött önökben is kétségtelenül immár azon 
meggyőződés, hogy ezen sajtóper csakugyan nem 
más, mint egy ügyesen inscenált — reclame. 

E szempont nem mellőzhető ezen ügy elbírá- 
lásánál. 

De feltűnő lehet önök előtt, hogy eddigelé, 
miért nem szóltam a panaszosról és miért nem a 
voltaképeni panaszról. 

Ennek egészen egyszerűen az az oka, hogy 
voltaképen én nem tudom ki a vádló. Látom ugyan 
a vádlevél fején, hogy a doktor úr a panaszos, 
látom színről színre a tisztelt doktor urat a vádló 
padján. Hallottam elhangzani hírét mint kitűnő 

orvosét, nagy enberbarátét — tisztelt ügyvédje szájá- 
ból, mit mindent további bizonyítás nélkül elhiszek ; 
meggyőződtem arról is lelkesült szavaiból, hogy 
nem csupán egyik meleg hívője a spiritismus tanai- 
nak, hanem hogy egyik bátor előharczosa, ihletett 
hirdetője és szószólója, — de megengedve mindezt, 
megengedve azt is, hogy mindez érdemteljes és dicső 
is, ezáltal nincs igazolva az, hogy mi joggal áll ö 
a vád élén ? Mert nézetem szerint egyáltalán nem 
az a panaszos a bíró előtt, ki önmaga a panaszos 
szerepét vállalja, hanem igenis az, ki a sérelmes 
kifejezésekben kétségtelenül és mindenki által fel- 
ismerhetőleg mint sértett jeleztetik. A vádló tehát 
panasztételre csakis akkor van alaposan jogosítva, 
ha az incriminált czikkben jelzett és ő közötte 
a teljes azonosság magából a vádolt czikkből bizo- 
nyítható. Ott, hol ezen kétségtelen azonosság nem 
létezik, magában összeesik a vád, mert nincs meg 
az első kelléke, — a vádló. 

De ezen azonosság bizonyítására nem elég 
uraim, hogy panaszos kimutassa, hogy az incrimi- 
nált tételek ő reá is illenek ; hanem megkívántatik, 
hogy beigazoltassék, hogy azok egyáltalán másra 
nem illenek. Csakis akkor, ha mindenekelőtt az 
állítólagos sértett egyén iránti azonosság ily módon 
teljesen és minden kétséget kizárólag magából a 
vádolt czikkből bizonyítva van, lehet mondani, hogy 
ennek az egyénnek egyáltalán van panaszjoga. 

Ha már most ezen érvelés mértékét — melynek 
helyességét alig lehet kétségbevonni — alkalmazzák 
önök a fenforgó ügyre, úgy önök is kénytelenek 
megvallani, hogy vádló úrnak panaszos joga nincs, 
hogy ő vádlókép nem szerepelhet. Azon kellék, mely 
minden embernél az azonosság bizonyítására első 
sorban döntő, a név, a vádlott czikkben telje- 
sen hiányzik. Még csak kezdő vagy végső betűje 
vádló úr nevének sincs jelezve a megtámadott 
czikkben. 

Vádló képviselője ugyan azt mondhatná erre, 
hogy lehet valakit oly körülményesen megjelölni, 
hogy azt mindenki felismerheti, név 7iélkül is. 

Elismerem ezt magam is, de meg fogja engedni 
az én tisztelt kartársam, hogy ez sem történt a vá- 
dolt czikkben. Mert először „spiritista doktor" nem 
oly jellemző megnevezés, hogy csak panaszosra ille- 
nék, hanem illik a többi doktorok mindegyikére ki 
mind főszerepet játszik a szellemidéző egyletben. De 
másodszor azért sem, mert minden sértegetés nél- 
kül állíthatom, hogy ezer újságolvasó közt tán kettő 
sem tudja, hogy Pesten van egylet, mely más hasz- 
nos foglalkozások mellett még a szellemidézést is űzi 
mesterségeként. Nincs egy sem azon ezer közt, ki 
tudná, hogy ezen szellemi idézők közt a vezér egy 
orvos, és ezen orvos épen panaszos volna — , ha 
csak mindezt neki meg nem mondják most — a hír- 
lapi tudósítások. 

Nem lehet tehát kétség az ügyek ezen állása 
mellett, hogy vádlónak nincs joga magára venni azt, 
mi a vádolt czikkben egy spiritista doktorról mon- 
datik: «hogy nem tudni vájjon ő szándékos ámító, 
vagy maga is megcsalatott csaló ». 

Azonban ha már magára akarja venni, úgy el 
nem mulaszthatom, mégis önök emlékezetébe vissza- 
híni egynémely érdekes jelenetét a mai tárgyalásnak. 

Ezek közt kidomborodik Schrecker fényképész 
vallomása, melyből megtanultuk azt, hogy panaszos 
általa szellemeket kisértetett lefényképeztetni. Tanú 
fel is mutatott önök előtt ily szellemfényképet — 
gondolom Lincoln-ét — és valóban szánalomra ger- 
jeszthetett bennünket, hogy ama nagy respublikái 
elnök szelleme csak egy kis nyomorult fehér pon- 
tocska volt egy piszkos fekete papírszeleten. Pana- 
szos maga is beismerte, hogy számos híres elhalt 
egyén szelleme lön így fényképezve. A hívőknek 
alkalmasint azután ezek mint — nyavalyát gyógyító 
szent képek adattak oda — spiritistikus Péterfillé- 
r ékért. Az is emlékezetes jelenet, midőn ezen tanú 
szemébe mondta panaszosnak, hogy őt mint orvost 
hítta beteg gyermekéhez; de hogy csakhamar rájött, 
hogy beteg gyermeke ugyan épül, erősödik, de nem 
egészségben, hanem — a spiritismus eszeveszett ta- 
naiban. 

Nos uraim, én önökre bízom — mert magam 
el nem dönthetem — vájjon ámítónak vagy ámított- 

nak akarnak-e olyan embert tartani, ki szellemeket 
idéz és fényképeztet és ennek lehetőségét beteggel, 
egészségessel egyaránt el akarja hitetni, ki nem 
átallja a beteget túlvilági « szellemmé », és az egész- 
ségest szellemileg beteggé tenni. 

Azonban panaszos úr nem csupán saját szemé- 
lye tekintetében érzi m^gát sértve és emel panaszt, 
hanem a vádlevél azt mondja, hogy első sorban a 
vádlott czikk sértő a spiritismusra magára. Ő tehát 
a spiritisták nevében lép fel panaszosként. 

Ez uraim voltaképen a lóláb, melyet bár igye- 
kezett nagy ügyesen takargatni vádló, mégis végre 
kibúvik. 

íme tehát eljutottunk azon titkos .gondolathoz, 
mely e sajtóper legbensőbb indoka. 

Nem ezen vagy azon doktor ; nem ezen vagy 
azon valódi vagy hamis jpróféta híre áll koczkán. 
Nem uraim ! 

Magaalélekidézés, vallása van veszélyben. Maga 
a spiritismus áll itt e sorompók előtt és akar elég- 
tételt önöktől és elismerést 

Ep ez okból önök verdiktje nem közönséges 
jelentőségű. Önök verdiktjének értelme nem csupán 
az : ezen vádlott bűnös-e vagy nem, hanem az is, 
hogy szabad-e nálunk egy hóbort eszmét magyarán 
bolondnak mondani. Önök verdiktjének értelme az, 
szabad-e nálunk az amúgy is elég nyomortól elkíno- 

zott népet legalább a szellemi nyomor, az elbutulás és 
babona átka alól fölszabadítani. 

Erre csak igenlőleg felelhet önök lelkiismerete; 
miért is reményteljesen várom vádlott fölmentését. 

# 

Az esküdtszék vádlottat egyhangúlag f elmen- 
tette. 

AZ ÚJPESTI ZENDÜLÉS. 

1874. 



Stíller M. Védbeszédek. 

A budapesti fenyítő törvényszék előtt 1874. jun. 
hó 22-én kezdetét vette egy felette nagy kiter- 
jedésű bűnper tárgyalása, mely 14 napon át tartott. 
Ez a per az újpesti zendülés nevezete alatt ismeretes 
és tárgyát következő eset képezte. Ugyanaz év már- 
czius havában Újpesten az adóvégrehajtó, bizonyos 
Imre Mihály-ni\ adófoglalás végett megjelenvén, ez 
adójának megfizetése után a végrehajtóval szóba 
keveredvén, a végrehajtó feljelentése folytán a köz- 
ségi bíró által 1 órai fogsággal büntettetett. A mint 
ki akarták bocsájtani a büntetés után, azt találták, 
hogy nadrágja szíjján felakasztotta magát. A nép- 
ben azonnal ennek megtudta után azon hír kezdett 
keringeni — a község bírája amúgy sem lévén va- 
lami kedvelt egyén — hogy Imre Mihályt a község 
közegei agyonkínozták. A bonczolás napján óriási 
módon gyülekezvén a nép a bonczolási hely körül, 
egyes lelketlenek kirohantak a bonczolási helyről a 
nép közé és elhitették vele, hogy az orvosok is 

7* 

erőszakos halált konstatáltak, minek ép ellenkezője 
volt igaz. Újpesten általános, izgatottság uralkodott 
ennek folytán. Még fokozódott ezen izgatottság a 
temetés napján, mely épen vasárnapra esett, mely 
már a temetőben is erőszakoskodásokban nyilatko- 
zott az amúgy is gyönge rendőri erő ellen, de mely 
azután a temetés után érte el tetőpontját és külön- 
féle bűntények elkövetésében tört ki a felbőszült 
néptömeg részéről. Ugyanis a tömeg előbb a köz- 
ségi biró háza elé vonult, azt felgyujtási és puszti- 
tási fenyegetésekkel rombolni kezdé. A rendbiztost 
felismervén, őt üldözőbe vette, halállal fenyegette, 
úgy hogy ez csak menekülés által menté ipeg életét, 
bár a tömeg menekvési helyét is ostromolni és rom- 
bolni kezdé. Több pandúrt vasvillával, doronggal 
súlyosan megsebesitett. Egy polgárt, ki békíteni 
akarta a tömeget, súlyosan tettlegesen bántalmaz- 
tak, házát és üzletét, hová menekült, rombolni és 
rabolni kezdek. Es végre a község házát és a jegy- 
zőét felgyújtották és rabolták. 

Ezen merénylet elkövetésével 90 egyén lön vá- 
dolva, kik 16 ügyvéd által voltak védve. A per és 
részletei természetesen a legnagyobb érdeket keltet- 
ték a fővárosban. 

A vádlottak egyike, Széchényi Miháy, újpesti 
mesterember volt, kinek érdekében tartatott a kö- 
vetkező védbeszéd : 

Tekintetes kir. Törvényszék ! 

Vannak néha mozgalmas idők, midőn valamely 
nagy eszme teljesedésének kábító reményében, vagy 
valamely óriási csapás nyomorában a szellemek 
ittasokká lesznek, a midőn a legerősebb egyéni akarat 
is az általános áramlattal elsodorva, önmagából ki- 
vetkőztetve lesz. Ilyenkor az emberi szenvedélyek 
hőmérséklete kigyuladásig fokozódik és lázas izga- 
tottság rendes kedélyhangulattá, és eszeveszettség 
normális gondolkodássá válik. 

Midőn ily időkben s ily körülmények közt kö- 
vettetik el valamely, bár rendkívüli bűntény, az 
állam törvényes rendje és a társadalom szentesített 
békéje ellen, — ez általános megrémülést okozni 
aligha fog. 

És ez természetes. Mert hisz kiki tudja, hogy 
ott, hol a vak szenvedélyek harcza dühöng, rende- 
sen leggyorsabban fogamzik meg a bűntény; és 
hogy, midőn a tömegek hiú remények vagy a két- 
ségbeesés által feltüzelvék, az első, mit keresztre 
szoktak feszíteni — a törvény, és mit lábbal szoktak 
tiporni — a rend. 

Ha azonban oly időben és oly körülmények 
közt intéztetik durva merénylet a közbéke ellen, 
midőn arra, legalább külsőleg, semmi kényszerítő ok 
fenforogni nem látszik ; ha úgyszólván szélcsendes, 
verőfényes időjárás mellett hirtelen neki dühödni 

látjuk a tömegek szilaj szenvedélyeit és fergetegként 
rombolni a rend törvényes korlátait, a közbéke szen- 
tesített garancziáit, — úgy méltán remegni kezd 
mindenki java, élete biztonságaért. 

A btfnös merénylet, mely fölött önök, tisztelt 
uraim, törvényszéket ülnek, elismerem, szintén ily 
körülmények közt követtetett el, — de csak látszó- 
lag. Elismerem, hogy külsőleg nem igen vehető 
egyhamar észre azon hatalmas rugó, mely oly ret- 
tenetes mérvekel; és alakot öltött mozgalmat elő- 
idézni képes volt, és mely megmagyarázhatná és 
kimenthetné a rombolás azon erőszakosságát, mely 
életet, tulajdont és tekintélyt nem kímélve áthöm- 
pölygött egy ipardús vidéken. 

Elismerem, hogy a politikai élet rendes medrei- 
ből nem igen tért volt ki, és hogy látszólag sem 
csábító politikai phantasmagoriák, sem reális poli- 
tikai szükségletek nem kavarták fel mélyebben a tö- 
megek szenvedélyeit. Elismerem végre azt is, hogy 
nem vallási ellenszenvek fanatisálták az őrültségig 
az utcza mozgékony s merényletkész lakóit, és hogy 
nem képzelt vagy való társadalmi nyomor nyomta a 
pusztító üszköt azok markába, kik ezen sajnos ese- 
mények előidézői. 

Egész határozottsággal mondhatni, hogy ezen 
vészes mozgalomban egyikét sem találni azon nagy 
históriai eszméknek, melyek bár különféle alakzatok- 
ban és időben, de mindenha és mindenütt élénk 

fermentatióba hozták és rajongókká tették az em- 
bereket. 

Érzem azonban, tek. Törvényszék, hogy midőn 
konstatálom ezen bűnténynyé minősített piozgalom- 
nak, hogy úgy mondjam, teljes eszmesivárságát, be- 
vallom önmagam azt, hogy az csaknem okadatlan és 
teljesen összefüggés nélküli a fenforgott általános 
viszonyokkal; megfosztom az egész esetet azon 
feszítő érdeklőt, mely még a bűnös cselekményekhez 
is fűződik, ha azokban egy öntudatos egészben és 
mindenben átkaroló akarat nyilvánul. Érzem azt, 
hogy midőn ezt teszem, elölöm tán, de mindenesetre 
meggyöngítem azon kibékítő érzést, mely mindenkit 
elfog még oly eset iránt is, midőn valamely, bár 
bűnös merénylet, egy magas eszme dámoní hatalma 
alatt fogamzott és érett meg. Hisz ez azon érzés, 
mely fokozódásaiban megszentesiti a bűnt, és martyr- 
koszorúkat fon a bűnös feje körűi, és mely meg- 
bocsájtani tud minden nyomort, minden rosszat, 
mit az okozott, hacsak benne valamely nagy alkotó 
gondólat látszik viaskodni és életre törni ki. 

De midőn mindezt az igazság érdekében, mely 
felette áll a védelem fölött, bevallanám, nem sze- 
retném, ha azon következtetést vonnák önök, biráim, 
mintha ezen bűnös mozgalom ment volna minden 
kibékítő elemtől, mintha hiányoznék benne minden 
olyan körülmény, mely tekintetbevételre és mélta- 
tásra igényt tarthat és érdemes is. 

Mert nem szabad elfelednünk, hogy azon ele- 
mentáris eszméken kívül, miket említek, vannak 
alábbrendeltek, hogy úgy mondjam Msebbszerűek is, 
melyek bizonyos körülmények találkozása mellett a 
tömegekre ép oly mély befolyással vannak, melyek 
ép oly alkalmasak a szenvedélyeket rajongásig fo- 
kozni, mint azok. 

Ha csak azt nem akarjuk elfogadni, hogy van- 
nak az emberi természetben tünemények, melyek 
minden indító ok nélkül hirtelen jelentkeznek ; ha 
csak azt nem akarjuk elhitetni magunkkal, hogy le- 
hető az emberi szenvedélyek eruptiója, a nélkül, 
hogy bizonyos vulkanikus erők közreműködje- 
nek, — úgy el kell ismernünk azt, hogy ezen szilaj 
népmozgalomnak is kell hogy legyenek, habár tit- 
kos forrásai, hol látatlanul meggyülekezett a rom- 
boló elem. 

Ezen forrásokat kutatni és kimutatni egész há- 
lózatát azon ereknek, melyek által eme vészes me- 
rénylet azokkal összefügg és belőlök táplálékát húzta, 
legsajátlagosabb és legháladatosabb feladata a véde- 
lemnek. Mert bár igaz, hogy rendezett igazságszol- 
gáltatási viszonyok közt a bűntényt bűnténynek kell 
declárálni, legyen elkövetésének indoka bármi, vagy 
az általa elérendő czél bár mily magasztos ; mégis a 
beszámítás és büntetés fontos kérdésének egész eldön- 
tése nagyrészt attól fog függni, mennyire sikerült a 
védelemnek, meggyőzni a bíróságot arról, hogy a 

bűneset körülményei olyanok, melyek a bűnösség 
vagy büntetés mértékének leszállítását vagy teljes 
kizárását indokolják. 

De midőn ily nemű bűnesetekben, mint minő 
a fennforgó a védelem erre vállalkozik és így a vád- 
lőtt különleges érdekének szolgál, egyúttal egy általá- 
nos érdek szószólójává lesz. Mert midőn a védelem a 
vádlott érdekében fölkeresi az ily csoportos bűntény 
legtávolabb okait és azok súlyát és befolyását mér- 
legeli, midőn kimutatja a kifakadt undorító fekély 
kóresíráit, egyúttal fontos ujjmutatást nyújt azok 
számára, kik az emberek kormányzásának nagy mű- 
vészetét gyakorolják. 

Igenis tek. Törvényszék, kell, hogy a védelem 
ily esetben nagyobb arányokat öltsön, kell, hogy 
a törvényszéki terem szűk határait túllépje és 
áthangozzék a kormányzók termeibe is, és hogy 
az igazság szent nevében félelem nélkül a hata- 
lom intézkedéseinek félszegségeit mutassa ki és os- 
torozza. 

Hisz egyike a kibékítő elemeknek, melyek min- 
den ily nagy népmozgalmak folytán elkövetett bűn- 
tényekben fekszenek, az, hogy valamely nagy tanúi- 
ságot tartalmaznak, melynek megértése és alkalma- 
zása azután eredményeiben behegeszti és elfelejteti 
azon sebeket, mikét ama bűntények a közérdeken 
ejtettek. 

Vajha gyenge szavamnak sikerülne e tanúiságot 

megértetni és vajha Önök ítélete nem csupán e bű- 
nös mozgalmat befejezné, hanem megnyitná útjait 
egy józan, a valódi közérdekeket átkaroló mozga- 
lomnak — a közigazgatás terén. 

Három forrás az, t. Tszék, melyekből ezen el- 
ítélés alá került bűnös mozgalom dús táplálékát húzta 
és melyek azt oly vészes áradattá növesztették, mint 
minőnek e tárgyalás azt ijesztő részleteiben föltűn- 
tette. Az egyik a tömegek műveltségének valóban 
ijesztő elhanyagoltsága, mely minden babonára kész, 
bár mily badar és eszeveszett legyén is az; a másik 
az adóbehajtásoknak valóban néha vérlázító kímélet- 
lensége és végre az ez időszerinti megyei közigazgatás 
teljes impotentiája. 

Szándékosan állítom a valóban nyomorult mű- 
veltségi állapotokat az előtérbe ; mert csak ezek te- 
szik megmagyarázhatóvá azt, miként találhatott hi- 
telre azon őrült hír egy ezerekre menő, a főváros leg- 
közvetlenebb közelében élő tömegben, hogy állítólag 
a törvény és rend közegei agyon kínoztak volna egy 
polgárt. Es agyon kínozták volna nem is valamely 
közveszélyű ellenszegülés közvetlen megtorlásában, 
hanem azért, mert ő, egy kis, vidéki adóvégrehajtó 
irányában nem a kellő deferentiával viseltetett. Hogy 
a váratlan halál által a kétségbeesésig fölizgatott 
hozzátartozói az elhaltnak, a fájdalom őrültségében 
e véleményt táplálni képesek voltak, azt értem. De 
hogy sgy egész nagy néptömeg, melynek legtöbbjét 

a halotthoz sem a rokonság, sem a barátság köteléke 
nem is fűzi, sőt tán nem is ismeri, határozottan el- 
higyje meggyilkoltatásának őrjöpgő meséjét, meg- 
gyilkoltatását a községházában a törvény emberei 
által ; és hogy e tömeg féket vesztve neki rontson 
annak, minek szentnek kell lenni minden községben 
— a községháznak, és szilajon pusztítsa vagyonát és 
életét azoknak, kik az ő vagyona és élete felett őr- 
ködnek, — ez oly jelenség, mely csak ott lehető, 
hol a tömeg más iskolát nem ismer, mint a korcs- 
mát, más mulatságot, mint a kártyát, más lelke- 
sedést mint a mámort. E jelenség komoly figyelmét 
kell hogy híjjá fel mindazoknak, kiknek kezében 
van letéve a nép nevelés ügye. Mert ha ez lehető 
az ország értelmiségének gyúpontja mellett, a 
kormányhatalom palotáinak úgyszólván ablakai 
alatt, mily borzasztó perspectivák nyílhatnak, ha 
hason körülmények találkozása mellett távol vidé- 
ken tör ki a nép könnytíhívősége által lángra kapott 
szenvedélye. 

Ez az első újmutatás és tanúiság, melyeket ezen 
vészes mozgalomból meríthetünk. 

A második forrás melyből a bűnös merénylet 
táplálékát húzta, az adóvégrehajtások körűi nálunk 
követett eljárás. 

Tisztelt védőtársaim ^lég alkalmat vettek ma- 
guknak az adóexecutióknak országszerte és Új -pes- 
ten követett sanyargatásairól szólani. 

E végtárgyalás egész elkeserítő meztelenségében 
föltünteté azon rendszertelenséget, megbízhatlanságot 
és egyúttal azon kegyetlen kíméletlenséget, mely az 
adók behajtásánál uralkodik, és a bepillantás, me- 
lyet ez által a közigazgatás ezen ágába nyertünk, 
mélyen aggasztó. Oly adórendszer és kezelés, mely 
mellett soha sem lehet kitudni, mi a valódi adótar- 
tozása valakinek, mely mellett ki van téve az ember, 
hogy mint a Danaidák hordójába ismét és ismét 
kénytelenül amúgy is szűk filléreit ugyanegy tarto- 
zásért befizetni ; melynél a végrehajtás — mint ezt 
Új -pesten tapasztaltuk nem kiméli a párnát, a me- 
lyen egy halállal küzdő hörgi ép utolsó lehelletét ; 
— ily adó rendszerről és kezelésről, annak szívte- 
lenségéről, frivolitásáról és lelkiismeretlenségéről a 
művelt ember is sokat, a műveletlen tömeg pedig — 
mindent kész elhinni. 

Ez egy újabb ujj mutatás, melyet e véres dráma 
elénk nyújt. 

Végre annak tulajdonítható ily rettenetes meg- 
áradása a tömegek szilaj rombolásvágyának, hogy a 
megyei közigazgatás rendszere jelenlegi alakjában tel- 
jesen tehetetlennek bizonyult. 

Tudom azt, hogy a vád, melyet itt nyíltan eme- 
lek, felette súlyos ; de tudom azt is, hogy nem én 
vagyok az első és egyedüli, ki ezen vádat emeli, ha- 
nem emelték és emelik legjobbjaink, kiknek az élet- 
s vagyonbiztosság a hazában, kiknek az ország be- 

csülete szívén fekszenek. A mit én teszek, az csak 
bizonyítása azon vád alaposságának, azon fájdalma- 
san bő tapasztalatok nyomán, miket e tekintetben 
ezen bűneset nyújtott. 

Idézzék csak uraim vissza emlékezetükbe az 
eseményeket és viszonyokat, a mint azok ezen hosz- 
szú tárgyalás folyamán át, nem a vádlottak, nem 
csupán az érdektelen tanuk, hanem maguk a köz- 
igazgatás közegei által elmondattak. 

Ott van a község birája, ott van a község jegy- 
zője, ott az esküdt, ott a tanács tagjai, kik mind 
igazolják, hogy Imre Mihály öngyilkosságának nap- 
ján már forrongni és sustorogni kezdett a népszen- 
vedély. Igazolják , hogy a rákövetkező napon a 
hullabonczoláskor már-már csalhatatlan jelei mu- 
tatkoztak a mélyreható izgatottságnak ; hisz hallot- 
ták, hogy a bonczolás színhelye körül nagy néptö- 
meg hullámzott, és hogy a bonczolás befejezte előtt 
már fenyegető ordítás hangzott fel mindenütt a tö- 
megből, hogy Imre Mihály a községházában meg- 
gyilkoltatott. 

Mindennek daczára azonban, hogy ez a megyei 
közegek szemeláttára, fülehallatára történt, és hogy 
ezen előjelek mindenki előtt egy nagy keletkező vihart 
sejtettek, a hivatott közegek semminemű komoly 
intézkedést nem tettek. De igen — a csendbiztoshoz 
küldtek, hogy 2 — 3 szál pandúrt bocsásson rendel- 
kezésre egy fölbőszűlt néptömeg ellen. 

De ez még hagyján. Elvégre csalatkozhatik a 
legelőrelátóbb ember is néha; bár föltűnő, hogy 
annyi hivatalos közeg közt egyetlen egy se bírt csak 
távoli értelmével annak, hogy mit jelentenek a min- 
denütt mutatkozó égi jelek. 

De ha a mulasztás, mely még ekkor követtetett 
el, csak vétkes volt, úgy a mulasztás, melyet a köz- 
igazgatási közegek a temetés napján tanúsítottak, 
már valóban bűnössé vált. Mert az eset utáni napon 
már az események tudva voltak ijesztő meztelensé- 
gökben a megyén, a fővárosban; és nem-e csodálatos, 
hogy ama nagy tisztviselői testületben nem akadt senki, 
kinek szeget ütött volna a dolog, ki meggondolta vol- 
na, hogy Újpestre az út legfölebb egy fél órácskába 
kerül mindössze, és hogy mégis jó volna a központ- 
ból valakit kiküldeni, hogy személyes meggyőződést 
szerezzen magának, s hozzon a központba. 

Ez nem történt ; sőt mi több, a szolgabíró, ki- 
nek, — a mint egy tanú vallotta — az eset feljelen- 
tetett mindjárt megtörténtekor, nem is nézett az 
esemény színhelye felé ; sőt a bonczolásra sem kül- 
dött ki hivatalos orvost. A központot és a szolgabí- 
rót tehát felette nagy felelősség terheli ez ügyben. 
Még nagyobb azonban kétségkívül az esemény szín- 
helyén jelen volt közegeké. A község bírája, a jegyző, 
a tanács, az esküdtek, a csendbiztos, mind féltek — 
mint egyik másik vallja, — hogy a temetés rendza- 
varás nélkül megtörténni nem fog. A temetés közt 

is, mely óriási néptömeg kíséretében ment végbe, 
már-már kitört a zavargás, és így tudniok kellett, 
hogy a temetés után csak nagyobb mérveket fog öl- 
teni a zavargás. Tudták, hogy vasárnap lévén, a 
munka szünetel, és hogy ép a munkásosztály sza- 
bad s az utczán jár- kel, vagy a korcsmákban mula- 
tóz. Tudhatták tehát, hogy ilyenkor a legcsekélyebb 
mozgalom zavargássá, a legkisebb zavargás veszé- 
lyes jellegű zendüléssé fajulhat. 

Es mégis mintegy összetett kezekkel nézték, 
mint vonul sűrűbbre-sürübbre a vészthozó fergeteg. 

így azután megmagyarázható ama rombolás és 
pusztítás vadsága és fékezhetlen volta. Nagyra lett 
az növesztve az indolentia által. 

De így azután érthető az is, hogy ily alakban a 
közigazgatás csak — botrány. 

Ez az utolsó tanulság, mely önkénytelenül is 
felmerül az előttünk elvonult eseményekből. 

Azonban szükséges, hogy ez általános szem- 
pontokról áttérjek elvégre Széchényi Mihály véden- 
czem védelmére. Ebben valóban felette rövid lehe- 
tek. Rövid lehetek azért, mert ténykedése ezen nagy 
merénylet körül olyannyira jelentéktelen, hogy más 
körülmények közt még komoly figyelemre sem mél- 
tatott volna. Ténykedése olyan, hogy egyáltalán 
csodálkozni lehet, miként lett ő voltaképen annak 
alapján mint vádlott a törvényszék sorompói elé 
állítva. 

A vád szerint védenczem bűnrészes volna a 
zendülésben. 

Ebből tehát következik , hogy vezérszerepet 
nem játszott; intézője, szerzője e zendülésnek nem 
volt, hanem csak mellékszemély. 

De hát mi által tett szert azon kétes hír- 
névre, hogy ő is szerepel e bünperben ? Mily ter- 
mészetű azon ténykedés, mely bünrészességét meg- 
állapítja? 

Ezek azon kérdések, melyekre kielégítő felele- 
tet hiába vártam a vád tisztelt képviselőjétől. 

Tán ott találták a merénylet színhelyén, 
midőn üszköt vetettek a község házára ? Tán segí- 
tette tettel vagy szóval a dühös ostromlókat, mi- 
dőn rombolni kezdek a füstölgő romokat? vagy 
ott látták tán\ tevékeny részt venni azon szilaj 
hajtóvadászatban, melyet a felbőszült tömeg a 
csendbiztos vagy pandúrjaira vagy békés polgá- 
rokra tartott ? 

Mindebből semmi. Egy tanú, vádlott munka- 
társa, mindössze azt vallja, hogy vádlott a mű- 
helyből egy késsel távozott azon nyilatkozattal, 
hogy a község házához megy. Egy másik tanú 
pedig csak felismerni vél tanúban egy egyént, kit 
tanú egy kendőt lobogtatni látott a községi biró 
háza előtt. 

Ezen két meglehetős tartalom nélküli vallomás 
valóságos termékeny Bosco-kalap lett a t. ügyész- 

Bég kezében. Kihúz belőle kívánság szerint mindent, 
mi szükséges, hogy ezen ártalmatlan és ártatlan 
emberből bűnrészest csináljon. 

Kihúz belőle egy egészen a részletekig con- 
struált vádat. Ha a tanú csak azt vallja, hogy vád- 
lott egy késsel távozott otthonról, és csak mondta, 
hogy a községházához megy, a tisztelt ügyész úr 
már látja is vádlottat ott, mint villogtatja az égő 
községház vérpiros fényében az öldöklő vasat — ter- 
mészetesen halállal fenyegetve minden józan és bé- 
keszerető polgárt. Ha a másik tanú vádlottban csak 
felismerni véli azon egyént, ki kendőt lobogtatott a 
tűzhelyen a nép előtt, a t. ügyész úr természetesen 
már minden kétségen kívül felismeri vádlottat. Azon 
ártatlan kendő, melynek még színét se mondta meg 
tanú, az ügyész úr szemében alkalmasint már is egy 
vérvörös lobogó, mely elkábítja az elmét, elkápráz- 
tatja a szemet és vad keringésben hajtja a feltüzelt 
vért gonosz tettről, gonosz tettre. 

így azután egy szokásos csizmaszárkésből lett 
egy halálthozó villámló zendülés i eszköz, egy isme- 
retlen rendeltetésű fityingböl egy lázadási, lelkesítő 
lobogó, és egy meglehetős távol álló kíváncsi nézőből, 
egy tevékenyen résztvevő zendülő és lázadó. 

Uraim, tisztelt biráim, én ezen ügyészi regény- 
nyel szemben nem kérek mást, mint rideg mérlege- 
lését a tanúvallomásoknak ; kérem , hogy abból 
semmit el ne vegyenek, de ahhoz semmit — ne is 

Stiller M. Védbeszédek. 3 

tegyenek. Én ekkor teljesen nyugodt vagyok véden- 
czem sorsa iránt, mert ekkor önök ítélete csak fel- 
mentő lehet. Ezt várom is az előadottak alapján a 
a tek. törvényszék igazságától. 

Az első bíróság vádlottat bűnösnek találta, de 
a felsőbb bíróságok teljesen felmentették. 

A«szENTEsi lapokw 1874. szept. 27-én dr. Götzl 
Bertalan aláírással hosszabb czikket közöltek, 
melyben az akkori szentesi rabbi hivataloskodása a 
zsidó községben igen erős kifejezésekkel megtámadva 
lön. Különösen ki volt emelve, hogy ő «házsártos», 
«veszekedő», hogy « sejtelme sincs a lelkész béke- 
terjesztő missiójáról », «a hitközségi elöljáróság ellen 
vallási ügyek miatt fenyítő pöröket indít », «lelkészi 
és vallástanítói kötelességeit nem teljesíti, békerontó, 
6 oka a hitközségi viszályoknak ». A megtámadott 
lelkész sajtópert indított a pestkerületi sajtóbíróság 
előtt rágalmazás miatt a czikk szerzője ellen, mely 
pernek esküdtszéki tárgyalása 1875. február 18-án 
lön megtartva. 

Vádlott érdekében következő védbeszéd lön 
tartva. 

Tiszteit esküdt uraim ! 

Az idő, melyben a zsidó-élet legbensőbb viszo- 
nyai nyilvános vita és közismeret tárgyai voltak, 

nem rég zajlottak még le.*) Még csak néhány év 
előtt is, mondhatni, országos ügy volt a zsidó ügy. 
A napi sajtó élénken foglalkozott ezen akkoráig 
merő specialitásnak vélt tárgygyal, és a nagy kö- 
zönség felekezet s politikai párttekintetek nélkül 
valóságos állást foglalt az előbb idegenszerűeknek 
látszó „óhitűség" és „újítás" kérdéseivel szemben, 
melyek a zsidő életet legmélyében felkavarták. Szó- 
val, a nyilvános részvét, melyet a zsidó-ügy keltett, 
mind általánosabb, mind mélyrehatóbb lön. 

Ha ekkor kerül ezen sajtóügy elbírálás alá, úgy 
az önök feladata fölötte megkönnyül. 

Önök közepette állanak ekkor önmaguk és a 
vélemények hullámzó harczában. Önök közvetlen 
tudomást nyernek ama érdekek és törekvések jogo- 
sultságáról s valódi értékéről, melyek engesztelhet- 
lenül szemben állanak egymással. Önök saját ta- 
pasztalataik, saját élményeik alapján és azoknak 
életfris benyomása alatt mondhatnak ítéletet azon 
elvek fölött, melyek a küzdő táborokat egymástól 
elválasztották és még jelenleg is elválasztják. 

Azonban azon idő óta az évek hosszú sora vo- 
nult át önök emlékezete fölött. Nagyobb szabású 
mozgalmak, az egész nemzetre szóló küzdelmek, 
melyekben az ország állami önállósága s fennáll- 
hatása forgott szóban, foglalkoztaták az önök haza- 

*) A zsidó emancipáció és eongressusi idők. 



Digitized by CjOOQLC 



119 

fiúi elméit, küzdelmek, melyeknek fejlődési proces- 
susát nyomról-nyomra dobogó szívvel és az aggo- 
dalom minden izgatottságával követők mindnyájan. 
Hisz mondhatni, hogy azóta, hogy önrendelkezési 
jogunkat visszanyertük, nyugalmat és békét szelle- 
meink nem találhattak, s hogy azóta, hogy a harc 
állami szabadságunkért egyelőre befejeződött a ko- 
rona és a nemzet ama nagy kiegyezési actusával, 
megkezdődött az ép oly elkeseredett, az ép oly ki- 
tartó, bár alakjában változatosabb harcz annak 
fentartása és berendezése iránt. 

Ily viszonyok mellett csodálni nem lehet, ha 
háttérbe szorul minden mellékkérdés, mint minő 
elvégre a zsidó ügy is, bármily fontossággal bírjon 
is az hazai izraelitákra. Csodálni nem lehet, ha 
önök is, körülfogva a jelennek súlyos feladataival, 
emlékezetükből tán elszalasztották egy csak nem rég 
múltnak napi rendjén állott alábbrendelt ügyet, 
mint minő a zsidó ügy. 

Ez, t. uraim, kötelességemé teszi azt, hogy köz- 
vetítsem önökkel ezen múltat, hogy feléleszszem 
önökben ama benyomásokat, melyeket a zsidó ügy 
körül akkorában nyertének ; kötelességemmé teszi, 
hogy visszahívjam önök emlékezetébe ama közel- 
múltnak pártjait, azok törekvéseit és azok jelszavait. 
Ezek nem puszta hangok voltak, hanem azon élő 
nyelvezet, melyen magukat ama törekvések s irány- 
latok megértették. 

Nem esetlegesség müve az, t. uraim, hogy a 
magyar törvényhozás mindjárt, midőn országos tör' 
vényt hozni képes és jogosítva volt, kötelességének 
tartotta a zsidó honpolgárok egyenjogúságát tör- 
vénybe igtatni. Annak, hogy a törvényhozás mind- 
járt a koronázási 1865/67. országgyűlésen megal- 
kotta a XVII. törvényczikket a zsidók egyenjogosí- 
tásáról, annak mély jelentőségű háttere van, és ezen 
törvénynek meghozatala históriai kényszerűség volt, 
mely alól továbbra kivonni magát nagypolitikai hiba 
lett volna. 

A zsidó-ügynek hazánkban ép úgy van törté- 
nete, mint van minden kérdésnek, mely valamely 
nagy elv megoldását czélozza. Nincs rá példa, uraim, 
hogy az államéletben valamely nagyobb eszme meg- 
testesítése küzdelem nélkül éretett volna el, és ha 
meg is történt néha, hogy maga a megteremtés műve 
a lelkesülés pillanatnyi mámorában vagy a kény- 
szerűség ellenállhatlan nyomása alatt fejeztetett be, 
e megszülemlést kétségkívül a kín és fájdalomtelt 
viselőség ideje előzte meg, melyben az eszme hosz- 
szabb vagy rövidebb fejlődés közt életre küzdötte 
fel magát. 

Halhatatlan, t. e. uraim, kétségkívül az 1848-ki 
törvényhozás, hogy a nemzeti lelkesülés egy nagy- 
szerű föllobbanásában felszabadította a parasztsá- 
got az urbériség és papi szolgáltatások terhes bé- 
kéiből, hogy proklamálta a közteherviselést, jog- 

egyenlőséget a vallás gyakorlásában és a gondolat 
szabadságát. 

De a megszülemlésnek e nagy jelentőségű gyors 
aktusát megelőzte évszázados fájdalmas viselőség és 
vajúdás. És a történet s országgyűléseink diárumai 
véres meséket beszélnek nekünk testvérgyilkos har- 
czokról, melyeket a föld-, a vallás- és jogegyenlő- 
ségért őseink egymás ellen vívtanak ; a történelem 
elmeséli nekünk azon kínteljes martyrság emlékeit, 
melyet a sajtószabadságért csak még néhány évvel 
annak proklamálása előtt is a Wesselényiek, Lo- 
vassyak és Kossuthok eltűrni voltak kénytelenek. 

A zsidó-ügynek, mely az emancipationális 
1867-diki törvényben lelte egyelőre megoldását, szin- 
tén van hazánkban küzdelemtelt története. 

Az igaz, hogy ez nincs összeforrva az ország 
történetével ; az igaz, hogy a zsidó jogegyenlőségért 
véres harczok nem vívattak az ország többi lako- 
saival, hanem a zsidók hátán verték el itt-ott a jog- 
egyenlőtlenség apróbb csetepatéit ; azonban a békés 
küzdelem a zsidók részéről kedvezőbb és a jog- és 
igazságnak megfelelőbb állásért folyton folyva ke- 
resztül vonul ez ország történetén is. 

Nem szólok arról, hogy első királyainktól le a 
múlt századig a zsidók helyzete számos intézkedés 
tárgyát képezte. De kiemelendőnek tartom, hogy 
1790-től nem volt csaknem országgyűlés, melyen a 
zsidó-ügy akár kérvények, javaslatok, akár törvény 

alakjában nem került volna a törvényhozás elé. 
Mint a kísértet, mely nyugalomra nem térhet, míg 
a fölszabadítás szava nem hangzik el fölötte, föl- 
föltünedezett ezentúl a zsidó-kérdés, valahányszor 
csak alkalma nyílott. 

E mozgalom a zsidókérdés terén azonban egész 
a 40-es évekig igen szerény czélokat tűzött ki volt 
magának. Akkorában még a zsidók szabad békés 
lakhatási joga az országban, háborítlan életfentartá- 
suk és keresetük, vallásuk akadálytalan gyakorlása volt 
kétségbevonva. Ezeket tárgyalták még az 1790 — 91 
38. tczikk, és az országos küldöttségek javaslatai 
az 1792, 1807 és 1831. évekből; ezek ellen szólaltak 
fel és kezdek meg az agitátiót a zsidók kérvényeikben 
az országgyűléshez 1792, 1807-ben; ő felségéhez 
ugyanez évben, József nádorhoz 1811-ben és később 
az 1825 — 27-iki országgyűléshez. Azonban mindezen 
törekvéseik a zsidóknak sikertelenek voltak. Meg- 
hozta ugyan az 1840. törvényhozás a 29~ik czikket 
„a zsidókról", melyben kimondta a zsidók szabad 
lakhatását, a bányavárosok kivételével — kimondta 
a zsidók jogát szabad kereskedésre, ipar's mesterség 
űzésére ; megengedte, hogy azon foglalkozások gya- 
korlása, telkeknek vásárlása ott, hol eddig is meg- 
volt a szokás alapján engedve, továbbra is megen- 
gedve legyen. Ezen álláspontot azonban rég túlszár- 
nyalta az idő. 

Ha a század első negyedében ily megoldása a 

zsidó kérdésnek kielégítő is lett volna, ez a 40-es 
években többé nem lehetett az. A zsidóságnak idő- 
közben a művelődésben tett tetemes elóhaladottsága 
a szabadelvüségnek Európaszerte s hazánkban is 
tett mind nagyobb hódításai, az irodalomban és szó- 
széken Deák, Eötvös és Kossuth által tett meleg föl- 
szólalásai, egyes megyéknek utasításai követeiknek 
a zsidó-ügy iránt, élükön nemes Pestvármegye, mely 
kívánta, hogy a zsidó vallás recipiált vallásnak vé- 
tessék fel — éles ellentétet képeznek az 1 840 : 29 
czikkel, melyet fent elemeztünk. 

Az 1844-iki országgyűlésen egy- reprásentátió 
tárgyaltatni kívánta a zsidókérdést; az 1848-iki or- 
szággyűlés pedig vége felé határozott javaslatot ké- 
szített, melybe már azon pont volt fölvéve, hogy 
zsidók és keresztények közti házasságok érvényesek és 
azok megkötésére a polgári házasság léptettetik 
eie«je» 

Azonban ezen javaslat törvénynyé soha sem 
vált és így egyelőre nem valósult az akkori időben 
szerte szét keringő szólam, hogy „Árpád vére Izrael 
pénzével vegyüljön' ( . 

Még egyszer fölvette azután a magyar törvény- 
hozás a zsidókérdést, és pedig a nemzetgyűlés Sze- 
geden 1849 július 28-án, a midőn Szemere Bertalan 
miniszter egy 4 §-ból álló törvényjavaslatot terjesz- 
tett be a zsidók teljes egyenjogúságáról és a zsidók 
és keresztények egymás közötti házasságok ér- 

vényéről. E törvényjavaslatot a nemzetgyűlés el is 
fogadta. 

De a nemzetgyűlés, mely 1849 április 14-én 
Debrecz énben a Habsburgház dethronisátióját 
monda ki, ezáltal alkotmányos forradalom teréről az 
alkotmányellenes forradalom álláspontjára lépett és 
törvényei azért a magyar államjog fölfogása szerint 
törvény érvénynyel nem bírtak. így a zsidók iránt 
hozott eme törvénye is országos törvénynek nem 
tekintethetett, de hatályba sem léphetett, mert hisz 
tudjuk, hogy a kezdetében oly nagyszerű szabadság- 
küzdelmünk már-már utolsó vonaglásaiban czikázott 
csak még, hogy azután rövid hónapok múlva a his- 
tória egyik legmegrázóbb katastrofájával végződjék 
Világos könnyáztatta vidékein. 

Az ezután bekövetkezett rémuralom nyomorai- 
ból a zsidóknak is jutott jó nagy osztályrész. Hazafias 
magatartásukért a függetlenségi harcz alatt az abso- 
lutismus őket külön mint zsidókat is sujtá. 

Azonban meghozta másrészt ezen magatartásuk 
gyümölcsét is. Mert alig derengett fel ismét az al- 
kotmányos élet, több helyt a megyék szervezkedésé- 
nél beleválaszták a zsidókat is a választmányba, meg- 
adta neki több központi bizottság az országgyűlési 
választási jogot is önkénytesen — bár politikai hely- 
zetük csaknem egészben még az 1790 álláspon- 
ton állt. 

v Az 1 867 : XVII. tczikk elvégre szentesítette ezen 

időközben fejlődött tényleges viszonyokat, megadta 
nekik a politikai jogegyenlőséget, megadta elvégre 
a jogot arra, hogy a zsidók is magyaroknak érezhes- 
sék magukat, mert a kötelességet erre rég érezték és 
teljesítették is. 

Ezen törvény megadta ugyan a külső szabad- 
ságot, de nem a belső rendet, megoldotta a zsidóság 
összességének állását az állammal szemben, de nem 
az egyesnek az összes zsidósággal szemben ; rendezte 
tehát külső viszonyait, de községi belső viszonyait 
egész előbbi rendezetlenségükben hagyta. 

Ezen önkorlátozása, ezen önmegszoritása a ma- 
gyar törvényhozásnak, mindenesetre nagy politikai 
mérsékletet és bölcseséget tanúsít. 

Azon határig sem menni, ép oly politikai botlás 
lett volna, mint azon túl menni ; az első esetben a 
politikai jogegyenlőségnek, a másikban a felekezeti 
önkormányzat jogának elvén ejtett volna csorbát. 

Azért ép úgy mint jelenti az emancipatió tör- 
vénye a politikai jogegyenlőség szentesítését, azáltal 
mit mond ; ép úgy jelenti a zsidó felekezeti autonómia 
elismerését, a midőn erről hallgat. Igazolják e föl- 
fogást az események, melyek a zsidóság kebelében e 
törvény meghozatala után fejlődtek. 

Mert alig csendesedtek el a zsidó községekben 
az örömünnepek őszinte hálaimái, melyektől visz- 
hangoztak az emancipatió megadása miatt ország- 
szerte a zsidó templomok ; alig lebbentek el a béke 

és egyetértés szent szavai azok ajkairól, kik a köz- 
örömben egymással fraternizáltak, s már is megin- 
dult a nagy vélemény harcz a szervezkedés és a köz- 
ségeknek berendezése ; már is gyülekezni kezdtek a 
táborok, külön orthodox és neológ zászlóik alá, hogy 
egymás ellen síkra szálljanak. 

A zsidó községi élet még jelenleg is a legna- 
gyobb ziláltság képét nyújtja. Előbb és még most is 
nagy részt a zsidó községeken kizárólag a papi hata- 
lom uralkodik. Ez volt az egyedüli hatalom, mely- 
nek befolyása alatt közvetlenül és közvetve intéz- 
tettek a községi ügyek, ő benne pontosult össze jó- 
formán ezért az egész felekezeti községi élet, mely- 
nek irányt ő adott, és melyet a vallás nyújtotta 
eszközökkel és büntető hatalmával belátása szerint ő 
szabályozott. 

Az egyházi fegyelem fenntartásának ürügy e alatt 
meg lett bénítve a legcsekélyebb szabadabb mozgás 
a községi életben, elölve minden haladás csirája. Az 
egyházi fegyelem tespedésben tartotta az iskolát, 
megcsontosítá az isteni szolgálat formáit, régi avult 
alakjában, és anathemisálta a laikus elem döntő be- 
folyását a községi vallás- és iskola-ügyek vezetésére. 

És ezen egyházi fegyelem, mit a zsidó papok 
sok helyütt gyakoroltak, nem ártatlan excommunica- 
tiókban, kitagadásokban állott, hanem nagyon is 
érzékeny büntetésekben, elzárásokban sötét kamarák- 
ban, sőt mint a szegedi nagyhírű rabbi Löw beszéli, 

szégyenpad és nyakvasok alkalmazásában nyilvános 
helyen, milyen nyakvas egy példányát a nagy szt. 
miklósi zsidó község Torontál megyében, jelenleg is 
üléstermében emlékül őriz. Az állami és tvényható- 
sági közigazgatás közegei támogatták ezen egyházi 
fegyelmet, világi assistentiájukkal, mert hisz ily be- 
avatkozásnak, közhatalomnak a felekezetek vallási 
ügyeibe ama kor fölfogásának megfelelt. így ép a 
zsidó papok nem egyszer adták példáját azon bot- 
ránynak, hogy egyes zsidókat merő vallási kötelessé* 
gek teljesítésére az állami hatalom közbenjárása által 
kényszerítették, hogy tisztán vallási kérdések eldön- 
tését, ott hol egyesek a papi anathemákkal nem tö- 
rődtek, világi bíróságok elé hurczolták. Hisz magam 
is emlékszem még, pedig nem mondhatnám, hogy 
öreg vagyok, arra, hogy szülővárosomban egy zsidó- 
nak a rabbi megkeresése folytán pandúrok által zárat- 
ták be szombaton a boltját, hogy vallási mulasztások 
miatt nagyon reális világi büntetések szabattak 
egyes vallási makranczoskodók ellen. 

Jellemző ez irányban a makói rabbi hőstette, 
ki 1840-ben Makón, a zsidó sátoros ünnepen a már 
megkezdett isteni tiszteletet félbe szakította, mert 
észrevette, hogy a megjelent zsidó nők közül többen 
vallásellenesen a szokásos paróka nélkül voltak fri- 
zirozva. Az e miatt keletkezett per azután az akkori 
földesúr, a csanádi püspök Lonovits előtt folyt, mely 
azzal végződött, hogy a fenkölt szellemű püspök 

nem a papnak, hanem — a szép makói nőknek adott 
igazat. 

Ily és hasonnemű perek, örökös denuncziátiók 
a községi tagok ellen a világi hatalomnál ország- 
szerte napirenden voltak. 

Éhez járult, hogy az ország ama számos zsidó 
községei közt semmi szerves összeköttetés, azoknak 
egy magasabb szervezettől való kapcsa nem létez- 
vén ; minden egyes községi élet úgy fejlődött, a mint 
azt az esetleges helyi papi befolyások regulázták. 

Ily viszonyok mélyen elkeserítek azon jobb gon- 
dolkozású és önérzetesebb zsidókat, kik értelem és 
érzékkel bírtak rendezett viszonyok iránt és már év- 
tizedekkel ez előtt igen erős küzdelem kezdett fej- 
lődni a papi hatalom ezen túlkapásai ellen majd 
egyesek, majd egész községek által. 

E küzdelem kezdetben szerény mérvű és csak- 
nem hatástalan volt, mert intézményeket, melyek 
századokon át gyökeret vertének, egy csapással meg 
nem dönthetni A kezdeményezők kénytelenek voltak 
nem csupán a papság befolyása, de a közhatalom 
ingerentiája ellen is küzdeni, mely azt támogatta. És 
csak nyomról-nyomra, évtizedek serény és kitartó 
munkája után érethetett az el, hogy az egyesek cso- 
portokká, a csoportok pártokká tömörülhettek és ez- 
után nyíltan s eredménynyel folytathatták a szellemi 
felszabadítás nehéz küzdelmét. 

Bár e küzdelem alakja uraim, változatos, bár 

majd a zsidó vallásgyakorlat és szertartás rideg for- 
maisága ellen, majd a hitközségek szervezkedésé- 
nek jellenlegi elve és alakja ellen, majd a laicus 
elemnek majd az iskolának elnyomása ellen van 
irányozva, e küzdelem kiindulási pontja és további 
folyamának signaturája mégis csaknem kizárólag az 
ellenhatás a papi uralom túlkapásai ellen. 

E küzdelem sem az emancipationalis törvény, 
sem az azután a kormány által a községek szervez- 
kedése tekintetéből 1867 decz. 14. egybehivott or- 
szágos zsidó congressus által ném csillapíttatott le, 
hanem élesíttetett ; nem fejeztetett be, hanem inkább 
megújittatott, mert immár határozottabb, öntudato- 
sabb alakot nyert. 

így mai napság is a zsidóság benne van e küz- 
delemben és bár csak ritkábban kerülnek nyilvános- 
ság elé egyes részletei, a zsidó községek élete száz meg 
száz sebből vérzik el ezen emésztő viaskodás alatt. 

Es e helyütt t. uraim alkalomszerű lesz önök 
figyelmét, egy körülményre f elhinni, mely nélkül a 
kép mit önök a zsidó községek belküzdelmeiről, 
nyertének, teljes nem volna, és mely mutatja, mely 
csodálatos történeti motivumok rejlenek gyakran a 
látszólagos véletlenségben. 

Ezen körülmény uraim, azon szerep, melyet az 
orvosoknak a zsidóság művelődési és jogegyenlőségé 
küzdelmeiben jutott. 

Azon sötét időkben, midőn a zsidók még ghet- 

. Stiller M. Védbeszédek. 9 ' 

tokban kényteleníttettek lakni, 8 valóságos páriák- 
ként kertiltettek s üldöztettek, a zsidó orvosok voltak 
azok, kik a pápák, királyok, és főurak udvaraiban 
tudományuk miatt keresve és szívesen alkalmazva 
lettek. Ők voltak élő czáfolatai azon balhiedelmek- 
nek, mik a zsidók müvelődésképessége és jelleme 
fölött még akkorában divatoztak. 

Nem egy ízben uraim, az ő befolyásuknak volt 
köszönhető valamely enyhébb bánásmód, emberiebb 
eljárás hitsorsosaik iránt. Mindezekért a zsidóság 
mint büszkeségükre tekintett. 

Később, midőn az államhatalom ellenében a zsi- 
dók egyenjogúsításának ügye volt kinyerendő, ismét 
a zsidó orvosokat — hosszú időn át a zsidóságnak 
egyedüli világilag művelt tagjait — találjuk a moz- 
galom élén. 

Midőn azután a zsidó hit községek autonomikus 
szervezkedése körül megindult a mozgalom, midőn a 
zsidó papi hatalom túlcsapongásai ellen itt ott meg- 
indult a hadjárat ismét, és ismét a haladásért lel- 
kesülő zsidó orvosokat látjuk előharczosokként, kik 
elvégezve sanyarú munkájukat a beteg zsidóknál, 
siettek írt és enyhet hozni a beteg zsidóságnak 

Hisz, hogy csak egy közeli példát idézzek fel 
önöknek, utalok fővárosunk kebelében történt ese- 
ményekre, hol az emancipationalis törekvésekben, a 
zsidóközségi autonómia körüli küzdelmekben a nagy- 
míveltségű zsidó orvos dr. Hirschler állott vezérként. 

E jelenség, mily érdekes, ép oly figyelemre 
méltó & fennforgó esetben, melyben szintén egy zsidó 
orvos áll szemben egy zsidó pappal ; áll önök előtt 
ugyanazon az alapon, melyen a zsidó orvosokat az 
autonómia védelmezésében eddig láttuk papi túlkapá- 
sok ellen. 

Megnyitottam tehát t. uraim önöknek ezen váz- 
latos előadással azon történeti alapot, melyen e sajtó- 
vád megfogamzott. Bepillantást adtam önöknek a 
működő erők és szereplő elvek tusaiba, melyeknek e 
sajtóvád lételét köszöni. 

így reményiem, sikerült önökben felkölteni, 
hogy úgy mondjam, ama históriai hangulatot, mely 
nélkül ezen sajtóügy igazságos elbírálása lehetetlen, 
mert megértése hiányos maradott volna. 

Ha önök uraim, már most ezen előzmények 
világánál vizsgálandják meg ezen sajtó vádat, s annak 
alapját képező incriminált czikket : úgy önök azttalá- 
landják itt nem a peres felek magánügyéről van szó. 
Vádlottnak a panaszos rabbi magánszemélyéhez, 
magánjellege- és életéhez annak örömei- és szenve- 
déseihez semmi köze. Az alkalom, melynek a vádolt 
czikk köszöni lételét, az ügyelt, melyek ama czikk- 
ben megpendíttettek és melyekkel panaszos rabbi 
vonatkozásba hozatik, — mind mutatják, hogy pa- 
naszos urat mint községbeli lelkészt, mint közmegbiza- 
tásban eljáró személyt illeti e czikk. 

Nem Friedmann Benjámin és dr. Götzl Berta- 

9* 

lan közötti magánügy forog szóban, hanem igenis 
fennforog a mintegy történeti küldetéssel bíró zsidó 
orvos ügye a zsidó pappal szemben. 

Feliforog két typikus alak ügye, melynek mind- 
egyike a zsidó községi élet küzdelmeiben egy-egy 
elvet képvisel : az egyik a papi hatalom kény uras á- 
gát, a másik a hitközségi önkormányzati szabadságot. 

Ezen hosszú, kínos, és még be nem fejezett 
küzdelem az, melyet e sajtóvád képvisel. És azért 
ezen per nem a múló, változó egyének pere, hanem 
pere azon ecsetelt történeti elveknek, melyek ural- 
kodnak az újabbkori zsidó művelődési és önfelsza- 
badítási történetén, mely egyikének neve a haladás, 
másikáé a hátramaradás. 

Melyikét ezen elveknek fogadják el önök ítéle- 
tök alapjául, melyikének ezen irányzatoknak adja- 
nak önök verdiktjök által igazat vájjon a papi zsar- 
nokoskodás, vagy a községi önkormányzati szabad- 
ságnak, a haladásnak vagy a hátramaradásnak, — 
az iránt önök fenkölt műveltsége mellett kétségem 
nem lehet. Mert meg vagyok győződve, hogy önök 
ítélet ökben követni fogják ama nagy szellemű bíró- 
társuk Lonovics püspök ítéletét a makói perben, kö- 
vetni fogják a világtörténet ítéletét, mely igazat — 

a papnak nem adott. 

* 

Vádlottat az esküdtszék egyhangúlag felmentette. 



Digitized by CjOOQLC 



A «KBACH» ÁLDOZATA. 

1877. 



Digitized by CjOOQIC 



Digitized by CjOOQIC 



A budapesti Ferencz- József városi ta karékpénztár 
1869-ik évben 400,000 frtnyi alaptőkével mint 
részvénytársulat megalakult. Csakhamar kiterjedt 
üzleti körre tett szert, és a forgalom, melyet váltó- 
leszámítolás és más banküzletek, nemkülönben a 
takarékpénztári és betétüzlet által eszközölt, mil- 
liókra ment évenkint. Ennek folytán meglehetős ma- 
gas osztalékokat volt képes részvényeseinek is fizetni. 
De közbejött a végzetteljes 1873. évben kitört gaz- 
dászati válság, a betevők hirtelen megrohanták az 
intézetet, hitele megrendült, és így vezetői, legna- 
gyobb erőmegfeszitéseik daczára sem voltak képe- 
sek megmenteni az intézetet a bukástól, ós kényte- 
lenek voltak csődöt kérni az intézet vagyona felett. 
Ennek folytán az intézet vezetői ellen fenyítő felje- 
lentés tétetvén, csaknem négy évi vizsgálat után 
elvégre 1877. évi ápril 16-án kezdetett meg ezen 
nagy bűnügy tárgyalása a budapesti fenyítő törvény- 
szék előtt, mely hat napon át szakadatlanul tartott, 

és melyen az igazgatótanács 9 tagja állott mint vád- 
lott a bíróság előtt csalás bűntényének vádja miatt. 

Az alant következő vádbeszéd Kanitz Mór volt 
igazgatósági alelnök és Nagy István volt igazgató- 
sági tag érdekében lett tartva. A vád súlya, tekintve 
hogy az intézet bukásakor az intézeti elnök elhalt, 
az alelnök ellen irányult. 

Tekintetes fenyítő törvényszék ! 

Különös jelenség, hogy valahányszor akár po- 
litikai, akár nagy gazdászati^atastrófák rázkódtatják 
meg a társadalmat, az emberek mindig hajlandók 
elhitetni magukkal, hogy azok egyesek cselekvényei- 
nek müve. 

Csak rövidlátóság és elfogultság okozhatják azt, 
hogy az emberek szemet hunynak az események ha- 
talma előtt, mely hosszú időn át előkészíti ama ca- 
tastrófát, és hogy azután minden szerencsétlenséget, 
minden nyomort, mik rendesen kisórői ezen rázkód- 
tatásoknak, egyes egyének rovására írják. 

Innét van, hogy csakhamar föltámadnak ily 
időkben mindenünnen titkos és nyílt denunciánsok, 
kik akár magánérdekből, akár hogy saját hiú remé- 
nyeik elveszte , vagy személyes sérelmeik miatt 
bosszút álljanak; akár, hogy saját üzelmeiktől a 
közfigyelmet elvonják, vad kajánsággal keresik az 
egyeseket, kiket bűnösöknek megbélyegezvén, oda- 
dobják áldozatul a törvény pallosa alá. 

Hány ily szerencsétlen áldozatot lehetne az 
igazságszolgáltatás évkönyveiből felsorolni, kik csak 
azért lettek bűnösöknek kimondva, mert a nagy tár- 
sadalmi vagy gazdászati rázkódások utóhatásai a 
szellemekben egész a birói szentszékhez felhatoltak, 
mert azok emléke kiforgatta a birói Ítéleteket is ma- 
gasztos higgadtságukból és pártatlanságukból. 

Valóban nem szorul példázgatásomra annak 
igazolása, hogy ily körülmények közt mily számta- 
lanokra lön a bűnösség megbecstelenítő bélyege 
sütve, kiket későbbi idők, nyugodtabb felfogás reha- 
bilitáltak. 

És tekintetes törvényszék, nem ugyanazon je- 
lenséget tár-e fel ezen bünper is elénk ? Nem-e kiin- 
dulási pontja ezen bűnpernek szintén egy nem csu- 
pán hazánkat, hanem mondhatni az egész európai 
continenset gazdászati alapjaiban megrendítő ráz- 
kódás ? Nem-e köszöni lételét e bűnper is egy delator 
áskálódásainak, Jordán Károlynak, ki maga is ugyan- 
azon minőségben és állásban, mint Kanitz és vád- 
lott társa ugyanazon intézetnél, ugyanazon cselekmé- 
nyeket végzetté mint ezek, és ki csodálatos módon 
még vizsgálat alá sem vétetett ; és nem-e hangoz- 
tatták fel ép ő és szegődött segédei legelőször, csupa 
sértett hiúságból, üzleti concurrentia szülte bosszú- 
ból az intézet összeroskadása alkalmával ama vész- 
teljes szózatot ellenük, hogy , feszítsétek fel" ? 

Es tekintetes törvényszék, nem-e félhető, hogy 

elvégre a tisztelt bíróság is emberekből állván, keb- 
lében is visszarezeghetnek ama végzetteljes, alig lezaj- 
lott időnek emlékei, mely egy irtózatos, mert hirte- 
len áradatként elseperte százezrek vagyonát és exis- 
tentiáját? 

Nem félhető-e, hogy a tisztelt bíróság az igaz- 
ságszolgáltatás magasztos érdekében távol állván a 
mindennapi élet alantas üzelmeitől, már bűnt fogna 
látni ott, hol még criminalistikus vétség sincs, és 
büntetendő vétségeket, hol nem más, mint a kor álta- 
lános balfelfogása szülte botlások tünedeztek fel í 

En reményleni bátorkodom, hogy az ez irány- 
ban való megnyugtatást önök Ítélete teljes mérték- 
ben nyújtani fogja. 

Igen mélyen jellemző ezen ügyre, hogy az mily 
különféle felfogások tárgya lett azon idő óta, hogy 
megindíttatott és befejeztetett. 

Míg a vád alá helyezési stádiumban a kir. 
ügyészség hamis bukással vádolta a vádlottakat, és 
pedig az általuk képviselt intézet csődje alapján: 
addig az eljáró bíróság egyéni csalásnak qualificálta 
azon egyes ténykörülményeket ; — míg az ügyész az 
összes vádlottakat indítványozza vád alá helyezni, 
addig az eljáró bíróság csak Kanitzot, Szumrákot, 
Frankot és Lőböt helyezi vád alá : erre a tek. kir. 
ítélőtábla ismét az összes vádlottakat helyezi vád alá. 

Elérkezvén íme a végtárgyalás napja, az ügyész 
elejti a hamis bukás vádját, a csalás tényálladékát 

az egyes tettek által egyenként látja megállapított- 
nak, és elejtvén vádját a vádlottak legnagyobb ré- 
szére, csak 4 vádlottra tartja azt fenn. 

Méltán felköltheti ezen jelenség egész figyelmét 
a bíróságnak, és arra kell hogy indítsa, miszerint 
ezen, a társadalom jogérzetét felette nyugtalanító 
ellenmondásnak véget vessen, s pedig az által, hogy 
nem subjectiv alapokra álljon, mint a vád, hanem 
álljon az egyedül illetékes, az egyedül biztos és szi- 
lárd alapra, a büntetőjog örök elveinek alapjára. 

Ha ezen alapról fogja vizsgálni a2 egyes cselek- 
ményeket akár elvontan, akár összerűségükben, úgy 
szent meggyőződésem, hogy ezen cselekményeket 
akár egyenként, akár összeségükben, mint « üzletve- 
zetést » véve tán a rideg morál szempontjából kár- 
hoztatandónak fogja declarálni , azokat azonban 
a szokásos büntetőjogi fogalmak alá vonni leg- 
jobb birói meggyőződés szerint lehetetlennek fogja 
tartani. 

Áttérve immár a vád megfelelésére, két sarka- 
latos kérdést kellett magamnak, mint jogásznak, ki- 
tűzni, mely helyes eldöntésétől függ az, vájjon jogi- 
lag indokolt és helyes-e a vád. 1. Megállapítják-e a 
vádban fölsorolt ténykedések akár együttesen a csa- 
lás tárgyi tényálladékát, és igazolva vannak-e a csa- 
lás tényálladékának kellékei ? 2. Felelőssé tehető-e 
Kanitz Mór azokért és beszámíthatók-e neki mint 
bünszerzőnek ? 

A vád abból indul ki, hogy azon tények, me- 
lyek ésszerűségükben , a csalást megállapítják, a 
szakértői vélemény által igazolva vannak, mert az 
az intézet könyveiből van merítve. 

Ezen tények pedig összeségükben egy lelkiis- 
meretlen gazdálkodásnak, szédelgő műveletnek, gaz- 
dálkodási rendszernek tűnnek fel, mely gazdálkodás 
által a csalás meg volna állapítva. 

, A vád érzi maga is azt, hogy azon egyes tények, 
melyek a szakértői véleményben elősorolvák, önma- 
gukban a csalás tényálladékát meg nem állapíthat- 
ják, ép azért folyamodik ahoz, hogy construál ma- 
gának egy oly fogalmat, melynek legalább külső 
alakja, ha tartalma által is nem, megközelítse a 
csalás fogalmát. 

De méltán kérdhetni, ha az egyes tények, me- 
lyek azon « gazdálkodást » képezik, önmagukban nem 
képesek csalást megállapítani, a mennyiben mind- 
ezen tényekben a csalási szándék, a megtévesztés, 
ezen sarkalatos kellékei a csalásnak, hiányzanak, úgy 
miként lehető az, hogy összevéve mégis csalást ered- 
ményezzenek ezen tények ? 

Ha ezen tények csak összeségükben eredmé- 
nyezik a csalást, úgy méltán kérdhetni mint jogász, 
mely cselekménynyel kezdődött, mely cselekmény- 
nyel végződött a csalás ? 

Méltán kérdhetni, mivel van igazolva, hogy 
mindezen egyes cselekményeknek más szándékosan 

akart czélja nem volt, mint hogy végeredményben 
a csalást perficiálják ? De méltán kérdhetni, miben 
állt az összcsalásban a megtévesztés, ha az egyes 
cselekményekben ezen nélkülözhetlen kellék hiány- 
zik teljesen ? Es végre, ha csak az összes tények 
eredményezték a csalást, honnét van azon feltűnő 
jelenség, hogy mégis többen az igazgató választmá- 
nyi tagoknak, kik önbeismerésök szerint az illető 
könyvek alapján ezen egyes műveletekben részt 
vettek és öntudatosan vettek részt, nagykorúak, 
és ép elméjűek levén, mégis ezen tények ered- 
ménye, az állítólagos csalás alól fölmentetni indít- 
ványoztatnak. 

Mindezen egyszerű és a esalás fogalmából folyó 
kérdések, melyek jogász előtt önkényt felvetődnek, 
s melyekre feleletet adni kell, ha megálljon a vád, 
megoldást nem nyerhetnek. Nem nyerhetnek pedig 
azért, mert a vádban a szakértői véleményből fel- 
sorolt tények alapján lehet tán az erkölcs vagy az 
üzleti routine szempontjából kárhoztatandó eljárást, 
de csalást soha sem megállapítani. 

Innét van, hogy a vádban minden lehető mel- 
lékes körülményekre bőven és kimerítően történik 
provocatio, de óvatosan kerülve, van határozott és vi- 
lágos hivatkozás a csalás legegyszerűbb de legsarka- 
latosabb kellékeire. 

Mik tehát azon tények, melyek a csalást tár- 
gyilag igazolnák ? 

A vád a szakértői vélelem alapján a következő- 
ket sorolja fel: 

Az igazgatótanács rendkívüli hitelt élvezett, hogy 
az élvezett hitel után oly kamatot fizettek, mely a 
betétek után fizetett kamatlábbal arányban nem 
volt, hogy különösen az intézet elnöke és alelnöke 
váltóik után kisebb kamatot fizettek, mint milyennel 
idegenek terheltettek. 

Hogy az igazgató tanácsosoknak való hiteladás 
maga nem bűntény, hogy csak még az alapszabá- 
lyokkal sem ellenkezik, azt igazolnom nem kell ; sőt 
ez rendes üzleti ága lévén az intézetnek az alapsz. 
45. §. alapján, az igazgatók tekintetében kivétel 
nincs téve, sőt a 71. §. egyenesen ily kölcsönökre 
utal. Csak elnök és alelnök van személyesen kivéve 
ez alól. De ez is csak alapszabályilag de nem bün- 
tetőjogilag, ha csak csalás által .nem biztosították 
maguknak ezen előnyt, mi nem is állíttatik. Ha te- 
hát a hiteladás maga nem bűntény, az pedig iga- 
zolva nincs, hogy megtévesztés által tettek szert 
hitelre, úgy azon körülmény tetemesebb vagy cseké- 
lyebb mértékben élvezték-e a hitelt, teljesen kö- 
zömbös. 

Különben, ha tekintetbe vétetik, hogy Vidacs, 
Kanitz, Kumbach, Dötzer akkorában — mint iga- 
zolva van — igen tetemes vagyonnal bírtak ; hogy 
váltóik akkorában . — a nemzeti bank állítása szerint 
a vizsgálati iratoknál — 5 és 5Va°/o leszámoltattak, 

úgy az általuk élvezett hitel rendkívülinek nem 
mondható. 

A hitelnyújtás az egyeseknél egyáltalán csak 
attól függvén, hogy az illető váltókötelezettek mily 
vagyoni viszonyok közt voltak, kikkel együtt fordul- 
tak elő a váltón, az, vájjon az egyik vagy másiknak 
nyújtott hitel nagy vagy kicsi, csakis a hitelnyújtás 
idejétől függ, de egyúttal fölfogás dolga. 

Hogy az illető vagyoni viszonyai voltak mérv- 
adók a hitelnyújtásnál, kitűnik onnét, hogy maguk 
az igazgatók közül is, egyik több, másik kevesebb 
hitelt bírt ; utalok ez irányban csak Nagy-, Szumrák-, 
Horváthra. 

De utalok különösen azon körülményre, hogy 
egészen idegenek is igen tetemes hitellel bírtak és pedig 
egyszerűen az okból, mert jóknak, vagyonosoknak 
tartattak. 

Ez irányban kiemelem, hogy a vizsgálati iratok 
szerint az 1873. év kezdetén beállott általános krí- 
zis folytán történt bukások alkalmával az intézet 
idegen adósai közül egyenes váltóadósokként, péld. 
ifj. Windisch Ferencz 52.000 frtnyi, Preusz 23.000 
frt, Fröhlich és Kaltenstein 32.000 írttal, Benke épí- 
tőmester 32.000 írttal buktak meg és maradtak adó- 
sai az intézetnek, ámbátor ők igazgatók nem voltak. 

Eltekintek másoktól, kik még nagyobb hitelt 
élveztek. 

De természetszerűleg nem-e indokolt, hogy az 

igazgatók egymás viszonyait jobban ismervén, mint 
az idegenekét, biztosabb elhelyezésnek vélték a 
pénzt náluk, mint idegeneknél; és nem-e igazolja 
ezt azon körülmény, hogy 1869. év óta 1873-ig az 
igazgatók által élvezett hitel után mit sem vesztett 
az intézet, és hogy csak az intézet bukása által és 
után lettek kénytelenek csődöt mondani azon néhány 
igazgatók is, kiknél az intézet veszít. 

Igazolandó volna tehát még, hogy nem-e élvez- 
tek ugyanakkor vagy máskor idegenek is vélelme- 
zett vagyoni állásukhoz képest nagyobb hitelt. De 
minden körülmények közt igazolni kellene, hogy 
ezen hitelnyújtás az igazgatók számára csalási szán- 
dékkal és megtévesztések útján csalattak ki az inté- 
zettől, mit az itélet nem is állít. 

Meglehet, hogy egyes esetekben az igazgatók vál- 
tóik után csekélyebb leszámítolási kamatot fizettek, 
mint mennyit a betevőknek fizetett az intézet. De 
hogy ez mindig történt, az tagadtatott s nincs igazolva. 

De a szakértők nem vették maguknak azon fá- 
radságot, és a tekintetes bíróság nem látta szüksé- 
gesnék őket utasítani, hogy az igazság érdekében 
mutassák ki a könyvekből, hogy ugyanazon időben 
idegenek, kiknek ugyanazon jó üzleti hírnevük volt, és 
kik ugyanazon jó vagyoni viszonyokban voltak, 
nem-e fizettek szintén kevesebb leszámítolási kama- 
tot ? Már pedig ezek szerint lett volna megítélendő 
az összehasonlítás. 

Ha az üzletet, a mint az az életben mutatko- 
zik, elfogultság nélkül vizsgáljuk, úgy ezen eset igen 
gyakran előfordulhat, és előfordul a legsolidabb in- 
tézeteknél is. 

Mert a váltóleszámítolás után fizetendő kamat 
magassága két körülménytől függ. 

Az illető vagyoni viszonyaitól és a bank azon 
időbeni pénzbősége- vagy szűkétől. 

Az elvitázhatlan tény, hogy gr. Károlyi György 
váltóját például, eltekintve minden más körülmény- 
től, sokkal olcsóbb kamatláb mellett veszi bármely 
intézet, mint másét, ki tán nem oly kétségenkívüli 
biztos. 

Veszik különösen akkor, midőn ez állandó 
cliense az intézetnek. Másrészt olcsóbb a kamat, ha 
a banknak sok pénze van, mit különben hevertetni 
kellene és egyáltalán semmi kamatot nem hozna, ha 
csekély kamattal is túl nem adnak rajta. 

Különösen midőn pénzbőség van, akkor töme- 
gesen viszik a betevők a pénzt az intézetekbe, me- 
lyek után, miután rendes betevővel van dolga az 
intézetnek, állandó vagy nagyon csekély különbö- 
zetű kamatot fizet. 

Ilyenkor pedig kevés rendesen a pénz utáni ke- 
reslet váltók alapján, és így a bank kénytelen volna 
a betevők által hozott pénzeket, melyek után neki 
kamatot fizetni kell, egészen hevertetni, és így egé- 
szen elveszíteni nem csak a betevőknek fizetett ka- 
stmer M. Védbeszédek. \Q 

matot, hanem az illető időre és betett összegek utáni 
üzletre eső üzleti költség részét is. 

Az intézet ekkor azt mondja magának, inkább 
adom l°/o — 2°/o olcsóbban oda a pénzt és veszítem 
csak ezen 1 — l°/o, — mint veszítsem az egész ka- 
matot, mit a betevőnek fizetek ; hisz ezen állapot 
amúgy is változó, és rendesen egy-két hét alatt az 
egyensúly amúgy is helyre van állítva. 

De megeshetik, hogy betevők huzamosb, vagy 
oly idő óta bírnak betétekkel, midőn utánok nagyobb 
kamat lön kikötve, és így ezen összegek után ezen 
állandó nagyobb kamat foly, míg időközben e pénz 
megszaporodott, és így azon, hogy egészen el ne 
veszszen a kamat, túl kell adni csekélyebb kamattal. 

Megeshetik az is, és ez gyakori, hogy a betétek 
után különféle kamatláb van megállapítva, hisz köz- 
tudomású dolog, hogy hosszabb fölmondásu betétek 
után nagyobb és rövidebb felmondásu után kisebb 
kamat fizettetik. 

Hogy lehet tehát ily körülmények közt elhatá- 
rozni, és birói meggyőződéssel, mely minden kételyt 
kizárjon, mondani, hogy mi okból lett ezen vagy 
azon igazgatónak váltója kisebb kamattal leszá- 
mítva, mint tán azon időben egyes betétek után 
fizettetett. 

És hogy csak egy esetet hozzak fel az iránt, 
hogy ily dolgok természetszerű folyományok min- 
den pénzintézetnél, kiemelem, hogy a hazai taka- 



Digitized by CjOOQLC 



147 

rékpénztár, melyet lelkiismeretien gazdálkodással 
vádolni nem lehet — egyenes értesülésem után — 
jelenleg, miután üzletpangás van és e miatt pénz 
váltókra nem igen kerestetik, de a bizalom által, 
melylyel bír, elhalmoztatik betétekkel, és így mil- 
liókkal bír dispositiójára, a betevőknek 5%-ot fizet, 
de száz meg százezreket i 1 /2°/o-kal helyez el más in- 
fezeteknél, melyek nincsenek annyira pénzbőviben. 

A vád szerint az is megállapítja a csalás tárgyi 
tényálladékát, hogy a szakértők szerint adatok van- 
nak arra, miszerint az intézet vezetői 6°/o kamatot 
fizettek váltóik után, akkor, midőn ugyanazon váltók 
csak 7, 8 és több °/o-kat voltak leszámítolhatok. 

Ily meztelenségben oda állítva és kiszakítva 
ezen tényt az egész üzleti eljárásból, különösnek 
tetszik ez kétségkívül, ámbár ebben csalást megálla- 
pítani jogásznak lehetetlen. 

Hisz történt e megtévesztés ezen tény által, 
még ha egészben így állana is a dolog, és ki tévesz- 
tetett meg és különösen mily tény által tévesztetett 
meg valaki ? 

De a szakértők ezen állítása nem is vehető és 
nem is érthető kiszakítva az egész üzleti eljárásból. 

Méltóztassék csak a leszámítolási és visszleszá- 
mítolási üzlet természetes lefolyását venni. 

Valamely pénzintézet pénzeit, melyek akár be- 
tétek, akár más források után rendelkezésére áll- 
nak, nem hevertetheti a pénztárban. tehát azokat 

10* 

értékesíti váltók leszámítolása által, tehát kamatoz- 
tatja. De a kapott váltó is értéket képviselvén, azon 
időn őt, melyen át ez még le nem járt, szintén ka- 
matozhat és visszleszámítolás által új pénzforrást 
nyit. 

Megeshetik már, és ez ama 1872 — 1873. évi 
mozgalmas időben, midőn a pénzpiacz örökös hul- 
lámzásoknak volt kitéve az óriási speculatio által, 
hogy az intézet valamely nap reggelén még pénz- 
bőviben volt, tehát leszámítolhatott váltót kisebb 
kamatlábbal, de már ugyanaz nap folytán tán csök- 
kent a pénzkészlet, akár hogy a nemzeti bank meg- 
szorította a hitelt, akár hogy később betevők jelent- 
keztek, kik pénzeiket kivenni akarták az intézetből. 
Kénytelen lehetett tehát az intézet, hogy meg ne akad- 
jon esetleg időnként csekélyebb kamatlábbal vissz- 
leszámítolt váltókat, nagyobb kamatlábbal visszle- 
számitoltatni. Ezek az egyes üzlet természetes esélyei, 
miből azonban nem következik, hogy azért ezen 
mindig igen csekély kamatdifferenczia valóságos 
veszteség is, mint a t. ügyész úr hiszi. 

Mert az üzlet természete szerint az is meglehet, 
hogy azon pénzzel, melyet az intézet 6% kamat- 
lábbal leszámítolt és 7°/o kamatlábbal visszleszámí- 
tolt váltóból ma nyer, másnap már megint oly vál- 
tókat számítol le, melyek ismét 8 — 9 9 /o-al számítol le. 

Hisz a visszleszámítolás által nyert pénzt szin- 
tén forgatja az intézet ! 

Itt tehát nem mondhatni, hogy veszteség volt, 
hanem directe tetemes haszon. 

Különben valamely intézet sohasem visszleszá- 
mol egyetlen és egyes váltókat más intézetnél, hanem 
mindig több ezer forintokat képviselő váltókat egy- 
szerre — a mint ezt a szakértők is egybehangzólag 
constatálják. — Az illető intézet összeállít, napon- 
kint, a mint szükséglete tartja portefeuillében lévő 
váltóiból egy egész csoportot, és természetesen oly 
módon, hogy abba belevesz néhány jó, kitűnő czégü 
váltót és vele több úgynevezett « gyengébbet*, keve- 
sebb elismert hitelű czégtől. 

A visszleszámítoló intézet megvizsgálván az ily 
módon hozzá benyújtott csoportot, egy átlagos ka- 
matlábot vesz magának, gondolván, hogy pl. ezen 
príma váltót elfogadom 4V2 — 5%-al, a másikat 
5Vs — 6%-al, egészben véve tehát veszem ezen vagy 
azon kamatlábbal, megállapít tehát egy átlagos ka- 
matlábat az egész csoportra. 

így azután megesik, hogy a csoportban van egyes 
jó czégü váltó, mely az intézetnél csak ő°/o kamattal 
fizettetett, de visszleszámítoltatott 5Va — 6%-íaZ. 

Nem mondhatni tehát, hogy ezen egy váltó 
visszleszámítoltatott 5Va — 6°/o-al, bár ő csak 5% 
kamattal vétetett, mert az egész csoport visszleszá- 
mítoltatott így, és az által, hogy ezen jó váltó vissz- 
leszámítolásáért 6°/o-tal fizetett az intézet, visszle- 
számítoltatott szintén 6%-íaZ oly gyengébb váltó egész 

csoportja, mely után, ha egyedül nyujtatik be, vagy 
6 l k — 7°/o vagy több kamatot kellett volna fizetni, vagy 
melyet egyedül tán nem is fogadtak volna el vissz- 
leszámítolás végett. 

Tehát itt is egyenes haszon és nem kár háromlik 
ily esetben az intézetre. 

Végre figyelembe veendő itt is, hogy a szak* 
értők csakis arra terjeszkedtek ki, miként bántak el 
az igazgatók váltóival, de arra nem terjedt ki figyel- 
mük, hogy százezrekre megy azon jobb czégti idege- 
nek váltóinak is száma, melyek az általam előadott 
üzlet természete szerint gyöngébb váltókkal egy cso- 
portban nagyobb kamattal lettek visszleszámítolva, 
mint milyennel egyenként leszámítoltattak. 

Különösen egy igen eclatáns példa constatálta- 
tott ezen vágtárgyalás során, t. i. a pesti hengerma- 
lom váltóival. 

Ez intézet váltói a legkeresettebbek közé tar- 
toztak azért, mert a nemzeti bank igen szívesen 
vette, patronisálta ; leszámítoltattak 5 1 /a /°" a ^ de 
csoportban visszleszámítolás útján az intézet fizetett 
6 — 7°/o kamatot is, miért, mert velők egy egész cso- 
port gyönge váltón is túladott. 

Ha tehát idegenek váltóinál is — és ez csak egy 
eset a számtalan közül — esett ez meg, és megesett 
egyenesen üzleti előny szempontjából, akkor ezt az 
üzlet vezetőinek, kiknek váltói 1872— 1873-ban 
elsőrangú papír volt, tériül betudni nem lehet. Nem 

lehet különösen azért sem, mert e fölött ha történt 
is, ez csak sporadice, esetről-esetre, a mint épen az 
üzlet esélyei hozták magukkal, történt. 

Elvégre ezen esetnél is kérdeni kell magát a 
bírónak, miként állapíthat meg ezen üzleti cselekvés 
csalást ? 

Mi által történt a megtévesztés, mi nélkül csa- 
lás nem gondolható ; kit tévesztettek meg az üzlet- 
vezetők ezen üzleti cselekvény által ? Tekintve már 
azon számos indokot, mely üzlet szempontjából esz- 
közlendőnek parancsolja, vagy melyből természet- 
szerűleg megmagyarázhatónak és kimenthetőnek 
tünteti fel ezen eljárást, — mondhatni-e nyugodt 
lelkiismerettel éa minden kételyt kizárólag, hogy 
ezen művelet csalási szándékkal történt, mondhatni 
még azt is birói positivitással, hogy kár esett ? 

Határozottan nem ! 

Azt hozza továbbá fel a vád a szakértői véle- 
mény alapján, hogy vannak adatok, mely szerint 
egyes váltók, melyek a bírálat alkalmával visszauta- 
síttattak, méyis honoráltattak. 

Meg kell jegyeznem, hogy ez határozottan va- 
lótlan, mert lehetlen és határozottan tagadtatott. 

Ez lehetetlen az eljárás szerint, mely váltóbírá- 
latnál követtetik. 

A szakértők ezen állítása csakis azt mutatja, 
hogy banküzletről fogalmuk sincs. Ezen állításuk 
különben csakis következtetés. 

Mert ők azt, hogy egyes váltók leszámítoltattak, 
daczára annak, hogy visszautasíttattak a censuránál, 
abból következtetik, hogy azon váltók nincsenek 
fölvéve a censura-könyvbe. Ők ezt nem hozzák fel, 
hanem azt, miszerint oly váltók is számítoltattak le, 
melyek a censura-könyvbe beírva nincsenek, vagy 
utólag írattak be. 

Ezt nem csak tagadták az összes vádlottak, de 
tagadták a kihallgatott döntő tanuk, a pénztárnok stb. 

Mi a censura ? 

Összeül minden nap egy bizonyos része az 
igazgató tanácsnak és előveszi megbírálás végett a 
benyújtott váltókat. Ha keresztül ment a váltókon, 
beírja az illető hivatalnok : ezen vagy azon váltó el- 
fogadtatott vagy visszautasíttatott. 

Az igazgatók azután eláírják ezt a könyvben. 

Az elfogadott váltó az illető hivatalnok által 
azután a pénztárnokhoz vitetik, ki azokat kifizeti. 

E bizottság ülése nincs épen bizonyos időhöz 
kötve és megesik, hogy gyakran ülés közben vagy 
ülés után is behoznak leszámítolás végett váltókat. 

Meglehet, hogy a tagok még együtt vannak, 
meglehet, hogy sürgős a váltóleszámítolás, és így 
együtt lévén a tagok, bár az ülésnek vége van, azt 
vagy elfogadják, vagy visszautasítják, hisz ez üzleti 
coulance, 8 a bírálati ülés nem színházi előadás, mely 
után bezárják a bódét. 

Ha ily eset történik, tekintve, hogy a bírálati 

könyv már ülésben nincs, szóbelileg utasíttatik az 
ülés elnöke által az illető hivatalnok, hogy a váltót 
honorálja, miáltal a bírálat-könyvből kimarad. 

Az is megesik, hogy némely váltó ismert alá- 
írásokkal formális ülés nélkül is elfogadtat] k, ha a 
pénztárban pénz van ; mert hisz az aláírások ismér- 
vek, a visszautasításra más ok nem lehet, mint az, 
hogy tán az intézet pénzkészlettel már nem rendel- 
kezik. 

Ily váltók sem iratnak be a váltó-bírálatkönyvbe. 

Vagy gyakran, mint történt és mi constatálta- 
tott a végtárgyaláson, a tőzsdén vagy magánügynök 
által az elnök vásárol jól ismert váltókat; ezek sem 
irathatnak be a bírálatkönyvbe. 

Elvégre oly intézetnél, mely — mint a szak- 
értők constatálják — egy év alatt 4 — 5 millió forint- 
nyi váltó escomptiroztatott, hozzávetve még az 1873. 
évet, midőn minden üzlet valóságos hóborttal végez- 
tetett, nem eshetett-e meg, hogy ily óriási forgalom 
mellett, itt-ott, vagy többször váltó elfelejtetett a bí- 
rálatkönyvbe beíratni, ha tekintetbe veszszük külö- 
nösen azon a szakértők, vád, vádlottak és tanuk által 
constatált tényt, hogy Löb könyvvivő egyáltalán alkal- 
matlan és képtelen volt arra a munkára, hogy egy 
oly nagy forgalmú intézet könyveit rendbe tartsa, s 
hogy Telbisz, ki a bírálatkönyvbe való bevezetéseket 
teljesíté az ülésben, alárendelt hivatalnok volt. 

De ha tudja az ember, hogy ez a bírálatkönyv 

egy egyszerű úgynevezett „Schmierkönyv" minden 
rendszer, minden szabály s megállapított forma nél- 
kül, ha meggondoljuk, hogy ez oly lényegtelen, mi- 
szerint némely intézetnél nem is vezetnek ily fűze- 
tet, hanem a szerint, a mint elfogadják vagy nem a 
benyújtott váltót, egy egyszerű jel által megjelölik 
a váltón miheztartás végett a pénztárnoknak, — 
azon meggyőződésre kell jutni, hogy ezen vádpont 
lehet tán egy rendetlen belkezelésaek, de nem csalási 
vádnak alapja. 

Annál kevésbé, mert hisz először ily váltók, 
melyek a bírálati könyvben bár elő nem fordulnak, 
számos idegen emberekéi is, és mert föltéve, hogy az 
is való és igazolt volna, miszerint visszautasított 
váltók fizettettek ki, nem is állítja a vád, annál ke- 
vésbé igazoltatott, hogy ezen tán fölületes belkeze- 
lés által honorált váltók által kár okoztatott volna 
egyáltalán. 

Igen jellemző, hogy az is hozatott fel, mint a 
csalást megállapító körülmény, hogy egyes igazgató 
tanácsos váltója lejáratkor nem óvatoltatott, nem pe- 
reltetett, sőt egyes esetben egy ilyen váltó csak 6 
hónap múlva lett az illető által egyszerűen mással 
kicserélve. 

Azt kereken tagadták az összes vádlottak és a 
tanuk mindnyája lehetlennek declarálták, hogy ez 
utóbbi eset előfordult volna. 

A szakértők — kiknek véleményét később jogi- 

lag még bővebben méltatni fogom — ezen állítást 
egyszerűen onnét következtetik, mert valamely váltót 
6 hónappal lejárat után ugyanazon elfogadással el- 
látva, ugyanazon összegről kiállítva a bírálati könyv- 
be bevezetve találták és lejáratkor a pénztárban mint 
kifizetett nem jelentkezik. 

Elfelejtik azonban, hogy ezen okoskodás azon- 
nal halomra dől, ha azt veszszük tekintetbe, hogy 
ama váltó lejáratkor kicseréltethetett más váltóval, 
melyen más kibocsájtó volt mint az előbbin. Ezt új 
váltónak vévén a szakértők, következtették, hogy 
miután a lejárt s ki nem fizetett előbbi váltóhoz 
hasonló váltót is találtak, ez okvetlenül prolongátiój a 
annak. 

Ilyen kétes s többértelmű körülményekre ala- 
pítja a vád a csalás súlyot vádját. 

És kérdem, mióta tekintetik az üzleti életben 
váltók prolongálása csalásnak, vagy mi módon véli a 
csalást fölfedezni az ügyészség abban, hogy egy 
intézet egy váltót lejáratkor azonnal nem perel, vagy 
nem-e ép a takarékpénztárak rendes üzlete, hogy vál- 
tók lejáratkor más váltókkal kicseréltethetnek, ha yxz 
időközi kamat vagy amortisationalis quota törlesztetik. 

Hisz a szakértők nem is állítják, hogy ez idegen 
adósok váltóinál szintén nem történt volna, mi hogy 
történt, a könyvek igazolják. A midőn tehát az alap- 
szabályok 71. §. szerint igazgató választmányi tag 
hitelt vehet, világos, bogy ő irányában is a törlesztés 

és prolongálás azon módja érvényesíttethetik, mint a 
többi adósnál. Egészen más volna, ha az constatál- 
ták volna a szakértők, hogy azon váltók sem nem 
fizettettek, sem nem pereitettek, sem nem cseréltettek 
volna ki más váltóval és így adattak ki. A szakértők 
véleménye azonban maga mondja, hogy új váltó ada- 
tott, tehát tényleg üzletszerűen prolongáltatott és 
kicseréltetett. 

Még alaptalanabb, sőt mondhatni megfoghat- 
lan azon következtetés, mit a vád ezen körülmény- 
hez fűz. 

A szakértők maguk ezen incriminált prolongá- 
lást csak egy-két Rumbach-féle váltónál constatálják. 

Már hogy ezen egy-két váltó rögtöni be nem 
perlésének és azutáni prolongásnak azon óriási ha- 
tása lehetne és volna hogy egy 4 — 5 millió évi forga- 
lommal bíró intézetet romba döntsön, teljesen meg- 
foghatlan. 

Szinte ezen megfoghatlanságok közé tartozik, 
hogy a csalást megállapító körülménynek vétetik 
azon adat, hogy betéti könyvekért, melyek után 6°/o 
kamatot fizetett az intézet egyes igazgatótanácsok 
váltóikat adták, melyek után ők viszont 6°/o kama- 
tot fizettek az intézetnek. 

A vád ezen műveletnél is a bűnösséget csak 
abban látja, hogy az intézetnek a kamatláb egyen- 
lősége által kamatban kára volt. 

Hogy azonban ezen műveletnél ezen kár csalás 

által okoztatott volna, azt nem állítja; azt sem, 
hogy ezen művelet csalási cselekmények által ére- 
tett el bárkinek is megtévesztésével. 

Nem akarom állítani, hogy ezen müvelet üzleti 
szempontból mindig correct, de merem állítani, hogy 
criminálitás benne nincs. 

Ha a betéti művelet rendszerint és természete 
szerint eszközöltetik, úgy igaz betéti könyv csak az 
ellenében volna kiszolgáltatandó, hogy készpénz be- 
tétetik. De változtat-e a dolog lényegén, ha a kész- 
pénz nem közvetlenül, hanem közvetve jut a pénz- 
tárba. 

Nézetem szerint nem, mért lényeges az, hogy 
hason ellenérték adassék az intézetnek a betéti 
könyvvel. 

Már pedig, ha pénz helyett valaki csak egysze- 
rűen váltóját adja az intézetnek, oly váltót, mely 
akkor, midőn benyújtva lŐn, teljesen fizetésképes 
embertől származik, úgy az illető határozottan ellen- 
értéket adott a betéti könyvért. 

De a fenforgó esetben még világosabb és cor- 
rectebb volt az eljárás. A betevő váltóját escompti- 
rozta az intézet, mely azért magánek a 6% kamatot 
meg is fizettette, de a leszámítolt váltóösszeget nem 
adta ki készpénzben, hanem elhelyezte magánál betét- 
ként, és erről kiadta a váltóbe nyújtónak a könyvet. 

Ezen ügylet tehát egyszerű escomptüzlet volt, 
csak azon különbséggel, hogy a váltóbenyujtó nem 

készpénzben kapta ki pénzét, hanem beleegyezett, mi- 
szerint neki a váltóért járandó pénzt a társulat tartsa 
meg betétként és adja neki csupán a könyvecskét. 

Ez tehát könnyítés, előny volt, melyet az igaz- 
gatók a társulatnak szereztek. 

Mert ezáltal lehetősítették , hogy az intézet 
minden készpénz nélkül oly váltók birtokába jött, me- 
lyek akkor a lehető legjobbak közé tartozván, az in- 
tézet azokat reescomptiroztathatta, és így ezen rees- 
comptirozás által egyenesen, vagy az azáltal nyert 
pénzen ismét nyerhetett az intézet, ha azon maga- 
sabb kamatlábbal váltókat escomptirozott. 

Kárról sem lehet tehát szó ezen műveletnél, 
mert tekintve, hogy az így kapott váltókat az inté- 
zet reescomptirozta, azokért pénz folyt be, ezen 
pénzen ismét váltókat leszámítolt és pedig magasabb 
kamatlábbal mint 6°/o, így ezen kamatdifferencia ép 
javára esett az intézetnek. Az pedig, hogy ezen vál- 
tók magasabb kamat mellett reescomptiroztattak, 
vagy hogy az ezáltal nyert pénzzel kevesebb kamat- 
tal escomptiroztatott volna azután, idegen váltó 
nem állíttatik és nem igazoltatott. 

Már pedig csak ezáltal származott volna kár é 
műveletből. 

A betevő igazgatók ezen műveletnél azonban 
semmi szín alatt nem nyerhettek. Mert hisz ők 6°/o 
kamatot fizettek escomptirozott váltókért, és 6 9 /o 
kamat számíttatott nekik javukra a könyv után. 

A midőn tehát Ők e műveletet tették, melyből 
rájuk haszon egyáltalán nem, hanem csak az inté- 
zetre hárulhatott, jóhiszeműségük jelét tanúsították 
legjobban. 

Igen különös módon van a vád által feltüntetve 
az úgynevezett „Varga"-{éle consortium keletkezésé- 
nek indoka és ez élj a azon vonatkozással, hogy ez is 
egy alapul szolgáljon a csalás megállapítására. 

Ez irányban több igen lényeges téves felfogás 
és előadásra találunk. 

Először valótlan az, hogy ezen ügylet egyálta- 
lán az intézet ügyleteként szerepelt. Azok, kik a 
«Varga»-féle consortium részesei voltak, határozot- 
tan azt, mint a maguk üzletét tekintették olykép, hogy 
annak veszélyeit ők viselik, ellenben a- haszon az inté- 
zetre szálljon. 

Ezen ügyletnek indoka nem az volt, hogy spe- 
culáljanak és tőzsdejátékot űzzenek a résztvevők, 
hanem határozottan és igazoltan az, hogy az intézet 
részvényei ára a tőzsdén kelletén tűi az árban nenyo- 
massek. 

Minden új intézetnél mintegy szükség, hogy 
akár nyíltan, akár titkosan egy consortium ala- 
kíttassék, mely kezdetben a részvények árát re- 
gulázza. 

Ugyanis a részvényaláírás alkalmával számos 
egyes vagy csekély számú részvény íratik alá oly 
egyének által, kik csak mától holnapra tartják azo- 

kat, és egy csekély agiót bevárva, azután túladnak 
a részvényeken. 

Ily módon flottiroz a részvények egy része 
egyes darabokban örökös vándorlásban egyik kézből 
a másikba. De ez nagy veszélyt rejt az illető inté- 
zetre. Mert ezen eladások a tőzsdén történvén, a 
tőzsde bizalmatlankodik ily intézetek ellen, melynek 
sok darabja a vásárra jön és ezáltal nagy kínálat 
támadván, gyakran teljesen indokolatlanul mélyen 
alászáll a részvények ára. Ha pedig valamely intézet 
részvényei árban alant állanak, azon intézet hitele 
is csökken ezzel, a bizalom fogy és így megakaszta- 
tik már csírában az intézet fejlődése. Nem egy kü- 
lönben életképes intézet jutott tönkre egy tőzsdei 
panique folytán a bizalomnak ilymódon hirtelen 
megfogyása által. 

Másrészt oly intézet, melynek részvényei nem 
annyira kaphatók, nem oly mozgékonyak, hanem 
consolidálva és concentrálva vannak , bizalommal 
és támogatással találkozik. 

Ezt tudván az ilető igazgató tanácsosok félvén 
attól, hogy a nagy reménynyel életbe léptetett inté- 
zet, mely mint baloldali emberek által inkább politikai 
czélokből lön alapítva, amúgy is ellenségeskedésnek 
volt kitéve — két módon akadályozhatták meg ezen 
tőzsdei manoeuvreket, vagy hogy egyenesen az intézet 
pénzével annak javára, de annak kárára is vásárol- 
tatnak össze bizonyos részvényeket, vagy saját fele- 

lősségök, saját kötelezettségük mellett, de az intézet 
javára. 

Az illető consortium tagjai ez utóbbi utat vá- 
lasztották. 

Választották tehát azon utat, melynél ők saját 
váltóik által az intézet érdekében eszközlött ügylet 
egész risicóját magukra vállalták ; mi által bármi lett 
légyen is ezen ügylet eredménye, az egész összeg el- 
vesztenek veszélye csak őket érte. Hisz annak erejéig 
váltóikat adták. És mi több, hogy az intézet az 
egyesek ezen kötelezettségei irányában még bizto- 
sítva is legyen, hogy tehát teljes érdektelenségüket 
mutassák az igazgatók, ezen a saját váltóikon vásá- 
rolt részvényeiket mint Depőt-ot — biztosítékot — 
az intézetnél helyezték el ! Másrészt azonban az inté- 
zet csak hasznot húzhatott belőle, mert először a 
váltókért adott pénz után kamatot kapott, de má- 
sodszor reá háromlott azon czélba vett haszon. Mert 
daczára minden ellenségeskedésnek, daczára a kez- 
det nehézségeinek, részvényei jó árban voltak a tőzs- 
dén, a bizalom az intézet iránt és üzletköre évről- 
évre növekedett, mi a periratokhoz csatolt kimuta- 
tásból és az általam evégtárgyálás alkalmával csatolt 
tőzsdei árfolyamból kitűnik. 

De hogy ezen művelet az intézet javára szol- 
gáljon, nem is lehetett és nem volt szabad ezen mü- 
velet számláját sem az intézet nevén, sem az egyes 
igazgatók nevén hagyni. Mert akár az egyik, akár a 

Stiller M. Védbeuzédek. 11 

másik történik, az elérendő czél dugába dől. Akkor 
a hivatalnokok megtudják, hogy a részvényeket az 
intézet vagy az igazgatók vásárolják ; ez természet- 
szerűleg transpirál a tőzsdei körökbe, és ezáltal a 
contremine, mely az árakat csak nyomni akarja, 
még erősebben nyomná azokat, vagy pedig az eladók 
elérhetlen pillanatnyi magasságra csigáznák fel az 
árakat, hogy azután annál mohóbban leszálljanak. 

Kellett tehát — az intézet alábbrendelt hivatal- 
nokai előtt egy indifferens nevet választani ezen « 
művelet contójának. És ezt Vidacs „Varga" nevezet 
alatt tette. 

Hogy ily eset számtalan volt és még most is van 
más intézeteknél, az kétségtelen. A végtárgyalás so- 
rán hit alatt kihallgatott bírósági szakértő Német 
és a többi kettő Rapoch és Kainrath egybehangzó- 
lag vallják : „hogy afelé művelet, hogy betűk vagy ál- 
név alatt az intézet érdekében könyveltetnek követelé- 
sek, majd minden intézetnél előfordul". 

Ha azonban a biróság mindezt nem tartaná 
elegendőnek annak igazolására, hogy az igazgatóság 
a legjobb hiszemben kezdeményezte ezen műveletet, 
ha az sem győzné meg, hogy ők ezen 500 db rész- 
vényért váltóikon önmaguk vállaltak kötelezettséget 
az intézet irányában, míg ezt tehették volna, direct 
az intézet nevében s pénzéért személyes kötelezett- 
ségük nélkül, — úgy kell, hogy meggyőzze a tek. 
bíróságot e következő két körülmény : 

Először a consortium tagjai közt még 1871. 
decz. 29-kén létrejött szerződés, mely a periratok 
közt van. 

Nem hiszi kétségkivül a biróság, hogy ezen 
szerződés megállapításánál — 1871-ben — a con- 
sortium tagjai hitték vagy hihették volna, hogy va- 
laha ez ügyben vád alatt fognak állani 1877-ben. 
Nem mondhatni tehát, hogy tekintettel erre lön az fo- 
galmazva. 

Annak tartalma tehát a részvényvásárlás in- 
doka és czélja tekintetében mint valót el kell fogad- 
nunk, ha az igazság elveitől eltérni nem akarunk. 

Ezen szerződés szerint tehát — már 1871-ben 
— nemcsak határozottan az intézetnek általam jel- 
zett haszna van indokul és czélúl kitűzve, hanem egy- 
úttal kimondva, hogy a részesek „személyes költsé- 
gén és veszélyén", „az egyéni érdekre való tekintet 
nélkül" szereztettek meg. 

Másodszor teljesen bizonyítja a részvényvásár- 
lók önérdeknélküliségét azon körülmény, hogy ők 
ezen szerződésben ép azért, hogy ezen 500 db rész- 
vény ne vándoroljon egyes kezekből egyes kezekbe 
a tőzsdén, s hogy így az ár ne nyomassék, megálla- 
podtak, hogy a részvényeket a consortium egyes tagjai 
1873-dik év ápril 2-ka előtt ki nem vehetik, el nem 
adhatják. 

1873. áprilisban a végtárgyalási jkvhez csa- 
tolt tőzsdei kimutatás szerint — pedig az intézet 

részvényei csaknem 50 — 60 frttal magasabban állot- 
tak, mint azok vásárlási ára. 

Eb mit tettek e tagok? Tán mohón siettek 
a határnap megérkeztekor a részvényeket kiven- 
ni, azokat az óriási haszonnal a tőzsdére vetni, 
eladni és zsebre dugni ama nagy hasznot, mint a 
speculáns teszi ? 

Nem ; hanem a tagok, félve épen attól, hogy 
ily nagy mennyiségű részvénynek a tőzsdén való 
megjelenése óriási módon lenyomná az árt, és így 
a tagok által személyes áldozatok árán nagy nehe- 
zen elért czél önmaguk- által leromboltatott volna, 
lemondtak inkább amaz igen tetemes nyereségről, to- 
vábbra is viselték az értékcsökkenés veszélyét és együtt 
tartották a részvényeket ! 

Csak két tag, Buzzi és Beinitz, kik kiléptek 
az igazgatóságból, léptek ki egyúttal a consor- 
tiumból. 

így rosszhiszemű speculáns nem cselekszik ; erre 
csak az intézetért bnzgS emberek képesek. 

Ha pedig ezt akkor teszik, mit tenniök joguk- 
ban állott, beváltják nem csak váltóikat az intézet- 
nél, de még dúsos nyereséggel is térnek haza. 

Egészen más színben tűnik tehát fel ezen 
« Varga* -féle consortium, ha azt elfogulatlanul, a 
viszonyok természetéhez képest és az akkori idők- 
höz mérten szemléljük. 

A csalás tárgyi tényálladékához adatként azon 

további körülmény hozatik fel, hogy az elnökök az 
alapszabályok 77. §~a ellenére hitelt vettek igénybe. 

Ha tekintetbe veszszük, hogy ez a választmány- 
ban meg lett vitatva, a mint azt Krajcsik tanú és a 
vádlottak egybehangzólag igazolják, s hogy a hitel- 
adás egyszerűen a 77. §. tán téves magyarázatából 
eredt, miután az úgy magyaráztatott, hogy személye- 
sen az elnökök hitelt nem vehetnek ugyan, de czé- 
gük mint társas czég igen, úgy ezen művelet elve- 
szíti azon mérges élét, melyet a vád neki crimina- 
listicus szempontból adni jónak lát. 

Mutatja ez, hogy maguk az elnökök ez irány- 
ban provocáltak határozatot, és tekintve, hogy az 
intézet jogtanácsosa, Krajcsik Ferencz ügyvéd, mint 
jogász, a 77. §. ezen- interpretatióját is elfogadható- 
nak, sőt megengedettnek tekinté, hol rejlik benne a 
rosszhiszeműség ? 

Egy felette scrupulosus interpretatio tán a czé- 
get is kizárta volna a hitel használatából, de az ak- 
kori idő tudvalevőleg kevésbé scrupulosus volt. 

Elvégre a hitelmegszavazás * nyíltan a választ- 
mányban történt ; arról tudomással bírt a nagy vá- 
lasztmány, mely havonként scontrirozta az intézet 
portefeuillét ; tudomással bírtak a részvényesek 
számvizsgálóik által, kik évenként a könyveket, acti- 
vákat és passivákat revideálták, és még sem szólalt 
fel ellene senki éveken át. 

Sőt ha tekintetbe vétetik, hogy Vidacs és társa 

és Eanitz M. és A. társas czégek akkortájt azon 
czégekhez tartoztak, melyeknek váltóit a nemzeti 
bank — az iratokhoz csatolt átirata szerint — is 
elfogadta, s ők ott hitellel bírtak, s másrészt a szak- 
értők szerint váltóik a nemzeti bank kamatlába felett 
mindig legalább t°/o-kal magasabban escomptiroztat- 
tak az intézetnél — az elnököknek nyújtott hitel in- 
kább áldozatnak tűnik fel részükről, mit az intézet- 
nek hoztak, mint előny, mit ők élveztek. 

Hogy az intézet összeroskadása által önmaguk 
is csődbe jutván, váltóik rosszakká lettek, ez későbbi 
esemény, mely előbbi cselekményekre befolyást azért 
sem gyakorolhat, mert hisz ők ezen eseményt "nem 
okolták. Ha ők csődbe nem jutnak, ha így váltóikat 
beválthatják, kétségkívül e hitelezés még bírói figye- 
lembe sem vétetik. Ebből világos, hogy a vád nem 
a hitelezést veszi büntetőjogi momentumnak, ha- 
nem a nem fizetést. Ez pedig egy maga különöseji, 
mint későbbi tény, nem változtatja át az előbbi hi- 
telezést criminalisticussá. 

A legcsodálatosabb vádpont az igazgatók ellen 
az, hogy ŐK tetemes összegek erejéig már 1873. 
január havában szívességből elfogadványokat adtak 
az intézetnek. 

Mi a szívességbőli elfogadvány ? 

Hitelnyújtás minden ellenérték nélkül. 

Az igazgatók tehát személyes hitelöket ajánlot- 
ták fel az intézetnek minden haszon és előny nélkül, 

és nem csekély összeg erejéig, mert egy maga Ka- 
nitz 60 — 80.000 frt erejéig tévé ezt, sőt volt idő, 
midőn 100.000 frton felül volt kötelezésben. 

Ez kettőt igazol, mint a napfény oly világosat. 

Vagy tartották az igazgatók oly jónak az intéze- 
tet, hogy veszély nélkül ily tetemes összegek ere- 
jéig érte kötelezettségeket vállalhatnak és ezért ad- 
tak oly nagy összegű szívességbeli elfogadványt, — 
akkor ők maguk is tévedésben voltak az üzlet virág- 
zása felett ; és így nekik nem lobbantható szemükre, 
hogy ők tudták az intézet hanyatlását ; 

vagy tartották az intézetet valóban hanyatlónak, 
akkor azon tettök, hogy daczára annak oly tetemes 
összegek erejéig szívességből érte lekötelezték ma- 
gukat, az érdektelenség, a jóhiszemű áldozatkészség 
valóban eclatáns példái előtt állunk. 

Harmadik alternatíva nem létezik. 

És a midőn ezen óriási, szívességbőli kötelezé- 
seket vállalták, mind ép, meg nem támadt hitelű ezé- 
gek voltak ! 

Hisz ezen szívességbőli váltókat az intézet 
mind visszleszámitoltathatta más intézeteknél, s 
pénzt szerzett magának. 

Nem csekély tévedésben van tehát a vád, mi- 
dőn ezen körülményt terhelő körülményül rója fel 
az igazgatóknak. 

Ép oly nagy a tévedés, a midőn azt hiszi, hogy 
azon körülmény, miszerint az intézet már 1873. 

januárban szívességbőli elfogadványokra zzorúlt, jele 
annak, hogy hanyatló állapotban volt. 

Ez jele csak annak, hogy akkorában pé rizszükiben 
volt. De ha valamely intézet pónzszükiben van, abból 
legkevésbé sem következik, hogy már hanyatlik. 

A nemzeti bank — az iratoknál fekvő átiratá- 
ban — mondja, hogy néha az intézet váltóit azért 
nem visszleszámitolta, mert pénzszűkiben volt. Az 
anyaintézet Bécsben csak egy bizonyos összegű do- 
tatióval látja el a pesti fiókot. Ha ez ki van merítve, 
akkor a nemzeti bank is addig, míg visszafizetések 
történnek, pénzszűkén van. 

Lehetne-e ezen körülményből következtetni, 
hogy a nemzeti bank hanyatló félben van ? 

Az első hazai takarékpénztáron történt 1 év 
előtt, hogy a tőzsdén azon hír terjedt el, hogy igen 
tetemes defraudatio történt nála. Ennek folytán le 
is szökött részvényök ára. 

Ha ekkor egy tömeg betevő felmondja vagy 
kiveszi betéteit, a hazai takarékpénztár pénzszükiben 
lesz. Mondhatná valaki, hogy ezért hanyatló félben 
van a hazai takarékpénztár ? 

A pénzszűkség különösen mozgalmas időkben, 
mint minő az 1873. év eleje volt, közvetlen a má- 
jusban kiütött óriási pénz- és hitelválság előtt, mit 
«krach»-nak neveztek el, oly rohamosan jön, oly 
annyira változékony, hogy tartama gyakran egy 
vagy több nap, gyakran hónapok. 

A pénzszükség oly sok esélytől függ, hogy abból 
következtetést az illető intézet virágzó vagy hanyatló 
állapotára vonni nem lehet. 

Hogy különben nem hanyatló állapot volt az 
oka annak, hogy a ferencz- és józsefvárosi takarék- 
pénztár 1873. január végével pénzszűkiben volt, mu- 
tatja fényesen az, hogy még a bécsi krachot is csak- 
nem 3 hónappal túlélte, pedig ez sokat sepert el ; s 
hogy különösen részvényei 1873. januáriusban s to- 
vább egész a csődnyitás napjáig még mindig 30 — 
40°/o-kal a névleges értéken fölül állottak a tőzsdén — 
a mint ezt az iratoknál lévő árfolyam-jegyzék igazol. 

A tőzsde pedig — higyje el a tek. tvszék — 
részvényeket állandólag hónapokon át magas árban 
nem tart, ha azon intézet csak a legtávolabbról is 
insolid vagy hanyatló félben van. 

A mint tehát egyáltalán nem jele a virágzásnak 
vagy hanyatlásnak az, hogy időlegesen 1873. január 
havában pénzszűkiben volt az intézet, ép oly alap- 
talan, sőt mondhatni megczáfolva van azon további 
állítás, hogy az intézetnek 1873. januárban a pénz- 
szükség által állítólag beállt fizetési nehézségei, — 
mik hogy léteztek volna sehol sem igazoltatott — 
a vádban előadott eljárás eredményei voltak. 

Ez iránt csak arra utalok, hogy az igazgatók 
által igénybe vett hitelek, a könyvek és a szakér- 
tők szerint későbbi keletűek, mint 1873. január, tehát 
hogy lehetnek azok egy előbbi állapot teremtő okai ? 

Elvégre indokul a csalás tárgyi tényálladék 
megállapítására felhozatik, hogy nagyobb osztalék 
lett az 1872. évi mérleg alapján kiszolgáltatva, mint- 
sem járt volna. Kiemeltetik, hogy ezt az által érte el 
az igazgatóság, hogy 

először az intézeti ház értékét 20.000 forinttal 
felemelte, 

és másodszor, hogy a hitelegyleti tagokra 7892 frt 
41 krt vetett ki, mely összeg bár csak 1873. évben 
volna befolyandó, mégis az 1872. évi mérlegbe fölvé- 
tetett. 

Az igazolt tény, hogy a mérleg szerint l5°Jo 
osztalék lett kiosztva, az is igazolt tény, hogy mi- 
előtt a mérleg végleges összeállítása eszközöltetett 
az összes igazgatóság által, az első redactió alkal- 
mával, mely az irodafőnök Löb által előterjesztetett, 
tiszta nyereségként 9 16 /26°/o mutatkozott. 

Ezen ügy megértésére ismernünk kell azon 
módot és eljárást, mely szerint mérlegek készít- 
tetnek. 

Előre bocsájtom, hogy nagyobb intézeteknél, 
valamint kiterjedt üzletű egyes kereskedőknél is 
physicailag lehetetlen, hogy stricte az év végével ké- 
szítessék el a mérleg. 

Ismeretes dolog, hogy az egyes contók véglege- 
zése, a számos segédkönyvből az átvitel a főkönyvbe, 
az egyes követelések s tartozások kiegyenlítése, te- 
kintettel mindig az illető év végső napjára, azt 

okozza, hogy rendesen csak a jövő év február-már- 
czius havában szokták a mérleg készítését befejezni. 

Innét van, hogy az intézeteknél a közgyűlések, 
melyek a mérlegeket helybehagyják vagy rectifi- 
cálják, mindig az elmúlt évre a következő év első felé- 
ben tartatnak. 

Milyen most már az eljárás a mérleg elkészí- 
tésénél. 

Az irodafőnö k összeállítja az úgynevezett „nyers 
mérleget" az egyes contók alapján, és beterjeszti ézt 
az igazgatóságnak. Az igazgatóság ezt tételenként 
megvizsgálja és a mennyiben különösen az activák 
becslését ő végzi, ez alapon rectificálja és megálla- 
pítja saját belátása szerint a mérleget. Az ily módon 
megállapított mérleg azután a nagy választmánynak 
terjesztetett be helybenhagyás végett. 

Ha ez megtörtént, revideálja a részvényesek 
által kiküldött számvizsgáló bizottmány, mely azt he- 
lyesnek találván vagy elvetvén,megjegyzései vei együtt 
beterjeszti a közgyűlésnek végleges helybenhagyás 
végett. 

Ezen többszöri retortán megy minden intézet 
mérlege keresztül és ment a vádlottak intézetéé is. 

De ép azért, mert a közgyűlés az utolsó fórum, 
mely a mérleget vagy változtatja, vagy véglegesen 
helybenhagyja, az illető intézet könyvei a közgyűlés 
megtartása időpontjáig le nem zárolhatok, mert hisz 
az egyes activák számszerű becslése csak akkor he- 

lyes, csak akkor könyvelhető ,ha azt a közgyűlés hely- 
ben hagyja. 

Csak ha a mérleg egyes tételei helybenhagyvák 
a közgyűlés által, akkor utána elkönyveltetnek azok 
azon megjegyzéssel, hogy az elmúlt év deczember 
31-iki keletre vonatkoznak. 

így történt ezen intézetnél is. 

Löb irodafőnök 1873. év február havában elké- 
szítvén a nyers mérleget, benyujtá azt az igazgató- 
ságnak. 

Az ő számításai és becslései alapján a mérleg 
9 16 /26°/o osztalékot helyezett kilátásba. 

Az igazgatóságban vizsgálat tárgyává tétetvén 
Löb munkálata, — az ő és az összes vádlottak, de 
Kuncz és Eisler vallomásai szerint is, Vidacs elnök 
felvetvén a kérdést, hogy az intézeti ház csekélyre 
van becsülve. Igaz ugyan, hogy 150.000 írtért lön 
vásárolva, de tekintve, hogy az 13.000'frt tiszta jöve- 
delmet hoz, mi 6°/o kamat mellett 200,000 írtnak 
felel meg ; tekintve, hogy neki vevője van 200.000 
frtra, mit Dötzer, ki építőmester, támogatott — a 
ház értéke átlagosan 172.000 frtra vehető; — így* 
szólott Vidacs az ülésben. 

Az egész jelen volt igazgatótanács elfogadta Vi- 
dacsnak — ki szelleme és lelke volt az intézetnek — 
ezen nézetét, annál is inkább, mert a ház vétele 
alkalmával Jordán Karoly, akkori igazgató —jelen- 
leg feljelentő — maga állítá, hogy a telek maga 

150.000 frtot megér. Hol marad tehát még a három 
emeletes ház ? 

így lön az egész igazgatótanács határozatával 
a nyers mérleg azon tétele, mely a házra vonatkozik, 
a házbér, a becsű, a tett vételi ajánlat, az akkori 
rózsás és túlhajtó viszonyok nyomása alatt 20.000 
írttal emelve. 

Es kérdem a tek. bíróságot — mely, ha igazsá- 
gos akar lenni, mint fog kétségkívül lenni, tartozik 
visszahelyezkedni az akkori időbe ; nem-e áll előtte 
naponta azon példa, hogy ama vérmes években, me- 
lyekről szó van, vásárolt ingatlanok mai napság 
potom áron kelnek el. Nera-e látjuk, hogy ingatlanok, 
melyek mai napság 20 — 30.000 írtért se vétetnek, 
akkor időtájt 70.000—90.000 írtért vásároltattak mo- 
hón, mintha még ezeken is százezrek lettek volna 
nyerhetők. Csak egy példát hozok fel, mely ismeretes. 

A Franco-bank a Nákó-féle házat 1.200.000 
írtért vette tudtommal az ép említett időkben. Most 
a kormánynyal alkudozásban van és szívesen oda 
adná 600,000 írtért ! 

Kérdem ily időben, midőn válságos őrültség 
fogta el a legjózanabb emberek elméit, maguk s 
mások vagyona értékének becslésében, nem-e mér- 
sékletnek, sőt solOL üzleti gondolkozásnak tünik-e fel az 
intézet igazgatósaga részéről, ha 150.000 frtért vásár- 
lőtt ingatlant akkoriban csak 20.000 frtnyi érték- 
emeléssel vett mérlegbe ? 

Valóban, tek. bíróság ? ha igazságosak akarunk 
lenni, be kell vallanunk, hogy 150,000 írtnál egy 
20.000 frtnyi értékemelés akkori időben igen mér- 
sékelt ; hogy tehát ezen értékemelés semmi f öltünőt, 
semmi gyanuokot nem képezhet. 

Kérdés lehet csak, vájjon ez értékemelésnek mint 
nyereségnek való tekintés^ s elosztás correct és helye- 
selhető volt-e ? 

Ez a kérdés. 

Ennek megítélésénél két körülményt kell tekin- 
tetbe vennünk, mely mindenki előtt, ki azon időket 
ismeri, kétségkívüli. 

Az első körülmény az, hogy akkorában ép azon 
túlhajtás minden életviszony tekintetében azon ter- 
mészetszerű eredményt is okozta, hogy túlhajtották 
az osztalékok mértékét is, és hogy minden intézet 
minél nagyobb osztalékok kiosztását, habár későbbi 
áldozatok árán, tekintette feladatának. 

Ezen törekvés az összes nem csupán hazai, de 
a íajtántúli részvénytársulatoknak akkori mérlegei- 
ben észlelhető. 

Ez kifolyása volt egy kóros felfogású kornak. 

A második körülmény, mely sokkal fontosabb, 
az, hogy akkorában a nagy közönség nem csupán, 
hanem jogászok is tájékozatlanok voltak — positiv 
törvény hiányában — a felett, hogy mi tekintessék 
« nyereség »-nek, mi legyen kiosztható e czímen. 

Ily körülmények között mérvadónak kell előt- 

tünk lenni annak, mily eljárást szentesített akkor- 
tájt a kereskedői szokás és fölfogás. 

Ez irányban igen jellemző a szakértők véle- 
ménye. 

A vizsgálat során kihallgatott szakértők ezen 
20.000 írtnak nyereségkép felosztását teljesen in- 
correctnek mondák, és állíták, hogy ezen értékemelés 
az intézet «tőke» contójára lett volna mint vagyon- 
emelés Írandó. 

Ez oly flagrans ellentétben áll minden keres- 
kedői és jogi fogalommal, hogy annak enunciatiója 
szakértő részéről vagy tudatlanságot vagy elfogult- 
ságot árul el. 

És pedig azért, mert részvénytársaságnál egy- 
általán más tőke, illetve tőkecontő nem létezik, mint a 
részvénytőke. Ezt szaporítani mással nem lehet, mint 
uj részvények kibocsájtásával. 

Hogy lehetett volna tehát ezen értékemelést a 
tőkecontóra írni? 

Részvénytársaságnál egyáltalán minden vagyon- 
szaporodás, mely fölülmúlja a részvénytőkét, ezen 
részvénytőke nyereségből származhatott csak ; tehát 
nyereség. Már pedig nyereség bárhonnan és bármi 
által származzék, szétosztható. 

Ep mert ezen pont felette fontos, hivatkoztam 
a végtárgyalás során a vizsgálati szakértők ellené- 
ben új szakértőkre, annak igazolása, mi volt azon 
kor fölfogása ez ügyben. Az eljáró bíróságban is 

fel-feltámadhatott ama szakértők kétes értékű és 
értelmű véleménye iránt a kétely és elrendelte az álta- 
lam kért ellenszakértők kihallgatását, kirendelvén hoz- 
zajuk a törvényszék részéről Német Titusz szakértőt. 

Ezen három meghitelt szakértő teljesen desa- 
voudlta a vizsgálati szakértőket, a mennyiben a vég- 
tárgyalásnál határozottan állították, hogy ezen érték- 
emelés valóságos nyeremény, és mint ilyen szétosztható. 
Csak könyvelési szempontból helytelenítek ezen ér- 
tékemelésnek a kamatcontóra lett kitüntetését, a 
mennyiben ez a házcontón lett volna kitüntetendő. 
De megjegyzik, hogy ez csak formai dolog, mely az 
eredményt, mint olyat, nem változtatja meg. 

De ha a szakértők szerint helyes a 20.000 frt 
szétosztása, positiv törvény hiányában az akkori 
időben a kereskedői szokás s felfogás szempontjá- 
ból, helyesnek tűnik az fel az^ újabb -törvény szem- 
pontjából is. 

Ugyanis az 1875. XXXVII. t. ez. 199. §. 1. pontja 
szerint, részvénytársaságok a mérleg felállításánál a 
vagyon azon értékbe veendő fel, melylyel az egyes 
tárgyak az üzleti év utolsó napján bírtgk ; a 6. pont 
szerint pedig „nyereség" az,|mi a cselekvő és szenvedő 
állapot összehasonlításából ered; a 165. §. szerint 
pedig a részvényesek közt az osztatik fel mint osz- 
talék, a mi az évi mérleg szerint mint tiszta nyereség 
megmarad. 

A törvény tehát azt szentesíti, mit az előbb 

kereskedői szokás már szentesített, és az intézet azt 
tette, mit a kereskedői szokás szentesített. 

Az intézet megbecsülte a mérleg összeállítása 
szempontjából az intézeti házat, és azt találta, hogy 
az, mely 150.000 frtba — átíratással legalább 156 
ezer frtba — került, tekintve 13.000 frtnyi évi tiszta 
házbérét, tekintve az akkoriban uralkodó viszonyo- 
kat 172.000 frtot megér magának. Hogy ez nem 
volt — eltekintve minden mástól — vérmes becsű, 
mutatja azon körülmény, hogy mint az iratoknál 
fekvő csődleltár mutatja, ezen ház az intézet csőd- 
kiütése után, tehát már a májusi krach után is, tehát 
mintegy 6 hónappal a mérleg felállítása után, a lel- 
tározáskor megejtett bírói becsű alkalmával is 161.000 
frtra lett becsülve. 

Az intézet ezen 20.000 frtnyi értékemelést a 
törvény szerint köteles lenne tehát ma is a mérlegbe 
fölvenni és azt cselekvő állapotába helyezni. Ha 
már most a szenvedő oldalt a mérlegben a cselek- 
vőből levonta, kénytelen és köteles volna ma is ezen 
értékemelést elosztani. 

Hihető-e tehát tek. bíróság, hogy a mit 1875-ben 
egy törvény világosan kötelességgé tesz az igazgató- 
ságnak, az 1873-ban bűntény legyen. 

Már pedig így állana a dolog, ha ama 20.000 
frtnyi értékemelés felosztását bűnténynek veszi a 
törvényszék. 

Hozzáteszem még, hogy Eisler és Krajcsik hit 

Stiller M. Védbeszédek. 12 

alatt kihallgatott tanuk e végtárgyalásnál határozot- 
tan állítják, miszerint a közgyűlésen e&en 20.000 fá- 
ról g felosztásáról szó volt, és csak akkor vétetett 
végleg be a mérlegbe, illetve akkor osztatott ki a 
15% osztalék, midőn a közgyűlés ezen felosztást he- 
lyeselte. 

A mérlegbe továbbá felvétetett szintén mint ac- 
tiva, a hitelegyleti tagoktól utólagosan beszedett 7892 
frt 41 kr. 

Ezt incriminálja a vád azért, mert erre jogo- 
sítva nem volt az igazgatóság, mert veszteség a 
hitelegyleti üzletnél nem volt, és mert azt a hitel- 
egylet csak 1873-ban tartott közgyűlésén állapít- 
ván meg, az 1872-ik évre átvihető mint nyereség 
nem volt. 

Ez teljes félreismerését jelzi a hitelegyleti in- 
tézménynek. 

Mi a hitelegylet valamely intézet kebelében, és 
mely viszonyban áll az intézet hozzá ? 

Minden bankintézet váltókat escomptiroz. Ez 
irányban clientelája nagyon eshetőleges és változó. 

Az intézetek tehát a czélból, hogy állandó clien- 
telát szerezzenek maguknak, kik mintegy kötelezik 
magukat váltóikat az illető intézetnél leszámítol- 
tatni, hitelegyletet alakítanak keblökben. 

Ez olykép történik, hogy összeáll egy határo- 
zatlan számú hitelt szükséglő egyén ós alapszabá- 
lyilag kötelezi magát, hogy váltóit az intézetnél 

fogja escomptiroztatni. Ezen egylet körében az ösz- 
szes egyleti tagok egyetemlegesen szavatolnak min- 
den egyes tagnak nyújtott hitelért, s megállapítva 
maguk közt, hogy kiki maximiliter mily összeg ere- 
jéig bírjon hitellel, kinek kinek részvényesnek 
kell lenni és egy bizonyos összeget, taksált hitele 
arányában biztosítékul letenni. 

Ezen hitelegyleti váltók bírálatát ép az egye- 
temleges kötelezettségnél fogva maga az egylet kebe- 
léből kiküldött bíráló bizottság végzi, és nem az 
intézet, mely bizottságot az egylet különálló közgyű- 
lése választja meg. 

Az intézetnek ily egylet alakításából azon elő- 
nye van, hogy állandó clientelája van ; az egyletnek 
az az előnye, hogy tagjai bizton számíthatnak, misze- 
rint nem is bankszerű aláírással ellátott váltóikra az 
intézettől pénzt kapnak bizonyos megállapított ka- 
matláb mellett, tekintet nélkül a pénzpiacz külön- 
böző variatiójára . 

Ezen előnyért az egylet nemcsak a rendes le- 
számítolási kamatot tartozik fizetni az intézetnek, 
hanem tekintve, hogy az egylet miatt az intézetnek 
külön könyvelése van és külön hivatalnok serege, 
mely az egylet teendőit ellátja, még regie-költség fe- 
jében is egy közösen az igazgatóság és az egylet 
közgyűlése által megállapítandó járulékot. 

Ez év végével ezenkívül megállapíttatván bt 
veszteség, mely az egyes tagok fizetésképtelensége 

12* 

folytán beállt, az repartiroztatik fejenkint vagy 
hitelük 100 — 100 frtja után bizonyos járuléki 
quotában. 

Az intézet tehát a hitelegylettel szemben nem más, 
mint pénzadó bankárja, és az egylet összesen véve nem 
egyéb, mint egyszerű váltóadósa az intézetnek. 

A bankár tehát az 1872. évi mérleg összeállí- 
tásánál 1873 elején azt találta, hogy az adósával 
lefolytatott üzletnél ugyan nem veszített semmit, 
de nem is kapott valami sokat, mert rendes kama- 
tait kapta csak pénze után. Pedig igazolva van, hogy 
ezen kamatláb meglehetős olcsó volt. Szólt tehát 
adósához, lám, te jó üzletet csináltál 1872-ben, mert 
olcsó pénzt kaptál tőlem és coulans módon ; nem 
vagy ugyan utánfizetésre kötelezve, de tekintve, hogy 
én is coulans voltam, másrészt az ügylet nagy kiter- 
jedést nyervén, éretted hivatalnokaimat szaporítani, 
az irodai helyiséget is nagyobbítani kellett, pótold 
meg tehát az általad több millióra igénybe vett hi- 
teled után a költséget 7892 frt 41 krral. Az adós 
egylet ezt közgyűlés elé rendesen beterjesztvén, a 
közgyűlés ezen pótlás fizetését egyhangúlag elfogadta 
a mint ezt Simonyi Antal tanú, az egylet elnöke és 
többi tagjai igazolják. 

A hitelező tehát pótlékot kért rendes igényén fe- 
lül adósától : ez önkényt megadta azt, kinek lehet te- 
hát éhez szava 1 

Vagy lehet valakinek szava ahoz, ha a bank ezt 

egyes váltóadósával szemben teszi, és ezen egyes 
adós a kívánt pótlékot megfizeti ? 

És történik-e jogilag változás azáltal, hogy az 
adós nem egy személy, hanem több együttvéve, a mi- 
dőn ez törvényes közege a közgyűlés által nyilvá- 
nítja akaratát? A 7892 frt 41 kr. kivetése tehát tel- 
jesen correct. 

Kérdés lehet azonban, hogy fel volt-e vehető 
ezen 7892 frt 41 kr. mint nyereség az 1872. évre, a 
midőn az csak 1873-ban kéretett és engedélyeztetett. 

Nézetünk szerint igen. 

Ezen pótlék egyenesen az 1872. évben az egy- 
lettel eszközölt ügyletek után lett kivetve : tehát köve- 
teles volt, mely mintegy függött az elmúlt év üzle- 
tén; tehát haszon volt, mely directe az 1872. évi 
üzletből resultált. 

Az érvényesítése ezen követelésnek történt tehát 
csak 1873-ban: de élt már 1872-ben, illetve akkor, 
midőn ama ügyletek megköttettek. 

De ilynemű követelések előbb nem is követel- 
hetők, mint mikor a mérlegek készíttetnek, mert 
hisz be kell várni az illető üzleti év végét és utolsó 
napját, hogy az üzletek után meg lehessen tudni, hogy 
az egylet eredménye milyen. 

Tehát természetszerűleg 1872. év utolsó napja 
után, illetve 1873. évben lehetett physicailag is ezen 
követelést érvényesíteni. 

Helytelen lett volna tehát az igazgatóság eljá- 

rása akkor, ha ezen 7892 frtot az 1873. évi nyere- 
ségbe teszi, miután az tényleg 1872. év utolsó nap- 
jával az ezen évben kötött ügyletek eredménye volt. 

Az ellenszakértők is hit alatt teljesen helyesnek 
nyilvánították ezen eljárást, és én, még további elővi- 
gyázatból becsatoltam & pesti kereskedelmi bank 1 876. 
évi utolsó mérlegét, melyet 1877. márczius havában 
terjesztetett elo közgyűlésének, s melyben «Hitel- 
egyletn czímén egy több mint 20.000 frtnyi összeg 
van az activák közt 1876. évre fölvéve, bár ezen ősz- 
szeg is csak 1877-ben lett az egylet által megálla 
pítva. 

A pesti keresk. bank pedig az ország egyik elis- 
mert solid intézetei közé tartozik. 

A vád, fájdalom, nem akarja ily természetsze- 
rűnek látni e dolgot, hanem azt állítja, hogy a mér- 
legnek ilyetén összeállítása csak azért történt, hogy 
az igazgatótanács több tantiémet és több osztalékot 
kapjon. 

Azonban ezen állítás alaptalansága is azonnal 
szembe tűnik, ha a dolog velejére térünk és nem 
csak külsejéből indulunk ki. 

A vád csak abból indulhat ki, hogy ama na- 
gyobb osztalék kiosztása azért helytelen, mert nem 
nyereség az, mi ily módon kiosztatott. Ha nem nye- 
reség úgy az, mi kiosztatott, a részvénytőke rová- 
sára megy, ezt pedig kiosztani nyereség czímén tilos. 
Azoq arányban, melyben a részvénytőke csökkente- 

tik, csökken a részvény értéke is, mert hisz ez va- 
gyonrészt képvisel. 

Gondolható-e már, hogy az igazgatóság azért, 
hogy egy ízben minden részvény után 4 írttal több osz- 
talékot kapjon, s hogy tán 2 — 300 írttal több tantié- 
met kapjon, megrontsa részvényeinek értékét } Hisz ö 
maga is alapszabály szerint és tetemes részvény- 
mennyiséggel kell hogy bírt legyen. 

Hisz minél nagyobb igazolatlan osztalékot húz, 
azon arányban, sőt még nagyobban csökkenti saját 
részvényei értékét ? 

Ez az előtt, ki érti a dolgot, oly valószínűtlen, 
oly minden gyakorlati haszon nélküli, sőt egyene- 
sen káros, hogy fel se lehet tenni, hogy valaki ezt 
tegye azért, hogy egyszer egy kis hasznot húzzon 
belőle. 

Ez annyit tenne, mint nemcsak azt veszíteni a 
réven, mit a vámon nyert, hanem többet, sokkal 
többet. Akármi lett legyen tehát indoka a mérleg- 
nek oly módon felállítására, mint történt, tény az, 
hogy lényegileg a két kifogásolt tétel t. i. a 20.000 
frtnyi házemelés és a 7892 frt hitelegyleti tétel he- 
lyesen lett az activák közé felvéve és végeredményben 
mint nyereség szétosztva. 

De hogy jóhiszemüleg járt el az igazgatóság 
ezen mérleg összeállításánál, s hogy nem azon po- 
tom Judásbér, mit osztalékban többet nyertek, volt 
oka annak, hogy a két incriminált tételt felvették, 



Digitized by CjOOQIC 



184 



mutatja a mérleg „Passivái (< közt „Transitorische 
Zin8en" czímén felvett 15.860 frt. 

.A mérlegnek decz. végével mutatkozó üzleti 
állapotot kell feltüntetni. Azon váltók után eső és 
kifizetett kamat, melyek decz. utolsó napja előtt szá- 
mítoltattak le, de csak decz. utolsó napja után a jövő 
üzleti évben járnak le, jogosan számíttathatik az el- 
múlt év nyeresége közé. Ez világos, mert hisz ezen 
kamatot tényleg az elmúlt üzleti évben percipiálták 
s az a pénztárba folyt. - ' 

Azonban elővigyázó kereskedő és intézet da- 
czára ennek nem írja az egész kamatot az elmúlt év 
javára, hanem tekintve, hogy Hz illető váltó az új 
évben jár csak le, kamatvisszapótlást könyvel el az 
új év contójára tartozásként. 

Ezen kamatvisszatérítés tehát tartozásként sze- 
repel a mérlegben 15.860 frttal és ez által természe- 
tesen az activákból ez levonandó lévén, ezen összeggel 
csökkenti a nyereséget. 

Ha tehát az igazgatóság rosszhiszemüleg akar 
eljárni a mérleg összeállításánál, ha czélj a csakugyan 
csak az lett volna, hogy minél nagyobb osztalékot 
húzzon, úgy ezt a legegyszerűbb és legkevé bé feltűnő 
módon teszi, ha ezen 15.860 frtot nem veszi be tarto- 
zásként a mérlegbe és így a nyereség «Gewinn» tétel 
alatt nem 87.957 frt 83 krt, hanem 103.817 frt 83 
krt tett volna, mi által még nagyobb osztalék éretett 
volna el. 

A «Transitorische Zinseru tétel kihagyása pe-' 
dig gáncs és kifogás tárgyát nem is képezte volna, 
mert ezen czím alatti fölvételek a mérlegbe egé- 
szen az illető intézet fölfogásától és kényétől függnek. 

Méltán kérdhetni mindezek után, hogy miben 
áll tehát ajssalás tényálladéka ? 

Ezen egyes felsorolt ténykedések önmagukban 
véve nem csalási tettek. 

Ha tehát ezen egyes ténykedések nem invol- 
válnak önmagukban csalást, hogy eredményezhet- 
nek azok összeségükben csalást ? 

Ezen kérdés merül fel mindenki előtt, ki e fö- 
lött véleményt adni hivatva van. 

A vád érezvén annak a legyőzhetlen nehézsé- 
gét, hogy az egyes tényeket csalásnak minősítse, 
elállt ezen kísérlettől, mely amúgy is hajótörést 
szenvedett volna, mert egyike sem ezen tényeknek 
nem üti meg ezen sarkalatos kellékeket, mik a csa- 
lás megállapítására szükségesek. 

A vád ezt mellőzve, tehát azon eljáráshoz fo- 
lyamodott, hogy megkísérté a csalást az igazgató- 
ság összes üzleti ténykedéséből levonni, tehát az 
egész üzleti eljárás által mint végeredményt, a csa- 
lást megállapítani, 

és pedig következő érveléssel. 

Kiindul abból, hogy részvényes és betevő azon 
bizalommal bizta pénzét az igazgatóságra, hogy az 
nekik vissza fog fizettetni. De az igazgatóság az ed- 



Digitized by CjOOQIC 



186 

dig ecsetelt eljárása által az lebetleníté nemcsak, a 
mennyiben annak egy részét maga javára fordítá, 
hanem tévedésben tartá a részvényeseket és betevő- 
ket az által, hogy a mérlegbe fictiv vagyont vett fel, 
és bár tudta az intézet beteg állapotát, virágzó szín- 
ben tüntette fel azt. 

Ezen «tény» a csaláshoz szükséges megtévesz- 
tést tartalmazza! 

De melyik legyen azon tény, arra határozottan 
felelni adós maradt a vád. 

Nem lehet azonban ezen tény az, hogy virág- 
zónak tüntette fel az igazgatóság az intézetet a két 
kifogásolt tétel felvétele által, mert még nagyon 
megmagyarázandó, mit ért valaki virágzó állapot 
alatt. Az egyik tán virágzó állapot alatt azt érti, 
hogy pénze után 6°/o kamatot, a másik, hogy többet 
kapjon. 

Ez oly subjectiv fölfogás, hogy azt, ha valaki 
ezen subjectiv fölfogásában csalatkozik, büntetőjogi 
csalást meg nem állapíthat. 

De ha a tek. bíróság elhagyja is a mérlegből a 
két kifogásolt tételt, összesen mintegy 27,000 írttal, 
és ezt levonja a mérlegben kitüntetett 87.000 frtnyi 
nyereségből, úgy marad még mindig 67.000 frt évi 
nyereség, mely, miután az sem a vizsgálat, sem a 
végtárgyalás során nem kifogásoltatott, valóságos 
megtámadhatlan nyereséget tüntet fel. 

Nem-e mondható virágzónak oly intézet, mely 

400.000 frtnyi tőkével évenkint 67.000 frtnyi nyer e- 
séget ér el ? 

Vagy az által már nem virágzó az intézet, mert 
87.000 frt helyett csak 67.000 frtot nyert ? 

Tovább megyek és kérdem, mi által van iga- 
zolva, hogy akár a betevők, akár a részvényesek 
az által indíttattak részvényeket vásárolni és pénzeket 
betenni, mert az 1872. mérleg 67.000 frt helyett 
87.000 frtot mutat ki nyereségül ? 

Igazolva van-e egyáltalán az, hogy részvénye- 
ket vett bárki is az osztalék kiosztása után ? 

Ha azon eszményi, testnélküli bizalom, mely- 
lyel betevő az intézet iránt bír, azáltal vétetik meg- 
sértettnek, és azáltal a csalás megállapítottnak, 
hogy az intézet egy közbejött csőd miatt fizetéseit 
beszüntette, úgy kérdem, miért hagyjuk ki a többi 
hitelezőket? 

Hát a váltóhitelező, a könyvbeli hitelező és egy 
általán, minden hitelező nem azért hitelez-e adósá- 
nak, mert bízik abban, hogy meg fogja fizetni tarto- 
zását? Micsoda különbség van betevő -hitelező és 
más czímen lett hitelező között ? 

Végre gondolható-e is csak, hogy részvénytár- 
saságoknál lehető eltitkolni vagy « takargatni* való- 
ságos, igazi hanyatlást? 

Ott, hol száz meg száz ember jár-kel az intézet- 
ben; hivatalnok, igazgató, választmányi tagokkal 
érintkezik ; hol havi kimutatást a pénzforgalomról 

közzétesznek, hol havonként revideálnak, évenként 
közgyűlést tartanak, melyről hírlapok jó- és rossz- 
akarattal közléseket hoznak ; oly intézetnél, melynek 
részvényei a tőzsdén adás-vétel, spectdátió tárgyai, 
melyhez tehát a tőzsde emberei száz meg száz köte- 
lékkel vannak érdekük által fűzve : ott tek. tvszék 
nem mondhatni, hogy titkolódzás történhetik) titko- 
lódzás különösen az intézet hanyatlása vagy virágzása 
iránt. 

Tessék meghinni tek. tvszék, ha titkolni való 
lett volna az intézetben, ha csakugyan úgy állana a 
dolog, mint a t. ügyész úr hiszi, úgy a concurrentia 
csakhamar kifürkészte volna, úgy a tőzsde megszag- 
lászta volna csakhamar, és nem állottak volna az 
intézet részvényei 50 — 60% a névleges értéken felül a 
esőd napján. 

Tévesztést büntetőjogi értelemben tehát találni 
az igazgatóság eljárásában nem lehet. 

De mondhatni nyugodtan és minden kételyt 
kizárólag, hogy az igazgatóság azon ténye által, mely 
megtévesztőnek neveztetik, okoztatott volna a kár? 

Miben áll a kár ez esetben ? 

Áll a részvényesekre azon összegben, mit ők 
részvényeiken a csőd megszűnte és a hitelezők ki- 
elégítése után veszíteni fognak ; 

áll a hitelezőknél abban, mit ők esetleg a csőd- 
tömegből követeléseikre veszítendnek. 

Miben áll a vád szerint a tévesztés ? 

Abban, hogy 27.000 frt több nyereség bevéte- 
lezése által a mérlegbe úgy tüntették fel az intéze- 
tet, mint virágzót. 

Ha el is tekintünk attól, hogy ezen összeget le 
is vonva, még mindig maradt 60.000 frtnyi nyere- 
ség, tehát igenis volt virágzásban az intézet; méltán 
kérdezhetni, hol van azon causális nexus ezen 27.000 
frtnak a mérlegbe való betétele és a csőd által a rész- 
vényeseken és betevőkön esett kár között ? 

Mondható-e megnyugtatólag , hogy ama kár 
ezen tény által okoztatott : de mondható-e csak az 
is, hogy ezáltal a csőd lett előidézve. 

Sőt mi eredetiebb ép ezen tény által a részvé- 
nyesek kárt nem is szenvedtek, mert hisz ők ennek 
czímén i°/o-nál több osztalékot nyertek. 

Azt pedig, hogy az intézet bukása ezen tény 
által lett előidézve, határozottan állítani talán a vád 
is átallotta. Nemkülönben azt sem fogja állíthatni, 
hogy azon esetleges kárt, mit részvényes és betevő 
tán szenved, az igazgatóság javára szolgált. Hisz ezen 
kár akkor állott be a csőd kiütése után, midőn már 
igazgatóság nem létezett. 

De tek. tvszék, a midőn az intézet csődbejutá- 
sának okát fürkészszük, kell-e oly valószínűtlen és 
lehetetlen dolgokhoz folyamodni, mint a vád teszi, 
és nem kell-e ha igazságosak akarunk lenni, tekin- 
tetbe venni azon általános okot, mely ezen intézet- 
nek bukását ép úgy okozta — és pedig természet- 

szerűleg, mint ssáz másét, mely akkorában eltűnt 
az élők sorából ? 

Krajcsik Ferencz hit alatti tanú, Kattiwoda 
tanú és az összes vádlottak — még azok is, kik fel- 
mentetni indítványoztattak — azt vallják, hogy az 
intézet bukása onnét eredt, mert Jordán Károly 
előbbi igazgató egy versenyintézetet állított fel, — 
minduntalan a legrosszabb híreket híresztelte előbbi 
intézetéről, hogy Rumbach Géza és más elbocsájtott 
hivatalnokok' Jordán Károly által az ő intézetéhez 
felfogadva, csaknem házról-házra jártak a betevők- 
nél és uszították őket, hogy vegyék ki betéteiket. 

Éhez járult az 1873-ban kitört krach, mely 
megfélemlíté az embereket; és így történt, hogy 
tömegesen megrohanták a betevők az intézetet, kik- 
nek kívánságának az eleget tenni képes nem volt. 

Becsatoltam a végtárgyalásnál a „Pesti Napló" 
kimutatását több rendbeli hazai pénztárakról, mely 
szerint egy némelyik 60 — 70.000 frtnyi alaptőkével 
százezrekre és milliókra menő betéti üzlettel bír. 

Álljon csak be oly catastrófa, mint az 1873-iki 
volt, tessék megrohanni az intézeteket a betevőknek 
és méltóztassék azután meggyőződni, hogy a vihar 
után el lesz söpörve az intézetek legjava. 

De tessék tovább menni. Méltóztassék a hazai 
takarékpénztart megrohanni tömeges betét kivéte- 
lekkel, — és ezen óriás, két nap alatt kell, hogy le- 
terülve legyen. 

E fölött, hogy jellemezem azon időt, becsatol- 
tam a „Pester Lloyd" szerkesztősége által kiadott 
és az 1873. évi gazdászati pusztításokra vonatkozó 
kimutatást, melyből k* tűnik, hogy az 1873. évi ca- 
tastrófa Budapesten egymagában — ha jól emlék- 
szem — mintegy 34 millió fftnyi alaptőkéjű részvény- 
társaságokat juttatott tönkre. Ez csak hozzávetőleg 
áll a már tényleg akkor közvetlen megbukottakról, 
hol van még azok száma, melyek 1874, 1875 évben 
ama irtózatos idő utóhatása alatt — de kihúzva 
kissé nyomorgó életét — tönkre ment. 

Hisz Neuuirth , bécsi kitűnő nemzetgazdász 
)f Speculationscrisis <( czímű hires munkájában 1500 
millióra teszi azon veszteséget, melyet Austria- 
Magyarország az 1873. évi crisis által szenvedett. 

És szemben ily körülményekkel hiheti-e komo- 
lyan valaki, hogy a ferencz-józsefvárosi takarékpénz- 
tár azért bukott meg, mert 20.000 írttal több nye- 
reség lett kiosztva, vagy mert talán 1 — 2% kevesebb 
kamattal lett az egyik-másik váltó leszámítolva ? 

Ily elementáris, a legbüszkébb intézeteket romba 
döntő hatalom pusztításai mellett, melynek kelet- 
kezési okai fölött világszerte tudósok törték és törik 
fejüket, és eme problémát meg nem oldották, hi- 
hető-e, hogy egyszerűen az igazgatók eljárása okol- 
ták az intézet bukását. 

Ha azt mondja régi kor regéje, hogy a „Justi- 
tia" bekötött szemmel ítél, úgy ez csak az irányban 

lehet igaz, hogy se ide, se oda nem néz, hanem 
csak az igazságot; de veszélyes volna mindenha, 
és isten mentsen meg attól, hogy oly értelmezést 
akarjunk adni ezen regének, hogy a «Justitia» — 
— egyáltalán a leglényegesebb, a legdöntőbb dolgokat 
se lássa és szemet hunyjon előttük, 

A ferencz- és józsefvárosi takarékpénztár egy- 
szerűen azon okból bukott el, mint elbukott ama száz 
meg száz intézet 1873-ban; elbukott azon okból, 
melyből elbukik és összezúzatik száz meg száz erős 
fa is — egy óriási viharban. 

Őket csalás nem terheli, és csalás nem azon 
tény, mely miatt az intézet bukása által kár támadt. 

Hiányzik tehát minden törvényes alap a csalás 
tárgyi tényálladék megállapítására. 

Ezzel szemben tartózkodhatnám ugyan annak 
czáfolatától, hogy mennyiben helyes az, hogy a vád 
Eanitz Mórt bünszerzőnek tekinti a csalásban, a 
többi igazgatót pedig bűnrészesnek, mig ismét egy 
része iránt elejti a vádat. 

Azonban a vád ez irányban is annyira távol áll 
tiszta jogi álláspontoktól, annyira mellőzi a valódi 
tényállást, hogy kötelességem czáfolat nélkül ezen 
részt sem hagyni. 

Mielőtt ezt tenném azonban, egy téves fölfo- 
gásra kell reflectálnom általánosságban. 

A vád azon, mondhatni idealistikus és azért ha- 
mis felfogásból indul ki, hogy valamely takarékpénz- 

tár egy klastrom, melynek más feladata nincs, mint 
jótékonyságot gyakorolni, imádkozni és a betevők- 
nek betételeik után kamatot fizetni. 

Ily takarékpénztár mint részvénytársaság nem 
létezik. 

A takarékpénztár, ha részvénytársaság, közkere- 
seti társaság, melynek haszonszerzés a czélja. 

Ezen haszonszerzésnek, illetve ezen czól eléré- 
sére a betevő ép oly eszköz, mint minden más hite- 
lező, ki bármily czímen pénzt kölcsönöz a részvény- 
társaságnak. 

Mert ezen pénzen és a részvénytőkealappal a 
takarékpénztár váltókat leszámol, üzleteket csinál 
és ezen üzletek eredményezik a hasznot. 

Ha a takarékpénztárak czélja az volna, hogy a 
betevőknek kamatot fizessen, úgy kérdem : miből 
fizethetné ezt, ha az üzlet és ezen pénz forgatása által 
haszonra szert nem tenne ? 

Szem elől tehát nem tévesztendő, hogy a be- 
tevő semmiben sem különbözik más hitelezőtől, s hogy 
az ő érdeke sem több, sem kevesebb fontossággal 
nem bir egy takarékpénztárnál, mint más hitelezőé. 

ö is oly eszköz, mint más hitelező azon czélra, 
hogy a részvényesnek osztalék fizettessék. 

Ezen felfogás levonja ugyan a takarékpénztá- 
rokról azon eszményi mennyei mezét, melyet a vád 
rá öltött, de azon előnynyel bír, — hogy az életnek 
s valóságnak megfelel. 

Stiller M. Védbeszédek. 13 

Áttérve immár a vád azon részére, mely £z 
egyes vádlottak, illetve Kanitz Mór iránt a csalás 
alanyi tényálladékát megállapítottnak veszi, azon 
jogos kérdés merül fel előttem, hogy mik voltak 
azon indokok, melyek alapján a vád Kanitz Mórt 
egyenes bűnszerzőnek, egy másik részét az elitéltek- 
nek pedig csak mint bűnrészeseknek, egy másik ré- 
szét pedig végleg ártatlanoknak indítványozza nyil- 
vánítani. Kanitz Mór bünszerzőségének megállapí- 
tására mindent megmagyarázó eszköz az ő czíme. 

alelnök volt. Ez elég. Azért ő bűnszerző. 

az elnökkel együtt vezette állítólag az intéze- 
tet, helyettesként pedig önállólag. Ebből következik, 
hogy a többi igazgató, mind figuráns volt, melyek 
ismét osztályozva vannak a vádban, öntudatos figu- 
ráns, ki bűnösnek mondatott és öntudatlan figuráns, 
ki iránt ezért a vád elejtetett. 

Veszélyes mindig, midőn puszta czímek és szók 
után indul az ember. Veszélyes különösen ha a bün- 
tető biróság tenné ezt. Mert ennek nem szabad ki- 
indulni abból, hogy valakit czíme vagy állása mire 
jogosít, hanem hogy mire kötelezi, abból különösen, 
hogy az illető czímviselő, mit tett, — mi büntetőjogi 
megbirálás alá eshetik. 

Minden intézetnél az egyes functionáriusok ha- 
tásköre alapszabályaiban van körülírva. 

Nincs jogosítva, tehát a büntető biróság más 
hatáskört imputálni valamely intézeti közegnek, mint 

azt, melyet az alapszabály ad neki, hacsak igazolva 
nincs, hogy ő az alapszabály hatáskörén kivül csele- 
kedett. 

A midőn tehát Eanitz Mór ténykedését akarjuk 
megítélni, megvizsgálandó 

először, hogy mily hatásköre volt alapszabá- 
lyiig ; 

másodszor, hogy mit tett az incriminált cse- 
lekmények körűi alapszabályon kívül. 

Az alapszabály 77. §. szerint az alelnök csak 
helyettese az elnöknek; működésbe lép tehát csak 
akkor elnöki teendők tekintetében is, ha az elnök 
akadályozva van. 

Teljesen alaptalan tehát azon indokolatlan föl- 
fogás, hogy az elnök és alelnök együtt volt hivatva 
vezetni az intézetet. 

Általában tehát véve igazolni kellett volna azt, 
hogy azon ténykedések teljesítésénél, melyek tehe- 
rűl rovatnak és felhozatnak a csalás tárgyi tényálla- 
dékának megállapítására, Vidacs akadályozva volt, 
s afcokat Kanitz parancsolta vagy eszközölte. 

De megfelel-e az alapszabálynak, hogy az elnö- 
kök egyáltalán vezetői legyenek az intézetnek ? 

Nem. Mert az alapsz. 69. §. világosan mondja, 
hogy az igazgató választmány intézi el a tárgyakat, 
a 76. §. pedig mondja, hogy az elnök csak végre- 
hajtja ezen határozatokat. Már pedig ez az intéző a 
vezető, a végrehajtó pedig csak közeg. 

13* 

Alapszabályilag tehát Kanitz hatásköre nem 
más, mint más igazgató tagé, csakhogy az elnök 
akadályoztatása esetében őt helyettesíti. 

Azonban még állítva sincs, hogy Vidacs elnök, 
akár az egyik, akár a másik esetbén akadályozva 
lett volna, s így hogy Kanitz egyáltalán azon hely- 
zetbe jutott, hogy ö elnöki teendőket végezzen. 

Nézzük azonban, vájjon nem arrogál-e magának 
Kanitz a gyakorlatban az életben elnöki jogokat 
Vidacs elnöksége és akadálytalan működése mel- 
lett is ? 

Eziránt teljesen kimerítő és hiteles bizonyíté- 
kok lettek a vizsgálat és a végtárgyalás során ép az 
ellenkezőről fölhozva. 

Tekintsük az összes vádlottakat — azokat is, 
kik iránt a vád elejtetett, mit vallanak egybehang- 
zólag a vizsgálat s végtárgyalás során ? 

Vallják egybehangzólag, hogy Vidacs mindig 
délelőtt és délután az intézetnél volt ; ő volt az, ki a 
20.000 írt értékemelést indítványozta és motiválta a 
a házbérrel és a neki tett 200.000 írtig terjedő vé- 
telajánlattal ; ő volt az, ki Lőbnek monda, miként a 
mérleget e szerint kelljen megállapítani ; ő volt, ki 
a részvények vásárlását Horváthnak meghagyta ; ő 
volt, ki a váltók prolongatióját, beperlését eszkö- 
zöltette ; ő volt a bírálatoknál az előülő ; ő volt, ki 
a revisiókat eszközlé, szóval ő volt lelke, mozgató 
szelleme kitartással és ügybuzgósággal az intézetnek. 

Mit vallanak a tanuk ? 

Simonyi Antal szerint ő Vidacscsal érintkezett 
mindig, Krajcsik szerint a váltók s más követelések 
iránt teendő birói lépések iránt csak Vidacs adott 
mindig utasítást ; Kallivoda és Kuncz pénztárnokok 
szerint is csak Vidacs volt az intéző ; Eisler és Arky 
számvizsgálók Vidacstól nyerték a mérleg iránt 
szükséges felvilágosításokat, Wellisch szerint üzleti 
összeköttetését Vidacs eszközlé — szóval ezek is 
mind az elnököt említik aff intézet minden belkeze- 
lési és üzleti viszonyaiban. 

Es a ki a boldogult Vidacsot ismerte, nem ta- 
gadhatja meg, hogy energikus, lelkiismeretes, ügy- 
buzgó egyén volt, ki mellett más hatáskörrel nem is 
bírhatott, mert ügybuzgósága nemcsak azt karolta 
föl, mi alapszabályilag hozzá utalva volt, hanem 
többet is. 

Miért nincs mindenütt szó Kanitzról, és mikor 
és miben ténykedett tehát ő önállólag elnökileg oly 
ügyben, melyben a többi igazgatók is nem vettek ha- 
sonló módon részt ? 

Egy körülmény az, melyet ő végzett, mit a töb- 
biek nem végeztek, t. i. szerkesztette a német szőve- . 
gét a mérleg jelentésének. 

De hát mi azon jelentés más, mint néhány 
phrasis és fölsorolása ann^k, mi a mérlegben szám- 
szerűleg kitüntetve van ? 

Nincs tehát sem alapszabály, sem az üzlet veze- 

tése körül tett tapasztalatok által igazolva, hogy 
Kanitz csak egy hajszálnyival más állással bírt, mást 
tett volna, mint a többi igazgató. 

Honnét magyarázzam meg tehát azon fel- 
tűnő körülményt, hogy daczára ennek Kanitz 
nem csak bűnszerzőnek állíttatik oda ugyanazon tet- 
tekért, mikért mások csak bűnrészeseknek nyilvá- 
níttattak, de melyekért mások iránt — egyenesen a 
vád elejtetik. x 

Kiváncsi lehet az ember, hogy hol fekszik a 
bűnszerzői szerep azon körülményben, hogy Kanitz 
czége is, mint a többi igazgató, hitelt nyert ; hitelt 
nyert azon tán téves magyarázat alapján, hogy az 
alapszabályok 78. §. nem az elnökök czégét — mely- 
lyel elvégre más egyén áll társaságban — hanem 
csak az elnökökét egyénileg vette ki. 

Hisz ha ez bűntény, úgy az csak az által léte- 
síttethetett, hogy az megszavaztatott. Mindazok, kik 
megszavazták azt, tehát bűnrészesek. 

Miért lett ezeknek nagy része ellen a vád 
elejtve ? 

A vád őket — az igaz — egyszerű figuránsok- 
nak vette. 

De hát csak azt nem fogja maga a vád se állí- 
tani, hogy férfiak, mint Frank, nem tudták, hogy 
Kanitz M. és A. czégnek szavaznak hitelt, a midőn 
megszavazták ; sőt azt is tudták, hogy az alapszabá- 
lyok szerint egyénileg az elnök hitelt nem vehet, de 

ők is elfogadták a magyarázatot, hogy a társas czég 
ezt veheti. 

Daczára ennek — ők egyszerű figuransok, és 
ellenök a vád elejtendő. 

Helyreigazítanom kell még e helyütt azon téves 
állítást, mintha Kanitz Mór azon váltókon is, hol 
ő elfogadóként szerepel, az intézettől hitelt vett 
volna. 

Ez lehetetlen. Mert nem az elfogadó a váltó- 
benyujtó és hitelélvező, hanem a váltókibocsájtó 
vagy utolsó forgató. 

Ha tehát Kanitznak elfogadványai is vannak 
tartozásai közt, úgy ezek csak úgy juthattak az 
intézethez, hogy mások által mint kibocsájtók vagy 
forgatók által benyujtattak. 

A hitelt élvezők tehát ezen benyújtók voltak. 

Kanitz mint benyújtó csak azon váltókon élve- 
zett hitelt, melyeken ő kibocsájtó vagy forgatóként 
szerepel, mi által azon állítás, hogy Kanitz oly nagy 
hitelt élvezett volna, tetemesen leszállíttatik. 

Azon állítás tekintetében, hogy Kanitz váltói 
„rendszerint" kisebb kamatlábbal számíttattak le, 
mint másokéi, csak azt jegyzem meg, hogy először 
ez csak rendszerint, tehát nem mindig történt, miből 
következik, hogy voltak okok, melyből az egyik, 
melyből a másik történt. 

Annyi a szakértők által igazolva van, hogy 
Kanitz mindig legalább 1 % többet fizetett, mint a 

nemzeti bank kamatlába ; másrészt már fent kiemel- 
tem, hogy az, mily kamatlábot fizet valaki, czóge 
bonitásától függ. ígypéldául igazolva van, hogy A. 
Nagy István igazgató 10°/o fizetett, bár idegenek 
ugyanazon időben, mert elismert czégek voltak, 
6— 8°/o fizettek. 

Mindez azonban adat lehet tán a hitelezés mi- 
nőségére, de nem tudom megmagyarázni, miként 
szolgáljon ez a csalás alanyi tényálladékának meg- 
állapítására. 

Ép így áll azon további adat, hogy Eanitz egy 
bizonyos Eeinitz által lombardirozás végett benyúj- 
tott értékpapírokra 9000 irtot kölcsönzött, bár az 
alapszabályok értelmében azok 8 /* értékéig, tehát 
csak 7695 frtot lehetett adni. 

Ez Eanitznak bűnül rovatik fel, mert a szak- 
értők constatálták, hogy a kölcsönjegy Eanitz által 
van aláírva. 

Eanitz ugyan azzal védekezik, hogy ő egyálta- 
lán nem is érintkezett soha Beinitz-al, és igazolva 
van, hogy ily — mint más ügyleteket is — harma- 
dik személyekkel Yidacs hajtott végre, az igazgató- 
ság határozata alapján. 

Aláírása tán úgy került oda, hogy Vidacs el 
lévén foglalva, megkérte, hogy irja helyette alá. 

De föltéve, hogy valóban Eanitz eszközölte 
ezen egész ügyletet, kérdem, miben fekszik itt a 
csalás ; van-e egyáltalán igazolva, hogy ő ezt csa- 

lási szándékkal tette, van-e igazolva, hogy ő ebből 
hasznot húzott, vagy csak ebben érdekelve volt, és 
va,n-e e kár igazolva ezen müvelet által? 

A kölcsönügylet is csak igazgatósági határozat 
folytán volt véglegezhető. Ő tehát legjobb esetben 
. végrehajtója volt. 

A Varga-féle contóra vonatkozólag Kanitz ügy- 
ködése úgy tüntetik fel, mintha ő lett volna ezen 
egész ügynek mozgatója. Történik mindez azért, 
hogy az ő bünszerzői minősége igazolva legyen. 

Ezen bűnszerzőséget következő módon indo- 
kolja a vád : Kanitz tagja volt a consortiumnak. De 
hát csak Kanitz volt tagja ezen consortiumnak? 

Hisz az iratoknál fekvő 1871. decz. 29-iki szer- 
ződés szerint tagjai voltak mindazok is, kik ellen a 
vád elejtetett. Ezek tehát ez ügyben tagságuk által 
nemcsak hogy btinsz érzőkké, de még bűnrészesekké 
sem váltak. 

Tagja volt Jordán Károly volt igazgató is ; neve 
alá van irva a szerződésen. 

Ha már a tagság a bűnösséget megállapítja, 
hogy van az, hogy Jordán Károly ellen még vizsgá- 
lat se lett elrendelve ? 

Vagy elég mentség rá, hogy ő később kilépett 
az igazgatóság és a consortiumból. 

Ha azonban ezen consortium alakítása bűn- 
tény, úgy az már bűntény volt a keletkezésnél, és a 
részes csak nem menekedhetik azért, mert később 

kilépett. Hisz kilépésekor már alakítva volt a con- 
sortium, már vásárolva volt a szerződés szerint az 
500 darab részvény, tehát consummálva volt a bűn- 
tény ? 

Eanitz bűnszerzőségének megállapítására az 
hozatik fel továbbá, hogy neki, mint alelnöknek, 
tudni kellett ezen alapszabályellenes művelet erede- 
tét és czélját. 

Az igaz, hogy tudta eredetét és czélját e műve- 
letnek, ezt nem is tagadta, de nem mint alelnök, ha- 
nem mint oly tag, ki mint a többi aláírt tagoknak 
okvetlenül a szerződés tartalmáról tudomással bír- 
niok kellett. 

Valami különös tudata Kanitznak se volt, mely 
nem lett volna a többi tagnak is. Legalább ily külö- 
nös, titkos tudat Kanitznál nem állíttatik. 

Különben az összes a többször érintett szerződé- 
sen aláírt igazgatók beismerték, hogy tudták ezen mű- 
velet czélját — mindnyájuknál meg volt, sőt azt irás- 
belileg is megerősítek a szerződésben, miért bír tehát 
ezen mindnyájuknál meg volt tudat Kanitznál azon 
hatással, hogy őt bűnszerzővé, az egyik résznél, 
hogy őket csak bűnrészessé bélyegezze, míg más 
részvevőt ismét teljesen bűntelenné tegyen, míg 
végre két résztvevőre nézve ezen tudat oly csekély 
jogi hátránynyal bírt, hogy még őket vizsgálat alá 
se vették — mint ezt Jordán és Reinitz consortiális 
tagok példája igazolja. 

Kanitz bűnszerzőí minőségének megállapítá- 
sára az is hozatik fel ; hogy beismerte, miszerint 
ezen konsortiális részvényeket mások nevére irattá. 
Azt nem ismerte, hogy ő irattá, hanem annyit ismert 
be, mint az összes többi igazgatók, hogy Vidacs utasí- 
tása folytán átírattak. 

Különben mind Buchta, mind Layerez tanuk 
vallják, hogy ezen müvelet Vidacs utasításából Kuncz 
könyvelő által történt. 

Kanitz Mórnak e műveletnél, valamint a többi 
igazgatóknak egyáltalán semmi ténykedése nem volt. 
Igazoltan csak Vidacs és Horváth igazgatók foly- 
tak be. 

Ép oly kevésbé helyes a vád érve, hogy Kanitz 
megengedte, hogy akár a részvények vásároltassanak 
— akár, hogy az átiratási díj a részvények után a 
Varga contóra írassanak. 

Nem indokolt azért, mert az ő megengedése ép 
olyan természetszerű volt, mint a többi igazgatóé. 
Neki mint alelnöknek akkor, midőn Vidacs műkö- 
dött, semmi különös megengedő vagy tiltó joga 
nem volt. 

Ezen kifejezések mind oda irányulnak, hogy 
Kanitz ténykedését ezen consortium körül úgy tűn- 
tessék föl, mintha ő volt az egésznek indító oka. 
Ep ez lett azonban megczáfolva. 

A legcsodálatosabb ez akkor, midőn mind a 
vizsgálat, mind a végtárgyalás során kihallgatott 

vádlottak és tanuk mondják: „hogy ezen részvények 
egész müveletét és vásárlását Vidacs és Horváth igaz- 
gatók vitték, sőt ezt Horváth a végtárgyalásnál maga 
is őszintén bevallá. Eanitz egyáltalán bele sem ve- 
gyült ezen műveletbe. 

Hogy mondhatni különben, miszerint Eanitz, 
valamint a többi részesek ingyen szerezték meg a 
részvényeket, a midőn a részvények az egyes tagok 
váltóinak az intézet által történt escomptirozásából 
befolyt pénzből szereztettek meg — azt nem értem ? 
Hogy ezen váltók, melyek az intézetnél vannak — 
később néhány tag csődbejutása által rosszak lettek, 
ez későbbi tény, mely semmi jogi kapocsban a rész- 
vények előbbi megszerzésével nem áll. 

Vagy képes-e azon felhozott további tény, hogy 
Kanitz 1873. július 23-án 2 lejárt váltóját egy 9600 
frtos intézeti takarékpénztári könyvecskével bevál- 
tott, illetve compensált Kanitz bűnszerzőségét iga- 
zolni azon csalásban, mely abban állt volna, hogy 
az intézet virágzónak tüntettetett föl, míg tényleg az 
nem volt. 

Egyáltalán mily kapcsolatban áll ezen compen- 
sationális ügy az intézet virágzó vagy hanyatló vol- 
tával, és miként szolgálhat tehát ezen compensatió 
akár az egyik, akár a másik áljapot feltűntetésére. 

De vegyük tartalmilag ezen tényt. 

Egy adósnak tartozása van valamely intézet 
irányában, de egyúttal vagy pénztári jegye vagy be- 

téti könyvbeli követelése is van azon intézet ellen. 
Mi természetesebb, hogy a helyett, hogy az intézet 
a kamatot a könyvecske ntán még továbbra is fizesse, 
másrészt, nehogy az adós tartozzék magának pénzt 
szerezni, és így két műveletet eszközölni tartozzék, 
egyszerűsítik a dolgot, s a kölcsönös tartozás és kö- 
vetelés compensáltatik. 

Hol lehet ebben akár rosszhiszeműséget, akár 
csak kárt is találni? 

A vád azt hiszi ugyan, hogy ezen compensatió 
által az intézet kárt szenvedett, mert míg Eanitz a 
takarékkönyvet egész értékben számította be, addig a 
betéti könyvecskék birtokosai betétek után az intézet 
.csődbejutása által 20 — 25°/o veszítenek. 

Ez a legcsodálatosabb érvelés. Az tény, hogy 
akkor, midőn e compensatió történt, a betéti köny- 
vecske annyinak volt veendő, a mennyiről szólt, 
mert az intézet fennállt. Tehet-e azért Kanitz, hogy 
3 esztendő után a közbenjött csőd miatt a csődtömeg- 
bői csak 80% esik a betevőre 1 

Ezen kár nem a compensatió idejében, nem a 
compensatió által, hanem 3 esztendő után az a csőd 
által lett előidézve. Ezért Kanitz volna felelős ? 

De vizsgáljuk meg az állapotot, ha Kanitz nem 
compensál. Kanitz tudvalevőleg maga is kénytelen 
volt egy hónappal az intézet csődje után az érette 
vállalt szívességbőli elfogadványai miatt csődbe 
menni. 

Ezen csődből a váltóhitelezők legjobb esetben 
20— 30% kapandnak. 

Ha a compensatió nem történik, úgy Kanitz 
váltója be nem váltathatván, azáltal az intézet Ka- 
nitz csődtömege ellenében 9600 frtos váltóköveteié 
sere 2 — 3000 forintot nyert volna; ellenben Kanitz 
csődtömege mint a 9600 frtos betéti könyvecske bir- 
tokosa, miután a betéteknél csak 20 — 25% veszett 
el, kapott volna 75 — 80% ; mely kamatquota meg- 
felel 6—7000 írtnak. 

A compensatió által tehát az intézet csődtö- 
mege 4 — 5000 frtot nyert tényleg. 

Hogy ez csak esetlegesség, az való, de ép oly 
való, hogy akár nyert, akár veszített az intézet a ké- 
sőbbi viszonyok által, ezt visszavonatkoztatni a com- 
pensatió idejére nem lehet. 

Elvégre bátor vagyok figyelmeztetni arra, hogy 
Frank Jakab vádlott szintén ugyanaz napon mint 
Kanitz szintén az intézetnél lévő 6000 frtnyi váltó- 
ját mely még lejárt se volt , — az intézet be- 
téti könyvecskéjével compensálta — és Frank Ja- 
kabot nem bűnszerzőség, nem is bűnrészesség 
miatt vádolandónak, hanem teljesen felmentendőnek 
indítványozta az ügyészség. 

Kétségkívül azonban a legcsodálatosabb indok 
Kanitz bűnösségének megállapítására az, hogy ő 
már 1873-ban január 31 -én szivességböli elfogadva- 
nyával támogatta az intézetet, mi mutatja, hogy az 

intézetnek 1873-ban pénzszorultságai voltak, s mi- 
ket Kanitz tudva, mégis az 1872-ki mérleget rózsá- 
san tüntette fel. 

Ismételten óvást kell tennem azon mindig meg- 
újuló állítás ellen, hogy Kanitz készítette s állította 
fel az 1872. évi mérleget. Ez meg van czáfolva. 

Kifogást kell azon fölfogás ellen is tennem, 
mintha egy időleges pénzszükség már az illető inté- 
zet halálos állapotát jelezné. 

Ezt kifejtem bővebben fent. 

De eltekintve ettől, nem veszi-e a vád maga is 
észre, hogy maga mondja, miszerint a szívességbőli 
áldozat Kanitz részéről 1873 január 31-én hozatott, 
hogy tehát, ha ez tán hanyatlást is jelezne az intézet 
részéről, ezen hanyatlás legfölebb 1873 január 31-én 
vehető beálltnak, míg az 1872-ki mérleg az üzlet 
állapotát 1872. évre tünteti fel. 

Azért, hogy 1873-ban hanyatlani kezdett tán 
az intézet, nem lehetett-e jó az 1872-ki üzletév? És 
szabad volt volna-e azért az 1872. évre terjedő üz- 
letek mérlegét módosítani azon körülmények után, 
mik csak 1873-ban álltak be. 

Ha ezt tenni kellett az igazgatóságnak, úgy sza- 
badna azt is tenni, hogy ha az 1873. évi folyamán 
valamely intézet kitűnő üzleteket kötött, ezen nye- 
reség egy részét visszaszármaztassa az 1872. évi 
mérleg nyeresége számlájára. 

De kiegészítenem kell azon állítást annyiban, 

hogy Eanitz Mór igazoltan az intézetért a catastrófa 
megakadályozása czéljából csaknem 80.000 frtnyi 
szivességbőli váltót fogadott el, — és ő akkor fenn- 
álló jó czég volt. 

Ily áldozatkészség azt mutatja, hogy Kanitz 
önmaga kitűnőnek tartotta az intézet vagyoni állapo- 
tát még közvetlen a catastrófa előtt is. 

Ha pedig ez azt mutatná, hogy Kanitz tudta, 
miszerint rossz az intézet, úgy ez érdeknélküliségnek 
és becsületes áldozatkészségnek az intézet iránt oly 
jele, mely minden irányban mentesíti őt. 

Az nem von le semmit ezen tény méltánylásá- 
nál, hogy az intézet kénytelen volt fedezet és bizto- 
sításkép Kanitznak ama 6000 frtnyi szivességbőli 
elfogadványáért egy hasonmagasságú betéti köny- 
vecskét adni, mert azon körülmény, hogy Kanitz 
fedezetűi elfogadta e könyvecskét, mutatja, hogy 
Kanitz az intézetet és adóssági elismervényt — minő 
elvégre a betéti könyv — teljesen jónak és fizetés- 
képesnek tartá, mert csak/eZ nem tehető, hogy valaki 
tyy fedezetet fogadjon el, melyről tudja, hogy mit 
sem ér. 

Mindezen előadottakból azon okszerű következ- 
tetés foly, hogy azon adatok, e ténykedések alapján, 
melyeket a vád a szakértői vélemény alapján előso- 
rol, sem csalási szándékot, se megtévesztést, se jogel- 
lenes önhasznot, se csalárd cselekményt, se ebből 
okszerűleg folyó gonosz károsítást nem igazolnak, 

miből következik, hogy se tárgyilag csalás nem 
létezik, se alanyilag Kanitz Mór csalást el nem 
követett. 

Mit igazolnak tehát mégis ezen adatok ? 

Igazolják, hogy az intézet belkezelése zavart, el- 
lenőrködése hiányos, a benne uralkodó üzleti eljárás 
felületes, és az akkori idők szülte vérmesség folytán, 
tán kevésbé óvatos volt. 

Igazolják ezen ténykedések azt, mit akkor idő- 
táj t a legcsekélyebb kivétellel, összes akkori részvény- 
társaságaink gyakoroltak, és ép ezen általánosság 
miatt még a szigorú morál szempontjából is ment- 
hető. 

Egészen más volna, ha ezen ténykedések vala- 
melyike is határozottan csalást, tehát bűntényt fog- 
lalna magában. 

De mutathatni ezen ténykedésekben csak- egyet- 
lenegy tényt is, mely határozottan a csalás kellékeit 
kimerítené vagy csak megközelítené is ? 

És nem-e kénytelenűlt ennek tudatában a vád 
is azon eljáráshoz folyamodni, hogy mérsékelt mó- 
don a büntetőjogi legsarkalatosb elvek halomra 
döntésével az egész üzleti kezelés criminalizálása 
által a csalás oly fogalmát állítsa fel, melyet — 
bátran mondjuk — a világ egyetlenegy büntető tör- 
vénykönyvében sem találhatni. 

Csak egy törvényköny van, mely a kezelés mi- 
nőségéből kiindulva, egy speciális bűntényt alkotott. 

Stiller M. Védbeszédek. 14 

Ez a német birodalmi büntetőtörvény, mely a^66. 
§-ban megállapítja az „ Untreue" — hűtlen kezelés 
bűntényét. 

De ezt is csak bizonyos hivatalos jelleggel ellá- 
tott vagyongondnokokra szorítja, részvénytársasági 
képviselőket nem említ azok közt, kik e bűntényt 
elkövethetik. 

Másrészt azonban ez oly speciális bűntény, 
hogy annak megállapítására nem elegendő az egy- 
szerű csalási szándék, hanem a legjobb commentá- 
rok szerint speciális egyenesen és határozottan az 
illető gondnokolt vagyon megkárosítására czélzó jog- 
ellenes cselekmény szükségeltetik; föltéve tehát, 
hogy az eljáró bíróságnak szeme előtt fogna lebegni 
tán ezen különleges német törvény által teremtett 
« hűtlen kezelési » törvény, azt alkalmazni nálunk 
nem lehetne és szabadna azért, mert : 

először a németeknél sem adnak ezen törvény- 
nek kiterjesztő hatályt részvénytársaságokra ; 

másodszor, mert az igazgatóság egyes fölsorolt 
ténykedéseiben és egyáltalán az egész eljárásban 
csalási szándék, annál kevésbé az intézet, vagy bárki 
más megcsalására határozottan czélzó csalárd szán- 
dék nem lett igazolva ; 

s mert végre nálunk a hűtlen kezelés bűntényét 
ez értelemben nem ismeri a törvény. 

Már pedig veszélyes volna minden határozott 
törvény nélkül bizonyos cselekményeket bűntényekké 

qualificálni, mert ez nemcsak megsértené azon szent 
elvet, hogy büntetni mindenkit csak azon tettért lehet, 
melyet a tett elkövetése előtt a törvény határozottan 
bűnténynek qualificál, hanem megrendítené a jogbiz- 
tonságot s megsértené a jogérzetet. 

A midőn tehát a vád az egész üzleti kezelést 
minősiti csalásnak, oly bűntényt állapít meg, mely 
nem létezik nemcsak nálunk, de nem létezik sehol. 

De nem csak ezt teszi a vád, hanem tovább 
megy és védenczemet a csalás által okozott kár meg- 
térítésében is kéri. marasztalni. Természetesen. 

Azonban hát kin követtetett el a csalás, kinek 
tartozzék tehát az elitélendő kártérítéssel ? Tán a rész- 
vényeseknek és a betevőknek ? 

De a kárnak okozatos összefüggésben kell állni 
a csalási ténynyel, ha a bűnös annak megtérítésére 
marasztaltathassék. Miután pedig a vád szerint a 
csalás az által követtetett volna el, hogy az üzleti 
kezelés által az igazgatók rózsásnak festették az in- 
tézetet, míg valóban az nem volt, úgy büntető jogi- 
lag csakis ezen ténykedés által okozott kárba volna 
marasztalható Kanitz s vádlott társai. 

Kicsoda az, ki akár azt megmondhatná, hogy 
ki szenvedett ezen testnélküli tény által kárt, vagy 
hogy miként szenvedett kárt ez által, és minő kár az ? 

Mert ily módon azon kár, mit a részvényesek 
és betevők az intézet csődje, annak óriási tömeg- 
gondnoki, perügyelői költségei, az activ vagyonnak 

14* 

a csődben devalválása s más csődkörülmények által 
szenvedtek, nem tekintethetik csak mint okozatos 
következmény azon incriminált testnélküli tényből, 
hogy az igazgatók a társulat állapotát kedvezőnek 
tűntették fel, hanem ezen kár kizárólagosan csak a 
csődnek lehet következménye. 

Már pedig a kár tényleg a csőd által s annak 
folyamán állt be. 

Ily határozatlanságok a vádban mindig be fog- 
nak állani, valahányszor az eltér a bűntények t'ór- 
vényhozásilag és tudományilag világszterte divó fel- 
fogásától, a midőn az csalást akar megállapítani oly 
valami megfoghatlan, testnéküli tény által, hogy az 
igazgatók virágzóbbnak tűntették föl az intézetet, 
mint volt ; a midőn továbbá oly szakértői véleményt 
fogad el alapúi, melyben sem szakértelem, sem elfogu- 
latlan vélemény nem található. Hogy mennyi hitelt 
lehessen tulajdonítani ezen szakértői véleménynek 
— elég utalnom azon valóságos ellenségeskedő vád- 
lói hangulatra, mely azt átlengi ; elég utalnom azon 
körülményre, hogy azon két esetben, melyben e vég- 
tárgyalás során meg lett engedve külön szakértők ki- 
hallgatása, ezek mindenben egyenesen és határozottan 
desavouálták azok véleményét l 

Nem-e fekszik közel azon feltevés, hogy ha a 
bíróság megengedi az egész szakértői véleményt elfo- 
gulatlan ellenszakértők által megv zsgáltatni, hogy 
akkor ép úgy, mint a két felemlített sarkalatos tételre 

történt, történik, az egész vélemény tartalmára, hogy 
t. i. az egész desavouáltatik. 

Nem értem én a könyvekből szedett számszerű 
adatokat, hanem azon következtetéseket, miket azok- 
ból vontak. 

Es ily megbizhatlan részben lerombolt alapot vett 
az egész vád kiindulási pontul a csalás súlyos bűn- 
tényének megállapítására ! 

Végűi engedje meg a tekintetes Törvényszék, 
hogy még egy körülményre hijjam fel becses figyelmét. 

Köztudomású dolog, hogy az 1873. évi válság 
után világszerte megkezdődtek, az összeroskadt rész- 
vénytársulatok vezetői ellen a bűnfenyítő perek. 

És ha azokat párhuzamba helyezzük ezen fen- 
forgó perrel, mit látunk ? 

Látjuk azon csodálatos tüneményt, hogy míg 
másutt millionáriusok ültek a vádlottak padján, kik 
az általános catastrófa által önvagyonukban meg 
sem rendítve, jólét és gazdagságban maradtak; 

itt koldusok ülnek, kik az általuk vezetett inté- 
zet bukása által önmaguk is nemcsak előbbi jólétből 
a nyomor örvényébe, de még az elitéltetés szégyen- 
padjára is sodortattak. 

És ezek az intézet bukása előtt mind jómódúak 
és tiszteltek voltak ! 

A csaló, a lelkiismeretlen harácsoló nem koldus- 
botot ment meg magának egy általa vezetett pénzinté- 
zet hajótöréséből, hanem csengő aranyzacskót ! 

Es hogy mily becsülésben részesül Kanitz, 
daczára az ellene elrendelt btínfenyítő pernek, 
mutatja azon körülmény, hogy érte, a tönkre- 
mentért, — a leggaládabb bűnténynyel vádoltért 
a budapesti kereskedelmi kar legkiválóbbjai szabad- 
lábra helyezése alkalmával 50.000 frtnyi biztosíté- 
kot tettek le. 

Méltóztassék a letevők névjegyzékét átolvasni 
és találni fog neveket, melyeket a kereskedői köztisz- 
telet, kamaráiban, tiszteleti állomásain a legmagasabb 
polczokra emelt. 

De ezen becsülést nem csupán a kereskedői 
kar kiválóbb része tanúsította Kanitz Mór iránt, 
hanem tanúsította Csődbírósága, a bpesti keresk. 
és váltótszék, a midőn őt az intézet által előidézett 
bukásában minden vétség alól is fölment endőnek mondta 
és csődjét vétlennek declarálta, a mint ez az iratoknál 
fekvő, a bpesti keresk. s váltótszéknek 1875. év július 
20-án kelt 64.540. sz. végzéséből kitűnik. Mindezek 
után Nagy Istvánért külön védelem fölösleges. 

ÍJzek után védelmemet azon találó útmutatás- 
sal zárom, melyet Wahlberg, a híres bécsi crimina- 
lista, ezen ügyekről és ezen nemű bűnperek megin- 
dításáról nem rég egy értekezésben írt : 

„Némelyek a criminalisticus özönvizet feltétlenül 
felszabadítani és abba a társulatok összes rendelle- 
nességeit példás büntető megtorlás által belefojtani 
akarják, — történjék ez bár a jog és erkölcs megkü- 

lónböztetésének, a magánjogi és büntethető jogtalan- 
ság eddig fáradságosan felépített határvonalainak le- 
rombolásával" 

„Azt mondják ezek, hogy ezen kihágások crimina- 
lisátiója, törvényhozási szükség és az erélyes büntetés 
terrorismusa, — mentő tény." 

De hozzá teszi, hogy így eljárni nem igazságos, 
és nem szabad „föláldoznunk a polgári és büntetőjog 
beszámítás nagyoknak és helyeseknek talált szabvá- 
nyait, egy pillanatnyi volt szükségletért !" 

Mindezek alapján én Kanitz Mór és Nagy A. 
István felmentését kérem a csalás tárgyi tényálladé- 

kinak hiányából a tek. kir. törvényszéktől. 

* 

Az első bíróság Nagy igazgatót felmentette, de 
Kanitz alelnököt bűnösnek találta. A legfelsőbb bíró- 
ság azonban utóbbit is büntethető tényálladék hiá- 
nyából felmentette. 

A rákos-palotai erdőben 1877. szeptember 26-án 
Wagner László, műegyetemi tanár és Perczel 
Béla akkori miniszter fia, Perczel Aurél budapesti 
ügyvéd között párviadal vívatott, melynek utóbbi 
áldozatul esett. Egyrészt a párbajvívók társadalmi 
állása és köztiszteletűsége, másrészt a párbaj indo- 
kának titokszerti, és ép ezért érdekes volta, nem- 
különben a párbaj gyászos kimenetele valóságos 
izgalomba hozta a főváros minden körét, a midőn a 
párbajnak megtörténte tudomásra jött. Az ügy a 
pestvidéki törvényszék előtt került vizsgálat alá, és 
az ugyanaz éVi deczember 17-kén megtartott vég- 
tárgyaláson Wagner László «a párviadal bűntetté- 
vel)), Szüry Dénes, Leövey Sándor, Ivánka Oszkár és 
Szitányi Ödön mint segédek az abban való ((bűn- 
részességgel)) lettek vádolva. 

Ivánka Oszkárért következő védbeszéd monda- 
tott ez alkalommal : 

Tekintetes Törvényszék ! 

Bármily igazak és magasztosak legyenek is 
azon eszmék, melyeket tisztelt védőtársaim a párbaj 
körül, annak társadalmi jelentősége és az európai 
törvényhozások szempontjából hangoztattak, tarta- 
nom kell attól, hogy azok gyakorlati érvényesítése 
ezen megrendítő párbajügyben aligha lesz eszközöl- 
hető. Állandó törvényszéki gyakorlatunk egészen más 
utakon járt, és parancsoló törvény hozataláig alig 
van remény, hogy bíróságaink a hazai gyakorlat 
megszokott ösvényeiről le fognának térni külföldi 
törvények vagy bár jogosaknak állított társadalmi 
exigentiánk kedveért. 

A midőn azonban a törvényszéki gyakorlat 
uralmát elismerem és előtte meghajlok, mert benne 
bíróságunk bölcseségét látom megtestesedve, nem 
zárkozhatom el azon észlelet előtt, hogy ezen bírói 
bölcseség sem maradt változatlanul mindig ugyanaz. 

Es csakugyan, a mi a bírói bölcseség előtt rö- 
vid évek előtt még jelentőségteljes szabály volt, az 
ma már értelemnélküli korlát, a mit nem rég a köz- 
béke nélkülözhetlen garantiájának tartott, ma már 
minden erejét vesztett puszta forma. 

Jellemzője tehát a « bírói bölcs belátásnak » és 
a törvényszéki gyakorlatnak, hogy változzék, változ- 
zék a szerint, a mint a jog és igazság körüli eszmék 
időnkint változnak és fejlődnek. 

Oly országban különösen, mint a mienk, mely- 

ben még számos joganyag tekintetében törvény 
nincs, vagy a létező már elavult, a birói gyakorlat 
mintegy a törvényhozás szerepét vállalja át. Es 
azért a törvényhozás kötelességei átháramlanak a 
biróságokra, a mennyiben a valódi bölcs törvény- 
hozás alkalmazkodni fog mindig az illető törvény- 
hozási anyag körül kifejlett eszmékhez. 

És csakugyan érvényesülni látjuk törvényszéki 
gyakorlatunkban is nyomról-nyomra e felfogást. 
Mert volna-e bátorsága bármelyik bíróságnak is je- 
lenleg alkalmazni akarni Mária Terézia párbaj -ren- 
deletét — bár megszüntetve nincs, — mely halált 
mondott párbaj -vívó és segédre egyaránt ; vagy helyt 
engedni azon felfogásnak, melyet a birói gyakorlat 
még csak a 30 — 40-es években helyeselt a párbaj 
körül. 

Bár sem törvényhozási kényszer, sem valamely 
más hatalmi meghagyás nem terelte el biráinkat 
ama rendelet parancsolta szigortól, az eszmék hala- 
dásának minden fordulóját kifejezve találjuk a pár- 
baj körüli birói gyakorlatban, míg ez eljutott a 
mostani tisztultabb és emberiebb felfogáshoz. 

A büntetőjogi eszmék ilyen fordulóján állunk 
most is. 

Tán csak rövid hónapok választanak el attól, 
hogy büntető törvényszéki gyakorlatunk, mely ed- 
digelé csak a „birói bölcs belátástól" nyerte útmuta- 
tásait, immár egy részletesen rendelkező torvény-höl 

fogja meríthetni directiváit. A magyar büntetőtör- 
vénykönyv kész, és csak törvényhozási szentesí- 
tésre vár. 

Nem kell-e ily körülmények közt a birói bölcs 
belátásnak mintegy Janus arczczal birni, mely mi- 
dőn egyrészt a múltba pillant, másrészt a közel 
jövőbe is kell tekintenie ? Nem-e feladata ilyenkor 
a bíróságnak — mert még hatalma van rá — hogy 
a régi avuló és az új támadó felfogás közt tátongó 
űr áthidalását kisértse meg ítéleteivel. 

És uraim, ily űr létezik tényleg a párbaj-segé- 
dek tekintetében a mostani gyakorlat és az új bün- 
tetőtörvény között. 

Eddig a párbajsegéd büntettetett pusztán azon 
ténye által, hogy segédként részt vett valamely pár- 
bajban. A segéd ténykedésének egyénisítése annyira- 
nem mehetett a mostani törvényszéki gyakorlat 
szerint, hogy a büntetés alól mentesíttessék. Az új 
büntetőtörvény ezen rideg formalistikus álláspontot 
teljesen elhagyta, és mentességet biztosít annak, ki 
bármint segéd tevékeny részt vett is valamely pár- 
bajban, de a párbajt megakadályozni törekedett. 

Ha önök már most a jelen esetben kislelkűen • 
bezárkóznak az eddigi gyakorlat igazság- és elvnél- 
küli felfogásában, ha nincs bátorságuk rést törni 
rajta és utat engedni az igazság fuvallatának, mely 
önök birói meggyőződésére termékenyítőleg tör elő 
az új büntetőtörvénykönyvnek említett intézkedésé- 

bői, úgy megeshetik, hogy mit önök itéletökben ma 
mint « bűntettet » büntetendőnek deciaráinak, holnap 
mint közömbös cselekmény, minden büntetés alól 
mentnek fog nyilváníttatni. 

Ily Ítélet azonban sem önök, sem a jogkereső 
közönség lelkiismeretét nem nyugtathatná meg, és 
nem háríthatná el önökről a vádat, hogy hatalmuk- 
ban állt igazságosaknak lenni, de hatalmukkal élni 
nem tudtak. 

De mert hiszem a birói gyakorlat és bölcseség 
fejlődését és alkalmazkodását az idők eszméihez, vé- 
denczem ténykedését ezen szívrendítő tragödiában 
ez új idők eszméinek nyomán fogom önök előtt fel- 
tüntetni és megítélését önöktől kérni. 

Védenczem párbajsegédje volt néhai Perczel 
Aurélnak; segédje, ki az ügyben a felek érdekében 
mindent elkövetett, hogy lehetőleg a párbaj kikerül- 
tessék, és ki, midőn ez mellőzhető már nem volt, 
oda törekedett, hogy azt legalább veszélytelen kime- 
netelűvé tegye. 

Az imént lefolytatott végtárgyalás védenczem 
ezen ténykedését minden phásisában igazolja. Hogy 
elejéről kezdjem, a vizsgálat adataiból tudjuk, hogy 
midőn Perczel Aurél 1877. szept. 25-kén védencze- 
met a Vadászkürtben ebédnél fölkereste és fölkérte, 
hogy segédje legyen, — ez mintegy balsejtelmektől 
üldözve — és mert határozottan őt kívánta segédjé- 
nek, — a segédséget elfogadni vonakodott, vélvén, 

hogy ez által tán megnehezítené a párbaj létre- 
jöttét. 

Később, az igaz, midőn Perczel Aurél véden- 
czem baráti érzelmeire apellált, midőn másrészt 
védenczemet a becsület parancsszava is inté, hogy 
párbajra komolyan elszánt , a bánásmód minden 
varázsával biró szeretett barátját, ezen életére döntő 
válságú perczében el ne hagyja, védenczem ekkor a 
legszentebb érzéseknek ezen kettős nyomása alatt 
engedett és elfogadta a segédséget. 

De kinek lehetett volna ily körülmények közt 
ellentállni ezen kérelemnek, kinek szabadott volna 
megtagadni e kivánságot ? Hisz a segéd ily percz- 
ben, ily komoly indokú és jellegű véres harcz előtt 
valóságos gyóntató, kinek támogatása a válságos út 
előtt valódi megnyugvást nyújt a háborgó kedély- 
nek. Ezen lépés nemcsak mentséget nem, de még 
magyarázatot sem igényel önök előtt. 

Miként viselkedett azonban Ivánka Oszkár úr 
azután, hogy a segédséget elfogadta ? Ez a kérdés. 
Mert ez fogná csak mutatni vájjon komolyan töre- 
kedett megakadályozni eme végzetes tragödia fej- 
lődését. 

Ez irányban első lépésére utalok, melyet mint 
segéd tett, a midőn Szüry Dénessel, mint az ellenfel 
segédjével, első ízben érintkezett, és mely alkalom- 
mal az ügy békés, lovagias kiegyenlítését kísérté meg, 
Wagner segédjei azonban határozott utasításukhoz 

képest minden felvilágosítást megtagadandónak és 
az ügy békés kiegyenlítését ennek folytán lehetlen- 
nek mondák. 

Mindezt Wagner segédei, — Szüry és Lö- 
vey urak — e végtárgyalás során határozottan 
vallották. 

A midőn minden törekvés, hogy az ügy loyalis, 
lovagias módon, békésen kiegyenlíttessék a feleknek 
végzetszerűen állhatatos elhatározása folytán meg- 
hiúsult és a párbaj elkerülhet] enné vált, védenczem- 
nek nem maradt más hátra, minthogy az ügy lebo- 
nyolítását is eddigi békéltető szerepe szellemében 
hajtassa végre. Kiszorítva positióiból, melyekkel 
egy szeretett barát élete fölötti féltében a párbajt 
megakadályozni törekedett, nem maradt számára 
más, mint immár mindent megtenni az ellenfél 
segédjeivel karöltve, kik hason érzelmektől vezérel- 
tetvék saját felök iránt, mi a már bizonyosan meg- 
történendő párbajnak veszélytelenebbé való tételét 
eszközölni képes. 

Fölötte jellemző, mily előrelátó gondossággal 
járt el ez irányban védenczem, és a mit e réven 
cselekedett, valóban csak egy nemes emberszerető 
szív sugallata lehet. 

Wagner segédeinek vallomása kétségen kí- 
vül helyezi, hogy védenczem a párbaj föltételei- 
nek megállapításánál oly álláspontot foglalt el, 
mely teljesen igazolja fönti állításomat, és mely 

Stiller M. Védbeszódek. 15 

álláspontot azután sikerült az ellenfél segédeivel is* 
elfogadtatni. 

Ugyanis Szüry Dénes önvallomása szerint, ő, 
mint Wagner megbízottja, a párbajvívásnál három 
golyóváltást kért; védenczemnek sikerült elfogad- 
tatni egy lövést. Három lövés közt a találás való- 
színűsége természetesen nagyobb lévén, a golyó- 
váltás ilynemű megszorításának indoka bővebb 
magyarázatot nem igényel. 

A lőtávolságnak megállapításánál szintén vé- 
denczem határozott kívánságára a 20 lépésnyi távol- 
ság lett az ajánlott 15 lépés helyett elfogadva. Azt 
fölösleges kiemelnem, hogy a találás valószínűsége 
a távolság nagyobb voltával csökken. 

Midőn a pisztolyok megszerzésére került a sor, 
— egyetértőleg Szüryvel — védenczem a lehető leg- 
bizonytalanabb lövésüeket kereste. Találtak is sze- 
rencsésen elvégre olyanokat, melyeknél az iratoknál 
-elfekvő szakértői vélemény azt állítja gondos meg- 
vizsgálásuk után, hogy azokkal csak az találhat, ki 
előbb többször már lőtt velők, és lőtávolságukat már 
ismeri; mit a párbajvívók egyikéről sem lehet 
állítani. 

Végre kiértek a felek, a segédek a végzetes 
helyre, a párbaj színhelyére. Itt már csak a lőtávol- 
ság kimérése ós a pisztolyok megtöltése volt hátra, 
hogy azután az élet-halál viadal utolsó, véres felvo- 
nása legördüljön. 

És miként végezték itt a párbajsegédek és köz- 
tük védenczem, ezen teendőiket ? 

A lőtávolság kimérésénél a megállapított 20 
lépést oly dusásan mérték ki, hogy 23 — 24 lépés 
lett belőle, és a pisztolyok töltése, mely védenczemre 
volt bízva, oly módon végeztetett általa, hogy ebből 
is kilátszik a határozott szándék, hogy a párbaj ve- 
szélyes kimenetelének esélyei csökkentessenek. Mert 
bizonyított ténynek vehető immár, hogy a pisztolyok 
oly erősen voltak töltve, hogy az elsütésnél ez által 
okozott rúgásnak okvetlenül bizonytalanná kellett 
tenni a lövést, még a legjobb czélozás mellett is; de 
bizonyított ténynek kell venni azt is, hogy mindezt 
szándékosan tette védenczem, és pedig az érintett 
indokból. 

Mindent megtettek tehát a segédek és ezek közt 
kiválólag védenczem, mi a párbajt elkerülhetővé, 
és midőn ez lehetetlen volt, legalább veszélytelen 
kimenetelűvé tenni alkalmas és képes. A halálos 
golyó vakröptében mind e nemes törekvést iszonya- 
tos módon csúffá tette. 

Ha ily segédek is bűnösök, akkor nem létezik 
különbség a között, ki valamely bűntettet előmoz- 
dít és a között, ki minden tevékenységével azt aka- 
dályozni törekedik. 

Ezen különbséget ignorálni azonban annyit 
tenne, mint lerontani azon nagy elveket, melyeket a 
beszámítás tekintetében a büntetőjog- s igazság- 

15* 

szolgáltatás ismer, mit önök — mint birák — 
semmi esetre nem akarhatnak. Miért is vádlott föl- 
mentését kérem. 

Vádlott a többi párbajsegéddel együtt a „pár- 
viadal bűntettébeni bűnrészességben" „bűnösnek" mon- 
datott ki. — Később e párbaj részvevői mind meg- 
kegyelmeztettek. 

EGY BŰNÜGYI IDYLL. 

1879. 

A budapesti „iparosok általános takarék és hitel- 
egylete" 1869. évben alapíttatván, különösen a 
kisiparosok körében vezérintézeti szerepre tett szert. 
Igen nagy üzletkört nyert és kezdetben meglehetős 
virágzásnak indult. Azonban csakhamar a legkülön- 
félébb vállalatokba bocsátkozott, melyek voltaképen 
egy bank körébe alig tartoztak; minek folytán a 
hetvenes években beállt gazdászati válság alatt erő- 
sen szenvedett. Ez azonban nem adta volna meg 
neki a haláldöfést. De 1875-ben Keller Ármin igaz- 
gató kinyilatkoztatta az igazgatóság előtt, hogy ő 
tetemes összegeket használt fel a bank pénzéből 
tőzsdei játékára, miket a tőzsdén el is veszített, 
minek folytán a bank óriási kárt szenvedvén, rész- 
vényei rohamosan értékben alább szálltak. 

Az igazgatóság Keller ellen fenyítő feljelentést 
tevén a budapesti fenyítő törvényszék előtt, a meg- 
indított bűnvizsgálat mind nagyobb mérveket öltött, 
úgy hogy azután még egy igazgatósági tag jogerejü- 

leg a csalás és Kellemek egyik sógora, Kaufmann Ede 
pedig a csalási bünrészesség miatt vád alá helyez- 
tettek. 

Különösen Kaufmann Ede azzal lett vádolva, 
hogy ő az intézetnél nagy hitelt bírt, melyet csalárd 
módon és csak a Kellerrel való rokonság felhaszná- 
lásával szerzett meg, hogy ő bár szegény, .25,000 
frtnyi adóssággal van terhelve az intézetnél, miből 
következik, hogy ő voltaképen csak Kellemek elő- 
térbe tolt bábja. 

A végtárgyalás ezen nagy és roppant bonyolult 
btinperben, melyben az intézetnek összes üzleti ke- 
zelése képezte a vizsgálat tárgyát 1879. évben ápril 
hó 28-kán kezdődött és csak május hó 8-kán fejez- 
tetett be. 

Ezen egész időn át az egész tárgyalás csakis a 
főszemélyek, t. i. Keller és a vádolt igazgató tanács- 
tag sáfárkodása körül pontosult össze, és Kaufman- 
nal, ki elleni vád amúgy is nagyon lazán függött 
csak össze a főszereplők vádjával, se bíróság, se 
ügyészság természetesen nem is törődött. Ezért 
valóságos komikus benyomást tett mindenkire, mi- 
dőn csaknem 1 2 napon át, míg a tárgyalás tartott, 
minden nap őt a törvényszéken egész pontosan 
megjelenni és naphosszant a vádlottak padján ülve 
szundikálni látták, míg vádlott társai élethalálra 
küzdöttek a vád adatai ellen. Egész szereplése ezen 
nagy btinperben abban állott, hogy a tárgyalás első 

napján a szokásos kérdésekre, neve, állása stb. iránt 
a feleletet megadta, és hogy a tizenkettedik napon 
megint egy pár kérdésre felelt a 25.000 frt adósság 
keletkezésére. Különben hallgatott és szunnyado- 
zott. A vádlottak padjának 12 napon át ezen szor- 
galmas látogatása után, az ügyész végre vádját is 
elejtette ellene. 

Még fokoztatott azonban a benyomás komi- 
kuma, azon ellentét által, mely közötte, mint az 
egyszerű észjárású, alig írni, olvasni tudó szatócs és 
feleletei és vádlott társai, mint a volt hatalmas 
bankigazgató és a szakavatott igazgató-tanácsos és 
körmönfont védekezései közt létezett, és kiket mégis 
a sors szeszélye egy nagy sensatiós bűnperben, mint 
munkatársakat, összehozott a vádlottak padján. 

Az ő érdekében lett az alábbi védbeszéd el- 
mondva : 

Tekintetes törvényszék ! 

Ha a tek. törvényszék kötve volna az ügyész 
által tett felmentési indítványhoz, úgy az én szere- 
pem most, a végtárgyalás után, ugyan az volna, 
mely volt védenczemé az egész végtárgyalás alatt, 
i. i. hogy hallgassak. De miután eljárásunk értelmé- 
ben a törvényszék függetlenül itél a vádindítványtól 
és védenczem a törvényszék által jogerejűleg csa- 
lási bűnrészesség miatt vád alá helyeztetett, kény- 
telen vagyok védencem érdekében formális vöd- 
beszédet mondani. 

Shakespeare halhatatlan tragédiáiban rendesen 
a darab oszlopos alakjaival párhuzamosan oly ala- 
kokat is szerepeltet, melyek voltaképen a főcselek- 
ménynyel szervesen össze nem függnek és azért oda 
nem is valók volnának, de melyeket mégis azért 
állít oda, hogy eredeti humoros lényük által a nagy 
szenvedélyek és érdekek komor harczában a csendes 
vidámító elemet képviseljék. Csendes idyllek ezek, 
melyeken a nagy tusában elfásult kedélyek megnyu- 
godni és újra felépülni szoktak. 

Körülbelül ilyen alakot teremtett a vád mesteri 
keze, midőn Kaufmann Edét belevonta ezen nagy 
bűnügyi drámába. Hogyan és miként került ezen 
ó-testamentomi egyszerű alak üdítő tudatlanságával 
aziránt, mi banküzletekhez csak konyít is, a vádlot- 
tak padjára, egy hírneves mindenható bankigazgató, 
egy ejelmes, routinirozott banktanácsos mellé ; — 
ennek csak az isten a megmondhatója. Tény az, 
hogy ez az egyedüli probléma ezen egész nagy és 
bonyolult bűnperben, melynek megoldásán mind 
én, mind védenczem az egész tárgyalás során törjük 
kölcsönösen és egyetértőleg fejünket, — a nélkül, 
hogy megnyugtató eredményre jutottunk volna. 

Hiába keresem ama számtalan üzleti manipula- 
tiókban, ama szemkápráztató százezres pénzügyi 
operatiókban és ama rejtélyes könyvelési műveletek- 
ben, melyeknek képei e tárgyalás során szemeink 
előtt változatosan elosontak, ama lánczszemet, mely 

összekapcsolná Eaufmann Ede cselekményeit azok- 
kal. Látom, hogy ő is a vádlottak padjához fűzve 
van, de nem láthatom a hurkot, mely őt visszatartja. 

Vádlott eddigi előéletének a végtárgyalás által 
földerített gyér adataiban sem vagyok képes fölvilá- 
gosítást nyerni. 

is, mint sok más helybeli hitsorsosa, ki itt 
nagy úr lett, Ó-Budáról vonult át a Dunán, hogy itt 
megbirkózzék a szerencsével. Ott szerény fűszer- 
kereskedést űzött, közben-közben, — mint előadá 
maga — el-eljárt árverésekre, ide és tova apróbb pénz- 
operatiókat végzett, szóval „ősi foglalkozásokat" űzött, 
mi mind azonban, mint látszik, mégis sokkal keve- 
sebbet hajtott neki, mint egy halott nagybátyja, kit 
szerencsés volt nemcsak eltemetni, de annak tetemes 
vagyonát örökölni is. Ez a hetvenes évek elején volt. 

Keller, védenczemnek sógora, ekkor már bank- 
igazgatói hatalmának tetőpontján állott. Igazgató- 
tanácstársainak irigység és érdeknélkííli kegye őt a 
banknak csaknem korlátlan urává tették. Minden 
ellenőrködés nélkül kezelte ő az akkor vezérszerepet 
játszó intézet pénzét, adott, vett szabadon az intézet 
javaiból, és kezének mozdulatától ezrek existenciája 
függött, a kiknek hitelt adott, vagy a kiktől hitelt 
megvont. 

Híre természetesen eljutott O-Budárais, véden- 
czem szerény hajlékába. Mozogni kezdett őbenne 
is a nagyravágyás dámona, mert mint Franczia- 

ország utolsó közkatonája tarisznyájában hordja a 
inarsalli vezénybotot, úgy tudvalevőleg védenczem 
minden hitsorsosában egy jövendő millionárius rejlik. 
Átjött tehát Ö is Pestre, melynek különösen az egyik 
részében, a tőzsde környékén akkorában köztudomá- 
silag a milliomok dudva módra burjánoztak ki a föld- 
ből. Kaufmann Ede is kezdé járni a kábító tánczot 
a tőzsdejáték aranyborjúja körül, és midőn itt ne- 
szét vették, hogy „gazdag örököt", hogy egy vezérlő 
bankintézet igazgatójának közeli „rokona", — csak- 
hamar körülrajongta a tőzsdei ügynökök egész csa- 
pata, kik immár beavatni kezdek a „Kostgescháft" 
veszélyes és nagy összegeket igénylő üzelmeibe, ügy 
hogy mind nagyobb és nagyobb kiterjedést nyert 
üzlete, és hogy midőn saját vagyona elégségesnek 
nem mutatkozott, hitelt kezdett igénybe venni az 
általános takarék- és hitelegyletnél. Az üzlet mind 
nagyobb-nagyobb mérveket öltött, és ezzel egyaránt 
nőtt adóssága az. intézet irányában. Rövid másfél év 
alatt a tárgyalásnál bemutatott társulati könyvek 
szerint mintegy 150.000 frtot vett váltóelfogadvá- 
nyaira hitelbe, mit 25.000 frtig mind kifizetett. 

így lett Kaufmann Ede az egyszerű füszerke- 
reskedő nagy tőzsdei ember, hires «Kostnehmer». 

De a pünkösdi királyság csakhamar véget ért. 

Már az 1875. év elején recsegni kezdettek min- 
denfelé a tőzsdei alkotások alapjaikban. Ama szám- 
talan tarka eredetű részvények, melyeket egy féke- 

vesztett speculatió buja alkotási vágyában meg- 
teremtett, hullani kezdettek egymás után a tőzsdei 
árjegyzék magaslatairól. Kaufmann Ede azonban nem 
csakhogy észre nem vette ezen idő közeledtét, de azt 
se tudta és értette meg, mint látszik, hogy már itt 
is van. így ő csak egyre tartogatta a nála zálogban 
levő részvényeket, és mialatt ő fénylő, csillámló 
aranyat vélt birtokában tartani, addig az értéktelen, 
hitvány salakká változott. Egy szép reggelen elvégre 
derengni kezde a megváltozott világ felismerése 
Kaufmann Ede elméjében is, és midőn ekkor körül- 
tekinte maga körül, hogy megtalálja azokat, kik 
cserébe hagyták nála mosolygó pénzeért ezt az un- 
dok, értéktelen részvény-halmazt, mélyen el kellé 
szomorodnia, mert azt tapasztalta, mint e végtár- 
gyalás során meggyőzőleg előadta, hogy az egyik 
már jó régen neszelve a bekövetkezendő esemé- 
nyeket, Amerikába tette át állandó lakhelyét, a 
másik egy előtte még ismeretlenebb világrészbe ment 
— spekulálni, a többiek pedig visszavonultak időköz- 
ben ama szent és hozzáférhetlen menedékhelyre, 
melyet a legjobb törvény mellett is — a szegénység 
biztosít. 

Mindent elveszített, a mit maga bírt, sőt elve- 
szítette a mit más is bírt ; — nem maradt semmije, 
mint — 25.000 frtnyi adóssága a panaszló intézet 
irányában. De megmaradt rendíthetlen hite, hogy 
ezen adósságát majdan minden bizonynyal vissza- 

fizetendi, tán még mérsékelt hamattal együtt is, — 
ha a jő Isten megsegíti. 

így lett Kaufmann Ede megint csendes, szegény 
ember ! 

Kérdem, ezen egyszerű életpályában és lefolyá- 
sában találhatni-e támpontot bármi irányban arra 
nézve, mivel terhelve van ? 

Nem. 

De a vádhatározat szerint, igenis bűnös Kauf- 
mann Ede a csalásban, mint részes, mert szegény 
létére, oly óriási hitelt élvezett és vett igénybe, és 
mert ezt csak Kellerrel való rokonsága felhasználá- 
sával szerezte meg magának. 

Annyi tény, tekintetes törvényszék, hogy Kauf- 
mann Ede most szegény ember, mert becsületes 
ember létére különben már rég kiegyenlítette volna 
a hátralékos 25.009 frtot ép úgy, mint törlesztette a 
tartozás oroszlánrészét, a 125.000 frtot. De vájjon 
akkor, midőn ezen váltótartozásokat contrahálta a 
panaszos intézetnél, szegény volt-e, azt megállapí- 
tani valóban nem nehéz. Igaz ugyan, hogy véden- 
czemet tényleg üldözni látszik a sors e per során ; 
mert midőn bizonyítani kellett volna, hogy tényleg 
a tőzsdei üzletek miatt elszegényedett és azt a tö- 
ménytelen pénzt elveszíté, tanúi, kiknél veszíté pén- 
zét, mint elbeszélé, megoldották a kereket és Ame- 
rikába mentek. Most pedig, hogy volt gazdagságát 
kellene igazolnia, megint csak egy halott nagy- 

bátyára hivatkozhatik, ki neki a vagyont bátra- 
hagyta. De babár az élő tanú nem akar, a halott 
tanú pedig nem tud Kaufmann Ede mellett bizony- 
ságot tenni, feltámadt neki egy batalmas tanúbi- 
zonysága, — őrit ex 08sibu8 ultor, — mely egy szóval 
teljes hitelt érdemlőleg világossrgot derített e ho- 
mályos pontra, és ezen tanúbizonyság nem más, 
mint a tisztelt ügyészség által a vádlottak terhére 
felhívott birói szakértők. Azon — e végtárgyalás 
során általuk a panaszos intézet könyvei nyomán 
bizonyított tény, hogy védenczem tényleg és valóban 
150.000 frtnyi váltókölcsönből rövid egy év alatt 
mintegy 125.000 frtot visszafizetett az intézetnek, 
sokkal meggyőzőbben beszél, mint ha itt élő tanúk 
igazolnák Kaufmann Edének volt fényes vagyoni 
viszonyait. A gazdagság ugyan vajmi határozottan 
viszonylagos fogalom. Az egyik a gazdagságot alant 
a tízezresektől, a másik csak a százezresektől, és 
pedig csak többes számban, kezdi számítgatni. És 
miután ez igen tisztelt ügyészségnek ez iránt való 
nézeteit meghallani szerencsénk nem volt, nem tud- 
hatom, hogy hányadik zérusnál kezdődik ő nála a 
vagyonosság scáláján a gazdagság. 

Nem habozom azonban én egyéni nézetemkint 
kijelenteni azt, hogy a ki egy évecske alatt 125.000 
frtot hitelezőjének visszafizetni képes, azt szegény- 
nek nevezni alig lehetend. 

Kaufmann Edének a vád által terhére rótt 

szegénysége tehát olyan volt, mely után sok gazdag- 
nak állított ember méltán kívánkozik, és így a vád 
ezen gyanúja merőben alaptalannak bizonyult. 

Ha pedig ez elesik, úgy összedől azon egész, ez 
alapra állított épület, melyet a vádhatározat emelt. 

Akkor azon további gyanítok, hogy e hitelt sze- 
génysége daczára csak azért élvezte, mert rokoni 
viszonyát Kellerhez felhasználta volna, szintén el- 
esik, és megszűnik Kaufmann Edére bűnjel vagy 
gyanúok lenni, hogy Keller Ármin 20 év előtt bele- 
szeretett Kaufmann Ede nővérébe. 

Védenczem, tek. törvényszék, nem bűnös, ha- 
nem csak szegény, és ha ez most bűn, úgy biztosít- 
hatom a tek. törvényszéket, hogy javulásképesebb 
bűnöst, mint védenczemet, egyhamar alig találhatni. 

Mindezeknél fogva védenczem fölmentését ké- 
rem, tárgyi tényálladék hiányában. 

A biróság vádlottat felmentette. 

